ส่วนที่ 1

การประกอบธุรกิจ

นโยบายและภาพรวมการประกอบธุรกิจ

[]

บริษัท บิวตี้คอมมูนิตี้ จำกัด (มหาชน) (“บริษัท” หรือ “BEAUTY”) เดิมชื่อ บริษัท โมนาโพลิแตนท์
จำกัดจดทะเบียนจัดตั้งขึ้นเมื่อวันที่ 19 ตุลาคม 2543 ด้วยทุนจดทะเบียนชำระแล้ว 1 ล้านบาท
โดยมีผู้ก่อตั้งคือ นายแพทย์สุวิน ไกรภูเบศ และนางธัญญาภรณ์ ไกรภูเบศ
มีวัตถุประสงค์เพื่อดำเนินธุรกิจจำหน่ายปลีกผลิตภัณฑ์เครื่องสำอางและบำรุงผิว
ด้วยแนวความคิดที่ต้องการจะนำเสนอผลิตภัณฑ์เพื่อความงามอันหลากหลายที่ผ่านการคัดสรรอย่างดีทั้งในด้านวัตถุดิบและรูปลักษณ์
เพื่อเป็นอีกทางเลือกหนึ่งของผู้บริโภคปัจจุบันบริษัทมีทุนจดทะเบียนจำนวน 300
ล้านบาทจัดจำหน่ายผลิตภัณฑ์เพื่อความงาม 3 กลุ่ม ได้แก่ ผลิตภัณฑ์เครื่องสำอาง (Make-up)
ผลิตภัณฑ์บำรุงผิว (Skin care) อุปกรณ์เสริม (Accessories) ซึ่งจัดจำหน่ายภายใต้แนวคิด 5
รูปแบบ ได้แก่ บิวตี้ บุฟเฟต์(BEAUTY BUFFET), บิวตี้ คอทเทจ (BEAUTY COTTAGE) , บิวตี้
มาร์เก็ต (BEAUTY MARKET), เมด อิน เนเจอร์ (MADE IN NATURE)และเกิร์ลลี่ เกิร์ล
(Girly Girl) ซึ่งแต่ละแนวคิดจะมีความแตกต่างกันในด้านการออกแบบผลิตภัณฑ์
ช่องทางการจำหน่าย และตำแหน่งทางการตลาด
เพื่อการตอบสนองความต้องการต่อกลุ่มลูกค้าเป้าหมายที่แตกต่างกัน
และเป็นการสร้างฐานลูกค้าให้ครอบคลุมทุกระดับของการใช้ผลิตภัณฑ์เพื่อความงามโดยมีรายละเอียดดังนี้

[]

“บิวตี้ บุฟเฟต์”
เป็นแนวคิดในการนำเสนอรูปแบบการผสมผสานระหว่างแนวคิดของธุรกิจร้านอาหารบุฟเฟต์เข้ากับธุรกิจค้าปลีกเครื่องสำอาง
ทำให้เกิดความแตกต่างและโดดเด่น
โดยการประยุกต์แนวคิดของการรับประทานอาหารประเภทบุฟเฟต์
ที่มีอาหารให้เลือกชิมและลองหลากหลายประเภท ตกแต่งอย่างสวยงามน่าสนใจ
และหลังจากที่เลือกลองชิมอย่างเต็มที่แล้ว
ผู้บริโภคจะสามารถเลือกสรรสิ่งที่ต้องการมากที่สุดได้อย่างมั่นใจ เช่นเดียวกันกับการวางรูปแบบร้าน
บิวตี้ บุฟเฟต์ ที่มีสินค้าหลากหลายให้เลือกสรร
มุ่งเน้นการตกแต่งที่มีสีสันโดดเด่นและการให้บริการที่เป็นกันเอง
เพื่อให้ลูกค้าสามารถทดลองใช้ผลิตภัณฑ์ได้อย่างเต็มที่
ก่อนที่จะทำการตัดสินใจเลือกซื้อผลิตภัณฑ์ที่เหมาะสมที่สุดสำหรับตนเองโดยร้าน บิวตี้ บุฟเฟต์
จะมีหุ่นพ่อครัวตั้งอยู่ที่หน้าร้านเป็นเอกลักษณ์เพื่อดึงดูดลูกค้า
ซึ่งถูกออกแบบมาให้เข้ากับสโลแกนของร้านคือ “The Most Delicious Beauty Shop in
Town” หรือ “สวยอร่อยหลากหลายสไตล์บุฟเฟต์”และเพื่อให้สอดคล้องกับแนวคิดของบุฟเฟต์
ผลิตภัณฑ์ที่จัดจำหน่ายภายใต้ร้าน บิวตี้ บุฟเฟต์ จะถูกนำเสนอด้วยแบรนด์ที่หลากหลาย (Multi
brands) โดยแต่ละแบรนด์ได้รับการพัฒนาและจดทะเบียนเครื่องหมายการค้าเป็นของบริษัท
รวมทั้งผ่านการคัดสรร กำหนดเอกลักษณ์ ระดับราคา
และตำแหน่งทางการตลาดที่แตกต่างกันเพื่อให้สามารถครอบคลุมและตอบสนองความต้องการของกลุ่มลูกค้าเป้าหมายที่หลากหลายและแตกต่างกัน
ดังนี้

  -------------------- ---------------------------------------------------------------------------------------------------------------------------
  []                   เป็นแบรนด์สำหรับผลิตภัณฑ์เครื่องสำอางและอุปกรณ์เสริมสำหรับการแต่งหน้า ได้รับการวางรูปแบบ สีสัน เอกลักษณ์ของบรรจุภัณฑ์
                       และระดับราคาให้เหมาะสมกับกลุ่มลูกค้าวัยทำงานไปจนถึงช่างแต่งหน้ามืออาชีพ

  []                   เป็นแบรนด์สำหรับผลิตภัณฑ์เครื่องสำอางและอุปกรณ์เสริมสำหรับการแต่งหน้าที่ได้รับการวางรูปแบบและสีสันของผลิตภัณฑ์ให้เหมาะกลุ่มลูกค้าวัยรุ่นหรือผู้ที่เพิ่งเริ่มแต่งหน้า
                       มีสีสันที่สดใสและทันสมัย

  []                   เป็นแบรนด์สำหรับผลิตภัณฑ์เพื่อการบำรุงผิวทั่วไปในชีวิตประจำวัน (Personal care) ครอบคลุมการดูแลผิวพรรณทั่วร่างกาย เช่น ครีมอาบน้ำ แชมพู ครีมนวดผม
                       ครีมบำรุงผิวหน้าและผิวกาย ครีมขัดผิว ครีมบำรุงมือและเท้า เป็นต้น โดยนำเสนอสารที่สกัดจากธรรมชาติที่มีคุณสมบัติในการบำรุงที่ล้ำลึก

  []                   เป็นแบรนด์สำหรับผลิตภัณฑ์เพื่อการบำรุงผิวซึ่งมีคุณสมบัติเฉพาะ (Functional skin care) เสริมจุดเด่นลดจุดด้อย เช่น ผลิตภัณฑ์บำรุงผิวหน้าขาวใส
                       ผลิตภัณฑ์ลดกระชับสัดส่วน ผลิตภัณฑ์ลดจุดด่างดำ ลดริ้วรอย เป็นต้น
  -------------------- ---------------------------------------------------------------------------------------------------------------------------

ผลิตภัณฑ์ภายใต้แนวคิด บิวตี้ บุฟเฟต์
มีระดับราคาที่ไม่แพงเมื่อเทียบกับเครื่องสำอางที่จำหน่ายผ่านร้านค้าปลีกในตลาดโดยรวมและที่จำหน่ายผ่านเคาน์เตอร์ห้างสรรพสินค้า
รวมทั้งมีสีสันที่สดใส เพื่อให้สอดคล้องกับความต้องการของกลุ่มลูกค้าเป้าหมาย
ซึ่งได้แก่กลุ่มวัยรุ่นในช่วงตั้งแต่มัธยมต้นจนถึงวัยทำงานที่ต้องการใช้เครื่องสำอางในการดูแลตนเองและเสริมสร้างบุคลิกภาพให้ทันสมัยบริษัทจัดจำหน่ายผลิตภัณฑ์ของ
บิวตี้ บุฟเฟต์ ผ่านร้านค้าปลีกที่มีสาขาทั่วประเทศ
และมีนโยบายการขยายสาขาอย่างต่อเนื่องเพื่อให้สามารถกระจายสินค้าสู่ผู้บริโภคได้อย่างทั่วถึง
โดยมุ่งเน้นการเปิดสาขาตามศูนย์การค้าและย่านการค้าชั้นนำทั่วไป เช่น ห้างสรรพสินค้า
ซุปเปอร์มาร์เก็ตขนาดใหญ่ รวมทั้งได้เริ่มมีการขยายสาขา บิวตี้ บุฟเฟต์ สู่ประเทศเพื่อนบ้าน คือ
กัมพูชาและเวียดนาม

ทั้งนี้ ในอนาคตบริษัทอาจพัฒนาหรือนำเข้าผลิตภัณฑ์เพื่อความงามภายใต้แบรนด์อื่นๆ
เข้ามาจำหน่ายในร้าน บิวตี้ บุฟเฟต์ เพื่อตอบสนองความต้องการของลูกค้าที่มีพัฒนาการตลอดเวลา
และเพิ่มศักยภาพในการแข่งขัน

[]

  “บิวตี้ คอทเทจ” เป็นแนวคิดในการนำเสนอผลิตภัณฑ์ที่สกัดจากวัตถุดิบธรรมชาติ
  ผนวกเข้ากับการตกแต่งร้านและออกแบบบรรจุภัณฑ์ในรูปแบบย้อนยุค (vintage)
  เน้นส่วนผสมที่ลงตัวระหว่างศิลปะและงานฝีมือ (Art & Craft) โดยที่การตกแต่งร้านค้า
  รวมทั้งผลิตภัณฑ์ในร้านค้า บิวตี้ คอทเทจ ได้รับออกแบบตกแต่งในสไตล์ศิลปะจากธรรมชาติ
  ผสมผสานกับความอ่อนหวานของผู้หญิงตะวันตกในยุควิคตอเรียน ภายใต้สโลแกน “Natural
  Crafted Beauty” หรือ “ความงามที่รังสรรค์จากธรรมชาติ”
  ซึ่งก่อให้เกิดความเรียบหรูลงตัวอย่างมีระดับ ผลิตภัณฑ์ในร้านค้าปลีกภายใต้แนวคิด บิวตี้ คอทเทจ
  ทั้งหมดจัดจำหน่ายภายใต้แบรนด์ “Beauty Cottage” เพียงแบรนด์เดียว (Single Brand)
  โดยจะให้ความสำคัญกับการคัดเลือกวัตถุดิบจากธรรมชาติหลากชนิด อาทิ สารสกัดจากดอกไม้
  ผลไม้ ผัก สมุนไพร และพืชพรรณต่างๆที่มีความโดดเด่นในคุณสมบัติ เช่น การบำรุงผิว
  กักเก็บความชุ่มชื้น กระชับผิว ลดริ้วรอย รวมทั้งเสริมสร้างความกระจ่างใสให้กับผิว
  เหมาะสำหรับผู้ที่ให้ความสำคัญต่อสุขภาพภายใต้แนวคิดธรรมชาติ
  โดยกำหนดกลุ่มลูกค้าเป้าหมายเป็นกลุ่มนักศึกษามหาวิทยาลัยและวัยทำงานขึ้นไปที่ต้องการการบำรุงผิวในระดับที่ลึกมากขึ้น
  ผนวกกับการสร้างบุคลิกภาพที่เรียบหรูโดยบิวตี้ คอทเทจ ได้เริ่มเปิดตัวในเดือนสิงหาคม 2554
  จัดจำหน่ายโดยผ่านช่องทางร้านค้าปลีก
  โดยมุ่งเน้นการเปิดสาขาตามศูนย์การค้าชั้นนำทั้งในกรุงเทพและต่างจังหวัดใหญ่
  รวมทั้งได้เริ่มมีการขยายสาขา บิวตี้ คอทเทจ สู่ประเทศเพื่อนบ้าน คือ กัมพูชาและเวียดนาม

ทั้งนี้ ผลิตภัณฑ์ของ บิวตี้ คอทเทจได้รับการกำหนดตำแหน่งทางการตลาด (Market
Position)ในระดับที่พรีเมี่ยมกว่า บิวตี้ บุฟเฟต์ โดยที่ บิวตี้ คอทเทจ
เน้นการจัดจำหน่ายผลิตภัณฑ์เพื่อการบำรุงผิวลึกล้ำจากธรรมชาติ ในขณะที่ บิวตี้ บุฟเฟต์
จะมีความโดดเด่นในการจำหน่ายผลิตภัณฑ์เครื่องสำอางสีสันสดใส หลากหลาย และความทันสมัย

[]

บิวตี้ มาร์เก็ต แนวคิดในการนำเสนอรูปแบบการผสมผสานระหว่างคอนเซ็ปท์ของ Super market
และร้านเครื่องสำอางเข้าด้วยกัน ภายใต้แนวคิดนี้ได้นำจุดเด่นของการซื้อสินค้าที่หลากหลายใน
Super market ร้านสะดวกซื้อและความตื่นเต้นของการช้อปเครื่องสำอางมาผนวกเข้าด้วยกัน บิวตี้
มาร์เก็ต เป็นร้านเครื่องสำอางเฉพาะอย่าง ( Beauty specialty store)
ที่มุ่งเน้นการขายผลิตภัณฑ์เพื่อความงามโดยเฉพาะ มีขนาดเฉลี่ย 100 ตรม. และเป็นร้าน Multi
brands มีแบรนด์สินค้าหลากหลาย
ซึ่งเป็นแบรนด์ที่รู้จักเป็นอย่างดีทั้งแบรนด์ในประเทศและต่างประเทศ( Inter Brands ) เช่น
อเมริกา ยุโรป เกาหลี ญี่ปุ่น ฯลฯ และยังมี แบรนด์ที่เป็นทางเลือก ซึ่งมีขายเฉพาะที่ บิวตี้
มาร์เก็ต ภายในร้านมีสินค้าเกี่ยวกับความงามทั้งหมดกว่า 300 แบรนด์ ตั้งแต่ 4,000 - 9,000
SKUs ซึ่งจะมีความหลากหลายของผลิตภัณฑ์มากขึ้น แต่มีความแตกต่างกันในการใช้งาน
เพื่อเจาะกลุ่มฐานลูกค้าที่กว้างขึ้น โดยกลุ่มลูกค้าเป้าหมายเป็น กลุ่มบุคคลทั้งผู้หญิงและผู้ชาย
ที่ต้องการใช้เครื่องสำอางและผลิตภัณฑ์บำรุงผิวในการดูแลตนเองและเสริมสร้างบุคลิกภาพให้ทันสมัยโดยมุ่งเน้นการเปิดสาขาตามศูนย์การค้าและย่านการค้าชั้นนำทั่วไป
เช่น ห้างสรรพสินค้า และแหล่งชุมชนขนาดใหญ่ และเริ่มเปิดตัวสาขาแรกที่ ซีคอน สแควร์
ศรีนครินทร์ ในเดือนกรกฎาคม 2556

[]

“เมด อิน เนเจอร์” เป็นแนวคิดผลิตภัณฑ์จากธรรมชาติ ภายใต้สโลแกน “Live a Natural
Life” รวมทั้งใช้รูปแบบบรรจุภัณฑ์ลักษณะสีสันธรรมชาติ
โดยนำเสนอผลิตภัณฑ์คุณภาพสูงที่สามารถเข้าถึงผู้บริโภคได้ในวงกว้าง (Premium Mass)
ผ่านช่องทางร้านค้าปลีกขนาดใหญ่หรือโมเดิร์นเทรด ซึ่งในไตรมาสที่ 2 ของปี 2555
บริษัทได้เปิดตัวครีมอาบน้ำ และโลชั่นบำรุงผิว ซึ่งเป็นผลิตภัณฑ์ที่ใช้ในชีวิตประจำวันทั่วไป
ลูกค้าเป้าหมายจึงได้แก่กลุ่มบุคคลทั้งหญิงและชายที่ให้ความสำคัญกับการดูแลตนเอง
และเป็นลูกค้าทั่วไปของซุปเปอร์มาร์เก็ตระดับบน
โดยบริษัทมีแผนในการออกผลิตภัณฑ์ใหม่ภายใต้แนวคิดเมด อิน เนเจอร์ อย่างต่อเนื่องในปี 2556
บริษัทได้เปิดตัวผลิตภัณฑ์ เมด อิน เนเจอร์ ใหม่เพิ่มอีกจำนวน 5 SKUs คือ ครีมอาบน้ำ,
เซรั่มบำรุงผิว, โฟมล้างหน้า, ผลิตภัณฑ์บำรุงผิวสำหรับกลางคืนและสเปร์น้ำแร่ ภายใต้คอนเซป
Collagen&Q10 โดยวัตถุดิบที่ใช้ในการผลิต (Active Ingredient)
นำเข้าจากประเทศเกาหลีเพื่อตอบสนองความต้องการของลูกค้าให้ครอบคลุมทั่วถึง
วางจำหน่ายในโมเดิร์นเทรดและซุปเปอร์มาร์เก็ตชั้นนำรวม 11 แห่ง เช่น บิ๊กซี ซุปเปอร์เซ็นเตอร์
จำนวน 115 สาขา ,เทสโก้ โลตัส จำนวน 153 สาขา,ท๊อป ซุปเปอร์มาร์เก็ตจำนวน 49 สาขา

  []

“เกิร์ลลี่ เกิร์ล” เป็นผลิตภัณฑ์ภายใต้แนวคิด
ผลิตภัณฑ์บำรุงผิวหน้าและเครื่องสำอางสำหรับวัยรุ่นด้วยคอนเซป White&Baby
โดยวัตถุดิบที่ใช้ในการผลิต (Active Ingredient) นำเข้าจากประเทศญี่ปุ่น
ลักษณะการออกแบบบรรจุภัณฑ์เน้นวัยรุ่นทันสมัยและขนาดของสินค้ามีขนาดเล็กและสินค้าราคาไม่แพงเป็นสินค้า
Fighting Brand เพื่อวางจำหน่ายผ่านร้านคอนวีเนียนสโตร์และแค็ตตาล็อก อาทิ เซเว่น
อีเลฟเว่น, แฟมิลี่มาร์ท, เซเว่น แคตตาล็อก, ฟรายเดย์ แคตตาล็อก และ เทรดดิชั่นนอล เทรด
เน้นการเจาะกลุ่มเป้าหมายที่เป็นวัยรุ่น และเริ่มเปิดตัวในไตรมาสที่ 4 ปี 2556

1.1 ปรัชญาองค์กร,วิสัยทัศน์,พันธกิจ ขององค์กร

ปรัชญาองค์กร ( Corporate Philosophy )

“ สร้างสรรค์ เปลี่ยนแปลง ยั่งยืน “

“Creative Dynamic Sustainable “

วิสัยทัศน์ของบริษัท ( Vision )

“เราสร้างสรรค์ผลิตภัณฑ์ความงามเพื่อวิถีชีวิตที่สวยงาม “

“ We Create Beauty Products For a Beautiful Life “

พันธกิจ ( Mission)

1.  สร้างสรรค์กลุ่มผลิตภัณฑ์ด้านความงามที่มีคุณภาพดี
    และทันสมัยเพื่อตอบสนองความต้องการของวิถีชีวิตสมัยใหม่

2.  นำผลิตภัณฑ์ให้เข้าถึงกลุ่มลูกค้าเป้าหมายโดยขยายช่องทางการจัดจำหน่ายให้หลากหลายครอบคลุมทั่วประเทศ
    และขยายสู่ระดับภูมิภาค

3.  พัฒนาขีดความสามารถในการแข่งขันขององค์กร
    ให้พร้อมรองรับการเปลี่ยนแปลงเพื่อนำไปสู่การเติบโตอย่างยั่งยืนดำเนินธุรกิจด้วยหลักบรรษัทภิบาล
    โดยคำนึงถึงผลตอบแทนและผลกระทบที่ผู้ถือหุ้น พนักงานและสังคมจะได้รับ

    2.  การเปลี่ยนแปลงและพัฒนาการที่สำคัญ

ประวัติความเป็นมา

บริษัท บิวตี้ คอมมูนิตี้ จำกัด (มหาชน) (“บริษัท” หรือ “BEAUTY”) เดิมชื่อ บริษัท
โมนาโพลิแตนท์ จำกัดจดทะเบียนจัดตั้งขึ้นเมื่อวันที่ 19 ตุลาคม 2543 ด้วยทุนจดทะเบียนชำระแล้ว
1,000,000 บาท โดยมีผู้ก่อตั้งคือ นายแพทย์สุวิน ไกรภูเบศ และนางธัญญาภรณ์ ไกรภูเบศ
มีวัตถุประสงค์เพื่อดำเนินธุรกิจจำหน่ายปลีกผลิตภัณฑ์เครื่องสำอางและบำรุงผิว
ด้วยแนวความคิดที่ต้องการจะนำเสนอผลิตภัณฑ์เพื่อความงามอันหลากหลายที่ผ่านการคัดสรรอย่างดีทั้งในด้านวัตถุดิบและรูปลักษณ์
เพื่อเป็นอีกทางเลือกหนึ่งของผู้บริโภค

การเปลี่ยนแปลงและพัฒนาการที่สำคัญ

+--------------+-------------------------------------------------------+
| ปี 2541 -     | เปิดร้านจำหน่ายปลีกผลิตภัณฑ์เครื่องสำอางและบำรุงผิวนำเข้าร้านแรก   |
| 2542         | โดยใช้ชื่อว่า “นีโอ”                                       |
|              | ที่ศูนย์การค้าย่านสยามสแควร์ต่อมาทำการขยายธุร                  |
|              | กิจโดยการเปิดร้านจำหน่ายปลีกผลิตภัณฑ์เครื่องสำอางและบำรุงผิวนำเข้า |
|              | โดยใช้ชื่อว่า “โมนา” ที่ศูนย์การค้ามาบุญครอง                    |
+--------------+-------------------------------------------------------+
| 19 ตุลาคม     | ก่อตั้ง บริษัท โมนาโพลิแตนท์ จำกัด (ชื่อเดิมของบริษัท)             |
| 2543         | ด้วยทุนจดทะเบียนชำระแล้วจำนวน 1,000,000 บาท แบ่งเป็นหุ้นสามัญ  |
|              | 10,000 หุ้น มูลค่าที่ตราไว้หุ้นละ 100 บาท                      |
|              | โดยมีวัตถุประสงค์เพื่อดำเนินธุรกิจการจำห                       |
|              | น่ายปลีกผลิตภัณฑ์เครื่องสำอางและบำรุงผิวอย่างเต็มรูปแบบภายใต้ชื่อร้าน |
|              | “โมนา”                                                |
|              | ด้วยแนวความคิดที่ต้องการจ                                  |
|              | ะนำเสนอผลิตภัณฑ์เพื่อความงามที่ผ่านการคัดสรรอย่างดีหลากหลายแบรนด์ |
|              | มีทั้งผลิตภัณฑ์ที่นำเข้าจากต่างประเทศและที่ผลิตภายในประเทศ         |
|              | มีกลุ่มลูกค้าเป้าหมายคือกลุ่มวัยรุ่นที่ชอบเครื่องสำอางที่มีสีสัน           |
|              | โดยร้านโมนาได้ขยายสาขาในศูนย์การค้าต่างๆจำนวนทั้งสิ้น 7 สาขา    |
+--------------+-------------------------------------------------------+
| ปี 2547       | ปรับปรุงรูปแบบให้ทันสมัย โดยปรับเปลี่ยนชื่อร้านเป็น “คอสเมดา”      |
|              | ซึ่งมีข้อแตกต่างกับรูปแบบร้านเดิมดังต่อไปนี้                       |
|              |                                                       |
|              | มีการคัดเลือกสินค้านำเข้าให้ตรงตามความต้องการของลูกค้ามากยิ่งขึ้น   |
|              | รวมทั้งเริ่มใช้วิธีการสั่งผลิตสิน                                |
|              | ค้าจากโรงงานในประเทศไทยที่เป็นโรงงานที่มีคุณภาพส่งออกต่างประเทศ |
|              | โรงงานสัญชาติญี่ปุ่นที่ตั้งอยู่ในประเทศไทย                        |
|              | และสั่งผลิตสินค้าบางส่วนจากประเทศเกาหลี                      |
|              | โดยใช้วัตถุดิบทั้งในประเทศไทยและวัตถุดิบนำเข้า                  |
|              | ท                                                     |
|              | ำให้สามารถนำเสนอสินค้าที่ตอบสนองต่อความนิยมของของลูกค้าได้ดียิ่งขึ้น |
|              |                                                       |
|              | ขยายฐานลูกค้าเป็นกลุ่มนักศึกษามหาวิทยาลัยและวัยเริ่มทำงาน         |
|              |                                                       |
|              | เริ่มมีการนำระบบเทคโนโยลีสารสนเทศมาใช้ในการบริหารจัดก        |
|              | ารร้านค้าให้เป็นมาตรฐานเดียวกันเพื่อความคล่องตัวในการบริหารจัดการ |
+--------------+-------------------------------------------------------+
| 3 มีนาคม 2548 | บริษัทเพิ่มทุนจดทะเบียนเป็น 5,000,000 บาท แบ่งเป็นหุ้นสามัญ       |
|              | 50,000 หุ้น มูลค่าที่ตราไว้หุ้นละ 100 บาท                      |
|              | เพื่อเป็นเงินทุนหมุนเวียนในการขยายสาขา โดยจากปี 2547          |
|              | จนกระทั่งถึงปี 2549 ร้านคอสเมดาได้เปิดสาขาแล้วทั้งสิ้นประมาณ 20   |
|              | สาขา                                                  |
+--------------+-------------------------------------------------------+
| ปี 2549 -     | ในเดือนธันวาคม 2549                                     |
| 2550         | บริษัททำการพัฒนารูปแบบร้านรวมถึงเปลี่ยนชื่อร้านเป็น “บิวตี้ บุฟเฟต์    |
|              | (BEAUTY BUFFET)” โดยการปรับปรุงรูปโฉมของร้านใหม่           |
|              | ยกระดับคุณภาพของผลิตภัณฑ์และบรรจุภัณฑ์ภายใต้แนวคิด บิวตี้ บุฟเฟต์    |
|              | ซึ่งมุ่งเน้นหลักการของการเข้าถึงได้ง่าย สัมผัสง่าย ทดลองใช้ได้       |
|              | มีความหลากหลาย ครบถ้วน และราคาสมเหตุสมผล                 |
|              | เช่นเดียวกันกับการเข้าร้านอาหารประเภทบุฟเฟต์                  |
|              | ซึ่งลูกค้าสามารถชมและชิมอาหารได้หลากหลายประเภท              |
|              | ทำให้สามารถเลือกรับประทานได้เหมาะกับความต้องการของตนเอง     |
|              |                                                       |
|              | สินค้าที่ขายในร้าน บิวตี้                                     |
|              | บุฟเฟต์เป็นผลิตภัณฑ์ที่พัฒนาโดยบริษัทภายใต้แบรนด์ของบริษัท (Private  |
|              | label)                                                |
|              | มีความห                                                |
|              | ลากหลายของแบรนด์ให้ลูกค้าสามารถเลือกสรรสินค้าที่เหมาะสมกับตนเอง |
|              | ภายใต้สโลแกน “The most delicious beauty shop in town”  |
|              | หรือ “สวยอร่อยหลากหลายสไตล์บุฟเฟต์”                        |
|              |                                                       |
|              | ร้าน บิวตี้ บุฟเฟต์สาขาแรกเปิดดำเนินการในห้างสรรพสินค้าเซ็นทรัล    |
|              | สาขาวงศ์สว่าง ซึ่งได้รับการตอบรับเป็นอย่างดี                    |
|              | จากนั้นบริษัทจึงทำการปรับปรุงร้านคอสเมดาทั้งหมดเป็นร้านบิวตี้        |
|              | บุฟเฟต์และขยายสาขาต่อเนื่องภายใต้ชื่อ บิวตี้ บุฟเฟต์ตั้งแต่ปี 2550     |
|              | เป็นต้นมา                                               |
+--------------+-------------------------------------------------------+
| ปี 2551 –     | ร้าน บิวตี้ บุฟเฟต์ ได้รับการยอมรับจากลูกค้าในวงกว้าง             |
| 2553         | ทำให้เกิดการขยายสาขาต่อเนื่อง ดังนี้                          |
|              |                                                       |
|              | ปี 2551 เริ่มขยายตัวสู่ภาคเหนือและภาคตะวันออก โดยมีจำนวนสาขา ณ |
|              | สิ้นปี 2551 ทั้งสิ้นเป็นจำนวน 34สาขา                          |
|              |                                                       |
|              | ปี 2552 เริ่มขยายตัวสู่ภาคตะวันออกเฉียงเหนือ ภาคตะวันตก         |
|              | และภาคใต้ โดยมีจำนวนสาขา ณ สิ้นปี 2552 ทั้งสิ้น 74 สาขา        |
|              |                                                       |
|              | ปี 2553 ขยายสาขาต่อเนื่องในทุกภาคทั่วประเทศ โดยมีจำนวนสาขา ณ  |
|              | สิ้นปี 2553 ทั้งสิ้น 97 สาขา                                 |
+--------------+-------------------------------------------------------+
| ปี 2554       | ร้าน บิวตี้ บุฟเฟต์ ขยายสาขาต่อเนื่อง                          |
|              | โดยเฉพาะในเขตภาคตะวันออกเฉียงเหนือซึ่งมีกำลังซื้อสูง            |
|              | โดยมีจำนวนสาขา ณ สิ้นปี 2554 ทั้งสิ้น 120 สาขา                |
|              |                                                       |
|              | นอกจากนี้                                               |
|              | บริษัทเปิดตัวร้านค้าปลีกผลัตภัณฑ์เครื่องสำอางและบำรุงผิวรูปแบบใหม่    |
|              | ภายใต้ชื่อ                                               |
|              | “บิวตี้ คอทเทจ (BEAUTY COTTAGE)”                         |
|              | โดยนำเสนอผลิตภัณฑ์จากธรรมชาติและปลอดสารเคมีที่เป็นอันตราย      |
|              | ผสมผสานกับการตกแต่งร้านในรูปแบบแนวย้อนยุคหรือวินเทจ (Vintage) |
|              | โดยเปิดตัวสาขาแรกที่ห้างสรรพสินค้าเซ็นทรัลพลาซ่า สาขาลาดพร้าว    |
|              | ภายใต้สโลแกน “Natural Crafted Beauty”                  |
|              | ซึ่งหมายถึงความงามที่รังสรรค์จากธรรมชาติ                      |
|              |                                                       |
|              | ร้าน บิวตี้ คอทเทจ ขยายตัวอย่างต่อเนื่องเช่นกัน                  |
|              | โดยนับจากที่เปิดสาขาแรกในเดือนสิงหาคม 2554                  |
|              | บริษัทได้ทำการขยายสาขาร้าน บิวตี้ คอทเทจ                     |
|              | อย่างต่อเนื่องในกรุงเทพมหานครและปริมณฑล และขยายตัวสู่ภาคเหนือ   |
|              | ภาคตะวันออกเฉียงเหนือ และภาคตะวันออก โดยมีจำนวนสาขา ณ สิ้นปี  |
|              | 2554 ทั้งสิ้น 10 สาขา                                     |
+--------------+-------------------------------------------------------+
| 23 ธันวาคม    | บริษัทเพิ่มทุนจดทะเบียนเป็น 55,000,000 บาท แบ่งเป็นหุ้นสามัญ      |
| 2554         | 550,000 หุ้น มูลค่าที่ตราไว้หุ้นละ 100 บาท                     |
|              | เพื่อซื้อที่ดินซึ่งเป็นที่ตั้งของสำนักงานใหญ่                         |
|              | และเพื่อเป็นเงินทุนหมุนเวียนในการดำเนินธุรกิจ                   |
+--------------+-------------------------------------------------------+
| ปี 2555       | เดือนมกราคมปี 2555 บริษัทได้จัดทำสัญญาการจัดจำหน่ายสินค้า บิวตี้    |
|              | บุฟเฟต์ กับผู้จัดจำหน่ายสินค้ารายหนึ่ง                           |
|              | โดยให้สิทธิในการจำหน่ายสินค้าของ บิวตี้ บุฟเฟต์ ในประเทศกัมพูชา    |
|              | ภายใต้มาตรฐานของบริษัท โดย ร้าน บิวตี้ บุฟเฟต์                 |
|              | เปิดตัวเป็นครั้งแรกในประเทศกัมพูชา ในเดือนกุมภาพันธ์ 2555        |
|              |                                                       |
|              | เดือนเมษายน 2555 บริษัทเปิดตัวผลิตภัณฑ์ “เมด อิน เนเจอร์(MADE   |
|              | IN NATURE)” ซึ่งเป็นผลิตภัณฑ์บำรุงผิวจากธรรมชาติ ภายใต้สโลแกน   |
|              | “Live a Natural Life”                                 |
|              | จัดจำหน่ายผ่านช่องทางร้านค้าปลีกขนาดใหญ่หรือโมเดิร์นเทรด (Modern |
|              | Trade) โดยเริ่มจัดจำหน่ายผ่านห้างฟู๊ดแลนด์เป็นแห่งแรก            |
+--------------+-------------------------------------------------------+
| 31 กรกฎาคม   | ที่ประชุมวิสามัญผู้ถือหุ้นครั้งที่ 2/2555                           |
| 2555         | มีมติให้บริษัททำการแปรสภาพเป็นบริษัทมหาชนจำกัด และเปลี่ยนชื่อเป็น   |
|              | บริษัท บิวตี้ คอมมูนิตี้ จำกัด (มหาชน)                          |
|              |                                                       |
|              | นอกจากนี้                                               |
|              | ที่ประชุมมีมติอนุมัติให้ทำการเปลี่ยนแปลงมูลค่าที่ตราไว้ของหุ้นจาก 100   |
|              | บาทต่อหุ้น เป็น 1 บาทต่อหุ้น และอนุมัติการเพิ่มทุนจดทะเบียนอีก       |
|              | 245,000,000 บาท รวมเป็นทุนจดทะเบียนทั้งสิ้น 300,000,000 บาท  |
|              | แ                                                     |
|              | ละนำหุ้นสามัญของบริษัทเข้าจดทะเบียนในตลาดหลักทรัพย์แห่งประเทศไทย |
|              | โดยมีการจัดสรรหุ้นสามัญเพิ่มทุนดังต่อไปนี้                        |
|              |                                                       |
|              | หุ้นสามัญจำนวน 162,500,000 หุ้น จัดสรรให้กับกรรมการของบริษัท    |
|              |                                                       |
|              | หุ้นสามัญจำนวน 80,000,000 หุ้น จัดสรรให้กับประชาชนทั่วไป        |
|              |                                                       |
|              | หุ้นสามัญจำนวน 2,500,000 หุ้น                              |
|              | จัดสรรให้กับผู้บริหารและพนักงานของบริษัท                       |
|              | โดยหากมีหุ้นสามัญเหลือจาการเสนอขายต่อผู้บริหารและพนักงาน        |
|              | ให้นำส่วนที่เหลือทั้งหมดเสนอขายต่อประชาชน                     |
+--------------+-------------------------------------------------------+
| 12 ธันวาคม    | วันซื้อขายหลักทรัพย์ในตลาดหลักทรัพย์แห่งประเทศไทยวันแรก ( First  |
| 2555         | Day Trade )                                           |
+--------------+-------------------------------------------------------+
| เดือนธันวาคม   | ร้าน บิวตี้ บุฟเฟต์ ขยายสาขาทั้งสิ้นเป็นจำนวน 142 สาขา และ ร้าน   |
| 2555         | บิวตี้ คอทเทจ ขยายสาขาทั้งสิ้นเป็นจำนวน 31 สาขาและแฟรนไชส์ 6   |
|              | สาขา สาขาต่างประเทศ 1 สาขา รวมทั้งสิ้น 180สาขา             |
+--------------+-------------------------------------------------------+
| เดือนกรกฎาคม  | บริษัทเปิดตัว บิวตี้ มาร์เก็ต ในรูปแบบร้านค้าปลีก                  |
| 2556         | Multi-Brandsขนาดใหญ่                                   |
|              | โดยผสมผสานแนวคิดจากการซื้อสินค้าที่หลากหลายใน Supermarket    |
|              | ร้านสะดวกซื้อและความตื่นเต้นของการช้อปเครื่องสำอาง บิวตี้ มาร์เก็ต  |
|              | เป็นร้านเครื่องสำอางเฉพาะอย่าง ( Beauty specialty store)   |
|              | ที่มุ่งเน้นการขายผลิตภัณฑ์เพื่อความงามโดยเฉพาะ มีขนาดเฉลี่ยประมาณ  |
|              | 100 ตรม. มีสินค้าเกี่ยวกับความงามทั้งหมดเกือบ 300 แบรนด์ตั้งแต่    |
|              | 4,000 - 9,000 SKUs                                    |
|              | ที่รู้จักเป็นอย่างดีทั้งแบรนด์ในประเทศและต่างประเทศ( Inter Brands |
|              | ) เช่น อเมริกา ยุโรป เกาหลี ญี่ปุ่น ฯลฯ และยังมี                |
|              | แบรนด์ที่เป็นทางเลือก ซึ่งมีขายเฉพาะที่ บิวตี้ มาร์เก็ต คือ สินค้าแบรนด์ |
|              | บิวตี้ คูซีน โดยแบ่งออกเป็น ผลิตภัณฑ์เครื่องสำอาง (Make-up)       |
|              | ผลิตภัณฑ์บำรุงผิวหน้า (Facial care) สบู่-ครีมอาบน้ำ(Body        |
|              | Hygiene) ผลิตภัณฑ์บำรุงผิวกาย (Body care) ผลิตภัณฑ์ดูแลเส้นผม   |
|              | (Hair Care) น้ำหอม (Perfume)                           |
|              | ผลิตภัณฑ์ระงับกลิ่นกาย(Deodorant) เครื่องดื่มเพื่อความงาม (Beauty |
|              | Drink) วิตามินเพื่อความงาม (Food Supplement)              |
|              | อุปกรณ์เสริมความงาม (Beauty Accessories) ผลิตภัณฑ์สำหรับผู้ชาย |
|              | (Men’s Care) โดยกลุ่มลูกค้าเป้าหมายเป็น                     |
|              | กลุ่มบุคคลทั้งผู้หญิงและผู้ชาย                                  |
|              | ที่ต้องการใช้เครื่องสำอาง                                   |
|              | และผลิตภัณฑ์บำรุงผิวในการดูแลตนเองและเสริมสร้างบุคลิกภาพให้ทันสมัย |
|              | โดยเริ่มเปิดสาขาแรกที่ ซีคอนสแควร์ ศรีนครินทร์                  |
+--------------+-------------------------------------------------------+
| เดือนพฤศจิกายน | บริษัทเปิดตัวผลิตภัณฑ์ใหม่ภายใต้แบรนด์ เกิร์ลลี่ เกิร์ล ซึ่งเป็นสินค้า     |
| 2556         | Fighting Brand กลุ่มสกินแคร์และเครื่องสำอางวัยรุ่น ด้วยคอนเซป   |
|              | White&Baby โดยวัตถุดิบที่ใช้ในการผลิต (Active Ingredient)    |
|              | นำเข้าจากประเทศญี่ปุ่น                                     |
|              | ลักษณะการออกแบบบรรจ                                    |
|              | ุภัณฑ์เน้นวัยรุ่นทันสมัยและขนาดของสินค้ามีขนาดเล็กและสินค้าราคาไม่แพง |
|              | เพื่อวางจำหน่ายผ่านร้านคอนวีเนียนสโตร์และแค็ตตาล็อก อาทิ เซเว่น   |
|              | อีเลฟเว่น, แฟมิลี่มาร์ท, เซเว่น แคตตาล็อก, ฟรายเดย์ แคตตาล็อก   |
|              | และ เทรดดิชั่นนอล เทรด เน้นการเจาะกลุ่มเป้าหมายที่เป็นวัยรุ่น      |
|              | โดยเริ่มจัดจำหน่ายผ่านเซเว่น แคตตาล็อกเป็นแห่งแรก              |
+--------------+-------------------------------------------------------+
| เดือนธันวาคม   | ร้านบิวตี้ บุฟเฟต์ ขยายสาขาทั้งสิ้นเป็นจำนวน 173 สาขา, ร้านบิวตี้    |
| 2556         | คอทเทจ ขยายสาขาทั้งสิ้นเป็นจำนวน 50 สาขา,ร้านบิวตี้ มาร์เก็ต     |
|              | ขยายสาขาทั้งสิ้นเป็นจำนวน 3 สาขาและแฟรนไชส์ 6 สาขา          |
|              | สาขาต่างประเทศ 6 สาขา รวมทั้งสิ้น 238 สาขา                 |
+--------------+-------------------------------------------------------+

2. ลักษณะการประกอบธุรกิจ

โครงสร้างรายได้

[]

[]

[]

2.1 ลักษณะผลิตภัณฑ์และบริการ

บริษัทดำเนินธุรกิจจำหน่ายปลีกผลิตภัณฑ์เครื่องสำอางและบำรุงผิวที่มีส่วนผสมของสารสกัดจากธรรมชาติ
ภายใต้แนวคิด บิวตี้ บุฟเฟต์, บิวตี้ คอทเทจ,บิวตี้ มาร์เก็ต ,เมด อิน เนเจอร์และเกิร์ลลี่ เกิร์ล
โดยที่แนวคิด บิวตี้ บุฟเฟต์ และ บิวตี้ คอทเทจ
จะถูกนำเสนอภายใต้รูปแบบร้านค้าปลีกที่มีลักษณะการออกแบบตกแต่งร้าน บรรจุภัณฑ์
และผลิตภัณฑ์ภายในร้านที่แตกต่างกัน รวมทั้งได้รับวางตำแหน่งทางการตลาด ระดับราคา
และกลุ่มลูกค้าเป้าหมายที่ไม่เหมือนกัน ซึ่งร้านค้าปลีกภายใต้แนวคิด บิวตี้ บุฟเฟต์และ บิวตี้ คอทเทจ
ได้รับการเปิดสาขาตามศูนย์การค้าและย่านการค้าชั้นนำทั่วไป เช่น ห้างสรรพสินค้า
โมเดิร์นเทรดขนาดใหญ่ เป็นต้น ทั้งในกรุงเทพ ปริมณฑล และต่างจังหวัด
รวมทั้งได้เริ่มมีการขยายสาขา บิวตี้ บุฟเฟต์ สู่ประเทศเพื่อนบ้าน เช่น กัมพูชา
และเวียดนามเป็นต้น

แนวคิด บิวตี้ มาร์เก็ต ได้เปิดตัวในไตรมาสที่ 3 ปี 2556 ถูกนำเสนอภายใต้รูปแบบร้านค้าปลีก
Multi-Brandsขนาดใหญ่ โดยผสมผสานแนวคิดจากการซื้อสินค้าที่หลากหลายใน Supermarket
ร้านสะดวกซื้อและความตื่นเต้นของการช้อปเครื่องสำอางเป็นร้านเครื่องสำอางเฉพาะอย่าง (
Beauty specialty store) ที่มุ่งเน้นการขายผลิตภัณฑ์เพื่อความงามโดยเฉพาะ
จึงทำให้เกิดความแตกต่างและความแปลกใหม่ในวงการร้านเครื่องสำอางเป็นร้าน
Multi-Brandsที่มีขนาดร้านใหญ่กว่า บิวตี้ บุฟเฟต์และ บิวตี้ คอทเทจ มีขนาดเฉลี่ย 100 ตรม.
มีสินค้าเกี่ยวกับความงามทั้งหมดเกือบ 300 แบรนด์ตั้งแต่ 4,000 - 9,000 SKUs
ที่รู้จักเป็นอย่างดีทั้งแบรนด์ในประเทศและต่างประเทศ( Inter Brands ) เช่น อเมริกา ยุโรป
เกาหลี ญี่ปุ่น ฯลฯ และยังมี แบรนด์ที่เป็นทางเลือก ซึ่งมีขายเฉพาะที่ บิวตี้ มาร์เก็ต คือ
สินค้าแบรนด์ บิวตี้ คูซีน (Beauty Cuisine)นำเสนอผลิตภัณฑ์หลักต่อผู้บริโภคโดยแบ่งออกเป็น
ผลิตภัณฑ์เครื่องสำอาง (Make-up) ผลิตภัณฑ์บำรุงผิวหน้า (Facial care)
สบู่-ครีมอาบน้ำ(Body Hygiene) ผลิตภัณฑ์บำรุงผิวกาย (Body care) ผลิตภัณฑ์ดูแลเส้นผม
(Hair Care) น้ำหอม (Perfume) ผลิตภัณฑ์ระงับกลิ่นกาย(Deodorant)
เครื่องดื่มเพื่อความงาม (Beauty Drink) วิตามินเพื่อความงาม (Food Supplement)
อุปกรณ์เสริมความงาม (Beauty Accessories) ผลิตภัณฑ์สำหรับผู้ชาย (Men’s Care)
โดยกลุ่มลูกค้าเป้าหมายเป็น กลุ่มบุคคลทั้งผู้หญิงและผู้ชาย
ที่ต้องการใช้เครื่องสำอางและผลิตภัณฑ์บำรุงผิวในการดูแลตนเองและเสริมสร้างบุคลิกภาพให้ทันสมัย

บิวตี้ มาร์เก็ต ได้เริ่มเปิดตัวในเดือน กรกฎาคม 2556
และบริษัทมีนโยบายการขยายสาขาอย่างต่อเนื่อง โดย ณ สิ้นปี 2556 มีสาขาของ บิวตี้ มาร์เก็ต
ทั้งสิ้น 3 สาขา คือ ซีคอน สแควร์ ศรีนครินทร์, ฟิวเจอร์พาร์ค รังสิต และเซ็นทรัล แอร์พอร์ต
เชียงใหม่ เพื่อให้สามารถกระจายสินค้าสู่ผู้บริโภคได้อย่างทั่วถึง
โดยมุ่งเน้นการเปิดสาขาตามศูนย์การค้าและย่านการค้าชั้นนำทั่วไป เช่น ห้างสรรพสินค้า
และแหล่งชุมชนขนาดใหญ่ด้วยคอนเซปท์ซุปเปอร์มาร์เก็ตของความงามและการตกแต่งที่โดดเด่น
สินค้าที่หลากหลายจึงได้รับการตอบรับเป็นอย่างดีจากลูกค้า ซัพพลายเออร์และห้างเจ้าของพื้นที่ต่างๆ

ในปี 2556 บริษัทได้เปิดตัวผลิตภัณฑ์ใหม่ซีรี่ส์ Collagen&Q10 ภายใต้แบรนด์ เมด อิน เนเจอร์
จำนวน 5 SKUs คือ ครีมอาบน้ำ, เซรั่มบำรุงผิว, โฟมล้างหน้า,
ผลิตภัณฑ์บำรุงผิวสำหรับกลางคืนและสเปร์น้ำแร่ ด้วยคอนเซป Bright&White
โดยวัตถุดิบที่ใช้ในการผลิต (Active Ingredient) นำเข้าจากประเทศเกาหลี
เพื่อวางจำหน่ายในร้านค้าปลีกขนาดใหญ่หรือโมเดิร์นเทรดเพิ่มเติมจากเดิมที่มีอยู่แล้วจำนวน 2
SKUs (ครีมอาบน้ำและโลชั่นบำรุงผิว) ซึ่งเป็นการตอบสนองความต้องการของผู้บริโภคให้มากขึ้น
และคาดว่าจะช่วยให้รายได้ของบริษัทเติบโตอย่างมีเสถียรภาพมากขึ้นในอนาคต

ในปลายไตรมาสที่ 4 ปี 2556 บริษัทได้เปิดตัวผลิตภัณฑ์ใหม่ภายใต้แบรนด์ เกิร์ลลี่ เกิร์ล จำนวน 8
SKUs ซึ่งเป็นสินค้า Fighting Brand กลุ่มสกินแคร์และเครื่องสำอางวัยรุ่น ด้วยคอนเซป
White&Baby โดยวัตถุดิบที่ใช้ในการผลิต (Active Ingredient) นำเข้าจากประเทศญี่ปุ่น
ลักษณะการออกแบบบรรจุภัณฑ์เน้นวัยรุ่นทันสมัยและขนาดของสินค้ามีขนาดเล็ก
เพื่อวางจำหน่ายผ่านร้านคอนวีเนียนสโตร์และแค็ตตาล็อก อาทิ เซเว่น อีเลฟเว่น, แฟมิลี่มาร์ท,
เซเว่น แคตตาล็อก, ฟรายเดย์ แคตตาล็อก และ เทรดดิชั่นนอล เทรด
เน้นการเจาะกลุ่มเป้าหมายที่เป็นวัยรุ่น และสินค้าราคาไม่แพง โดยในปลายปี 2556
ได้วางจำหน่ายผ่านเซเว่น แคตตาล็อก เรียบร้อยแล้ว

ผลิตภัณฑ์ที่วางจำหน่ายภายใต้แนวคิด บิวตี้ บุฟเฟต์, บิวตี้ คอทเทจ, เมด อิน เนเจอร์, เกิร์ลลี่
เกิร์ล และบิวตี้ มาร์เก็ต
เป็นผลิตภัณฑ์ที่บริษัทพัฒนาขึ้นร่วมกับผู้ผลิตจากโรงงานผลิตทั้งในประเทศไทยและต่างประเทศ
โดยการคัดเลือกและพัฒนานวัตกรรมด้านความงามทั้งวัตถุดิบและบรรจุภัณฑ์ที่ได้รับความนิยมของประเทศผู้นำด้านความงามทั้งของประเทศในแถบตะวันตกและตะวันออก
อาทิ ฝรั่งเศส สวิสเซอร์แลนด์ สหรัฐอเมริกา เกาหลี และญี่ปุ่น เป็นต้น
นำมาปรับปรุงและคัดเลือกให้เหมาะสมกับสภาพผิวและความนิยมของคนไทย
โดยใช้บรรจุภัณฑ์ที่ออกแบบขึ้นเองให้สอดคล้องกับแนวคิดและแบรนด์ของผลิตภัณฑ์
รายละเอียดผลิตภัณฑ์ที่บริษัทพัฒนาและจัดจำหน่ายมีดังต่อไปนี้

[]

ผลิตภัณฑ์ภายใต้แนวคิด บิวตี้ บุฟเฟต์

“บิวตี้ บุฟเฟต์”
เป็นแนวคิดในการนำเสนอรูปแบบการผสมผสานระหว่างแนวคิดของธุรกิจร้านอาหารบุฟเฟต์เข้ากับธุรกิจค้าปลีกเครื่องสำอาง
ทำให้เกิดความแตกต่างและโดดเด่น
โดยการประยุกต์แนวคิดของการรับประทานอาหารประเภทบุฟเฟต์
ที่มีอาหารให้เลือกชิมและลองหลากหลายประเภท ตกแต่งอย่างสวยงามน่าสนใจ
และหลังจากที่เลือกลองชิมอย่างเต็มที่แล้ว
ผู้บริโภคจะสามารถเลือกสรรสิ่งที่ต้องการมากที่สุดได้อย่างมั่นใจ เช่นเดียวกันกับการวางรูปแบบร้าน
บิวตี้ บุฟเฟต์ ที่มีสินค้าหลากหลายให้เลือกสรร
มุ่งเน้นการตกแต่งที่มีสีสันโดดเด่นและการให้บริการที่เป็นกันเอง
เพื่อให้ลูกค้าสามารถทดลองใช้ผลิตภัณฑ์ได้อย่างเต็มที่
ก่อนที่จะทำการตัดสินใจเลือกซื้อผลิตภัณฑ์ที่เหมาะสมที่สุดสำหรับตนเองโดยร้าน บิวตี้ บุฟเฟต์
จะมีหุ่นพ่อครัวตั้งอยู่ที่หน้าร้านเป็นเอกลักษณ์เพื่อดึงดูดลูกค้า
ซึ่งถูกออกแบบมาให้เข้ากับสโลแกนของร้านคือ “The Most Delicious Beauty Shop in
Town” หรือ “สวยอร่อยหลากหลายสไตล์บุฟเฟต์”ทั้งนี้ แนวคิดที่สำคัญของ บิวตี้ บุฟเฟต์ คือ

หยิบง่าย ชิมง่าย Easy Access

มีหลากหลายให้เลือก Variety

ครบทุกความต้องการ All in One

คุ้มค่า คุ้มราคา Reasonable Price

สนุกสนานและตื่นเต้น Fun and Excitement

และเพื่อให้สอดคล้องกับแนวคิดของบุฟเฟต์ ผลิตภัณฑ์ที่จัดจำหน่ายภายใต้ร้าน บิวตี้ บุฟเฟต์
จะถูกนำเสนอด้วยแบรนด์ที่หลากหลาย (Multibrands) โดยแต่ละแบรนด์ได้รับการคัดสรร
กำหนดเอกลักษณ์ ระดับราคา
และตำแหน่งทางการตลาดที่แตกต่างกันเพื่อให้สามารถตอบสนองความต้องการของกลุ่มลูกค้าเป้าหมายที่แตกต่างกันด้วย
ซึ่งทำให้ บิวตี้ บุฟเฟต์ มีกลุ่มลูกค้าที่กว้างขวางและครอบคลุมมากยิ่งขึ้น

ปัจจุบันผลิตภัณฑ์ที่จำหน่ายในร้าน บิวตี้ บุฟเฟต์ แบ่งออกได้เป็นผลิตภัณฑ์เครื่องสำอาง (Make-up)
ผลิตภัณฑ์บำรุงผิว (Skin care) และอุปกรณ์เสริม (Accessories)
โดยผลิตภัณฑ์ทั้งหมดจะถูกจัดจำหน่ายภายใต้ 4 แบรนด์อันเป็นลิขสิทธิ์ของบริษัท (Private label)
ดังนี้

[]

“จีโน่ แมคเครย์” เป็นแบรนด์สำหรับผลิตภัณฑ์เครื่องสำอางและอุปกรณ์เสริมสำหรับการแต่งหน้า
ได้รับการวางรูปแบบ สีสัน เอกลักษณ์ของบรรจุภัณฑ์
และระดับราคาให้เหมาะสมกับกลุ่มลูกค้าวัยทำงานไปจนถึงช่างแต่งหน้ามืออาชีพ
โดยผลิตภัณฑ์ที่จำหน่ายภายใต้แบรนด์ GINO McCray ได้รับการแบ่งย่อยออกเป็น 4 ซีรี่ส์ ได้แก่
Pro Make-Up,Pink Passion,Heritage และ The Artist
ซึ่งแต่ละซีรี่ส์จะมีโทนของสีสันที่แตกต่างกันรวมทั้งมีเอกลักษณ์และตำแหน่งสินค้าของแต่ละซีรีย์ให้ลูกค้าสามารถเลือกได้ตามต้องการ

  ----------------------------------- -----------------------------------
                                      

                                      
  ----------------------------------- -----------------------------------

[]

“เดอะ เบเกอร์รี่” เป็นแบรนด์สำหรับผลิตภัณฑ์เครื่องสำอางและอุปกรณ์เสริมสำหรับการแต่งหน้า
เช่นเดียวกันกับ GINO McCray
แต่ได้รับการวางรูปแบบและสีสันของผลิตภัณฑ์ให้เหมาะกลุ่มลูกค้าวัยรุ่นหรือผู้ที่เพิ่งเริ่มแต่งหน้า
จึงมีสีสันที่สดใสและทันสมัย รวมทั้งมีระดับราคาที่ต่ำกว่า GINO McCray

[]

“เซนทิโอ” เป็นแบรนด์สำหรับผลิตภัณฑ์เพื่อการบำรุงผิวทั่วไปในชีวิตประจำวัน (Personal
care)ซึ่งผลิตจากสารสกัดจากธรรมชาติ ครอบคลุมการดูแลผิวพรรณทั่วร่างกาย เช่น ครีมอาบน้ำ
แชมพู ครีมนวดผม ครีมบำรุงผิวหน้าและผิวกาย ครีมขัดผิว ครีมบำรุงมือและเท้า เป็นต้น
โดยนำเสนอสารที่สกัดจากธรรมชาติที่มีคุณสมบัติในการบำรุงที่ล้ำลึก

[]

เป็นแบรนด์สำหรับผลิตภัณฑ์เพื่อการบำรุงผิวซึ่งมีคุณสมบัติเฉพาะ (Functional skin care)
เสริมจุดเด่นลดจุดด้อย เช่น ผลิตภัณฑ์บำรุงผิวหน้าขาวใส ผลิตภัณฑ์ลดกระชับสัดส่วน
ผลิตภัณฑ์ลดจุดด่างดำ ลดริ้วรอย เป็นต้น

น้ำหอม GIRL DE PROVENCE

บริษัทได้มีการเซ็นต์สัญญาความร่วมมือกับพันธมิตร DEES SUPREME CO., LTD
ในการเป็นตัวแทนจำหน่ายน้ำหอม GIRL DE PROVENCE
แต่เพียงผู้เดียวในประเทศไทยสำหรับการจำหน่ายผ่านช่องทางร้านค้าปลีก ซึ่งมี presenter
เป็นศิลปินชื่อดัง สุดยอดวงเกิร์ลกรุ๊ป Girls’ Generation
โดยผลิตภัณฑ์ดังกล่าววางจำหน่ายในร้าน BEAUTY BUFFET ได้ในเดือน ก.ค. 56

ในปี 2556 บิวตี้
บุฟเฟต์ได้ออกผลิตภัณฑ์ใหม่อย่างต่อเนื่องเพื่อให้สามารถตอบสนองความต้องการของลูกค้าได้อย่างครบถ้วน
และมีผลิตภัณฑ์ที่ได้รับการตอบรับจากลูกค้าเป็นอย่างดี ดังนี้

ผลิตภัณฑ์ภายใต้แนวคิด บิวตี้ คอทเทจ

“บิวตี้ คอทเทจ” เป็นแนวคิดในการนำเสนอผลิตภัณฑ์ที่สกัดจากวัตถุดิบธรรมชาติ
ผนวกเข้ากับการตกแต่งร้านและออกแบบบรรจุภัณฑ์ในรูปแบบย้อนยุค (vintage)
เน้นส่วนผสมที่ลงตัวระหว่างศิลปะและงานฝีมือ (Art & Craft) โดยที่การตกแต่งร้านค้า
รวมทั้งผลิตภัณฑ์ในร้านค้า บิวตี้ คอทเทจ ได้รับออกแบบตกแต่งในสไตล์ศิลปะจากธรรมชาติ
ผสมผสานกับความอ่อนหวานของผู้หญิงตะวันตกในยุควิคตอเรียน ภายใต้สโลแกน “Natural
Crafted Beauty” หรือ “ความงามที่รังสรรค์จากธรรมชาติ”
ซึ่งก่อให้เกิดความเรียบหรูลงตัวอย่างมีระดับ

ผลิตภัณฑ์ในร้านค้าปลีกภายใต้แนวคิด บิวตี้ คอทเทจ ทั้งหมดจัดจำหน่ายภายใต้แบรนด์ “Beauty
Cottage” เพียงแบรนด์เดียว (Single Brand) โดยแบ่งออกเป็น 3 ประเภท ได้แก่
ผลิตภัณฑ์เครื่องสำอาง ผลิตภัณฑ์บำรุงผิว และอุปกรณ์เสริม
โดยจะให้ความสำคัญกับการคัดเลือกวัตถุดิบจากธรรมชาติหลากชนิด อาทิ สารสกัดจากดอกไม้ ผลไม้
ผัก สมุนไพร และพืชพรรณต่างๆที่มีความโดดเด่นในคุณสมบัติ เช่น การบำรุงผิว กักเก็บความชุ่มชื้น
กระชับผิว ลดริ้วรอย รวมทั้งเสริมสร้างความกระจ่างใสให้กับผิว

ร้าน บิวตี้ คอทเทจ มีความโดดเด่นในการจำหน่ายผลิตภัณฑ์สำหรับบำรุงผิว
โดยการจัดกลุ่มผลิตภัณฑ์ตามคุณสมบัติเด่นของสารสกัดจากธรรมชาติที่เป็นส่วนประกอบสำคัญ
ตัวอย่างเช่น กลุ่มผลิตภัณฑ์สารสกัดจากโปรตีนนมและวอลนัต ประกอบไปด้วยครีมอาบน้ำ ครีมขัดผิว
ครีมบำรุงผิวกาย และสเปรย์บำรุงผิวกายล มีคุณสมบัติช่วยให้ผิวกระชับและขาวกระจ่าง
กลุ่มผลิตภัณฑ์สารสกัดจากผลโอลีฟ ประกอบไปด้วยครีมบำรุงผิวหน้า เซรั่มสำหรับดวงตาและผิวหน้า
และครีมนวดหน้า มีคุณสมบัติบำรุงผิว สร้างความชุ่มชื้น ลดเลือนริ้วรอย
เป็นต้นซึ่งการจัดกลุ่มผลิตภัณฑ์ในลักษณะดังกล่าว
จะช่วยให้ผู้บริโภคสามารถเลือกสรรชุดผลิตภัณฑ์ตามคุณสมบัติที่ต้องการได้อย่างครบวงจร

สำหรับผลิตภัณฑ์เครื่องสำอาง ร้าน บิวตี้ คอทเทจ
เน้นการจำหน่ายเครื่องสำอางที่มีสีสันอันสกัดจากธรรมชาติตามแนวคิดของความงามที่รังสรรค์จากธรรมชาติ
เช่น อายแชว์โดว์ และบรัชออน ซึ่งมีส่วนผสมของสีสันที่สกัดจากพืชตระกูลเบอรี่ เป็นต้น
รวมทั้งมีคุณสมบัติในการบำรุงผิวด้วยส่วนผสมของวิตามินอี คอลลาเจน ว่านหางจระเข้ ฯลฯ
อันเป็นส่วนประกอบเสริมในตัวผลิตภัณฑ์ นอกจากนี้ บางสาขาของ บิวตี้ คอทเทจ
มีการให้บริการนวดหน้าบำรุงผิวเพื่อเพิ่มความครบวงจรของการให้บริการอีกด้วย

ทั้งนี้ ผลิตภัณฑ์ของ บิวตี้ คอทเทจได้รับการกำหนดตำแหน่งทางการตลาด (Market Position)
ในระดับที่พรีเมี่ยมกว่า บิวตี้ บุฟเฟต์ โดยมีระดับราคาที่สูงกว่า
และมุ่งเน้นกลุ่มลูกค้าเป้าหมายอันเป็นกลุ่มที่ให้ความสำคัญกับการบำรุงลึกล้ำจากธรรมชาติ
ในขณะที่ผลิตภัณฑ์ของ บิวตี้ บุฟเฟต์ จะมุ่งเน้นกลุ่มลูกค้าเป้าหมายที่ชื่นชอบสีสันสดใส หลากหลาย
ต้องการความทันสมัยอยู่เสมอในปี 2556 บิวตี้ คอทเทจ
ได้ออกผลิตภัณฑ์ใหม่อย่างต่อเนื่องเพื่อตอบสนองความต้องการของลูกค้าได้อย่างครบถ้วน
และมีผลิตภัณฑ์ที่ได้รับการตอบรับจากลูกค้า

ผลิตภัณฑ์ภายใต้แนวคิด บิวตี้ มาร์เก็ต

แนวคิด บิวตี้ มาร์เก็ต ได้เปิดตัวในไตรมาสที่ 3 ปี 2556 ถูกนำเสนอภายใต้รูปแบบร้านค้าปลีก
Multi-Brandsขนาดใหญ่ โดยผสมผสานแนวคิดจากการซื้อสินค้าที่หลากหลายใน SuperMarket
ร้านสะดวกซื้อและความตื่นเต้นของการช้อปเครื่องสำอางเป็นร้านเครื่องสำอางเฉพาะอย่าง (
Beauty specialty store) ที่มุ่งเน้นการขายผลิตภัณฑ์เพื่อความงามโดยเฉพาะ
มีสินค้าเกี่ยวกับความงามทั้งหมดเกือบ 300 แบรนด์ตั้งแต่ 4,000 - 9,000 SKUs
ที่รู้จักเป็นอย่างดีทั้งแบรนด์ในประเทศและต่างประเทศ( Inter Brands ) เช่น อเมริกา ยุโรป
เกาหลี ญี่ปุ่น ฯลฯ และยังมีแบรนด์ที่เป็นทางเลือกซึ่งมีขายเฉพาะที่ บิวตี้ มาร์เก็ต คือ สินค้าแบรนด์
บิวตี้ คูซีน

ปัจจุบันผลิตภัณฑ์ที่จำหน่ายในร้าน บิวตี้ มาร์เก็ต แบ่งออกได้เป็นผลิตภัณฑ์เครื่องสำอาง (Make-up)
ผลิตภัณฑ์บำรุงผิวหน้า (Facial care) สบู่-ครีมอาบน้ำ(Body Hygiene) ผลิตภัณฑ์บำรุงผิวกาย
(Body care) ผลิตภัณฑ์ดูแลเส้นผม (Hair Care) น้ำหอม (Perfume)
ผลิตภัณฑ์ระงับกลิ่นกาย(Deodorant) เครื่องดื่มเพื่อความงาม (Beauty Drink)
วิตามินเพื่อความงาม (Food Supplement) อุปกรณ์เสริมความงาม (Beauty Accessories)
ผลิตภัณฑ์สำหรับผู้ชาย (Men’s Care)

ผลิตภัณฑ์ภายใต้แนวคิด เมด อิน เนเจอร์

ในไตรมาสที่ 2 ปี 2555 บริษัทได้เปิดตัว “เมด อิน เนเจอร์”
ซึ่งเป็นแนวคิดผลิตภัณฑ์จากธรรมชาติ จำนวน 2 SKUs ครีมอาบน้ำ และโลชั่นบำรุงผิว
ภายใต้สโลแกน “Live a Natural Life” โดยใช้รูปแบบบรรจุภัณฑ์ลักษณะสีสันธรรมชาติ
นำเสนอผลิตภัณฑ์คุณภาพสูงที่สามารถเข้าถึงผู้บริโภคได้ในวงกว้าง (Premium Mass)
ผ่านช่องทางร้านค้าปลีกขนาดใหญ่หรือโมเดิร์นเทรด ในปี 2556 บริษัทได้เปิดตัวผลิตภัณฑ์ เมด อิน
เนเจอร์ ใหม่เพิ่มอีกจำนวน 5 SKUs คือ ครีมอาบน้ำ, เซรั่มบำรุงผิว, โฟมล้างหน้า,
ผลิตภัณฑ์บำรุงผิวสำหรับกลางคืนและสเปร์น้ำแร่ ภายใต้คอนเซป Collagen&Q10
โดยวัตถุดิบที่ใช้ในการผลิต (Active Ingredient)
นำเข้าจากประเทศเกาหลีเพื่อตอบสนองความต้องการของลูกค้าให้ครอบคลุมทั่วถึง

ผลิตภัณฑ์ภายใต้แนวคิด เกิร์ลลี่ เกิร์ล

ในปลายไตรมาสที่ 4 ปี 2556 บริษัทได้เปิดตัวผลิตภัณฑ์ใหม่ภายใต้แบรนด์ เกิร์ลลี่ เกิร์ล จำนวน 8
SKUs ซึ่งเป็นสินค้า Fighting Brand กลุ่มสกินแคร์และเครื่องสำอางวัยรุ่น ด้วยคอนเซป
White&Baby โดยวัตถุดิบที่ใช้ในการผลิต (Active Ingredient) นำเข้าจากประเทศญี่ปุ่น
ลักษณะการออกแบบบรรจุภัณฑ์เน้นวัยรุ่นทันสมัยและขนาดของสินค้ามีขนาดเล็กและสินค้าราคาไม่แพง
เพื่อวางจำหน่ายผ่านร้านคอนวีเนียนสโตร์และแค็ตตาล็อก อาทิ เซเว่น อีเลฟเว่น, แฟมิลี่มาร์ท,
เซเว่น แคตตาล็อก, ฟรายเดย์ แคตตาล็อก และ เทรดดิชั่นนอล เทรด
เน้นการเจาะกลุ่มเป้าหมายที่เป็นวัยรุ่น

นโยบายที่สำคัญในการดำเนินงาน

รายได้ส่วนใหญ่ของบริษัทมาจากการจำหน่ายสินค้าผ่านสาขาร้านค้าปลีก
ดังนั้นการกำหนดนโยบายหลักจึงมุ่งเน้นการบริหารจัดการสาขาอย่างมีประสิทธิภาพ
รวมทั้งมีนโยบายสนับสนุนอื่นๆ ได้แก่ นโยบายการคัดเลือกทำเลที่ตั้งสาขา นโยบายการกำหนดราคา
และนโยบายการบริหารจัดการสินค้า เป็นต้น
เพื่อให้การขยายตัวของธุรกิจเป็นไปได้อย่างราบรื่นและตอบสนองความพึงพอใจสูงสุดของลูกค้า
ดังมีรายละเอียดต่อไปนี้

-   นโยบายการบริหารจัดการธุรกิจ

บริษัทมีการบริหารธุรกิจในรูปแบบของ Home Model ดังภาพ

+---------------------------------+------------------------------------+
| []                              | นโยบาย                             |
|                                 | ในการบริหารจัดการสาขาร้านค้าปลีกของบริษัท |
|                                 | มีหลักการสำคัญคือองค์ประกอบในร้านค้าจะต้อง |
|                                 | ประกอบกันอย่างลงตัวและส่งเสริมซึ่งกันและกัน |
|                                 | เปรียบเสมือนบ้านซึ่งต้องมีฐานราก เสา คาน  |
|                                 | และหลังคา เชื่อมต่อเป็นอันหนึ่งอันเดียวกัน    |
|                                 | จึงจะเกิดความมั่นคงแข็งแรง สวยงาม       |
|                                 | และอยู่อาศัยได้อย่างสบายใจ              |
|                                 |                                    |
|                                 | ร้านค้าปลีกก็เป็นเฉกเช่นเดียวกัน           |
|                                 | ทุกๆองค์ประกอบตั้งแต่รูปแบบการตกแต่ง      |
|                                 | ผลิตภัณฑ์ การบริหารจัดการ รวมไปถึงการขาย |
|                                 | จะต้องผสมผสานได้สัดส่วนที่ลงตัว           |
|                                 | จึงจะสามารถส                        |
|                                 | ร้างยอดขายและสร้างความพึงพอใจต่อลูกค้าได้ |
+---------------------------------+------------------------------------+

ทั้งนี้ ส่วนประกอบของ Home Model สื่อถึงความหมายและความสำคัญดังนี้

หลังคา ได้แก่ ลูกค้า (Customer) ซึ่งเปรียบเสมือนหลังคาบ้าน
หรือจุดสูงสุดของการขายที่ครอบคลุมให้ทุกองค์ประกอบคงอยู่ได้
บริษัทมุ่งเน้นการสร้างความสัมพันธ์อันดีกับลูกค้า ศึกษารสนิยมและความต้องการของลูกค้า
นำเสนอสินค้าและกิจกรรมการส่งเสริมการขายที่เหมาะกับลูกค้าแต่ละราย
รวมทั้งปฏิบัติกับลูกค้าเป็นคนสำคัญและให้เกียรติ

คาน ได้แก่ การสร้างยอดขาย (Sale
Volume)ซึ่งเปรียบเสมือนการต่อยอดขายให้สูงขึ้นเพื่อรองรับหลังคาซึ่งเป็นฐานลูกค้า
บริษัทมีการตั้งเป้ายอดขายทั้งในภาพรวมและเป้ารายสาขา
โดยมีการติดตามเป้าเป็นระยะอย่างสม่ำเสมอเพื่อให้สามารถปรับ
กลยุทธ์ได้อย่างทันท่วงที มีการประเมินประสิทธิภาพในการขายโดยการวัดจำนวนคนที่เข้าร้าน
จำนวนบิล ยอดขายต่อบิล และจำนวนสมาชิก เป็นต้น
ซึ่งสามารถวัดผลการดำเนินงานของพนักงานและวัดผลของกิจกรรมส่งเสริมการขายด้วย นอกจากนี้
บริษัทมีการฝึกอบรมพนักงานถึงเทคนิคในการสร้างยอดขาย เช่น
วิธีการขายในช่วงที่ลูกค้าน้อยและลูกค้ามาก วิธีดึงดูดลูกค้าให้เข้าร้าน เป็นต้น

เสา 4 ต้น ซึ่งเปรียบเสมือนส่วนที่ค้ำยันและสัมผัสกับลูกค้า ก่อให้เกิดยอดขาย ได้แก่

ร้านค้า (Shop) การตกแต่งร้านเป็นส่วนหนึ่งของการสร้างบรรยากาศในการขาย
การตกแต่งร้านค้าปลีก บิวตี้ บุฟเฟต์ และ บิวตี้ คอทเทจ จะมีแนวทางเป็นของตนเอง
และมีมาตรฐานเป็นไปในแนวเดียวกันทุกร้าน เพื่อสร้างให้ลูกค้าเกิดความคุ้นเคย
สามารถเข้าซื้อได้ทุกสาขา

ผลิตภัณฑ์ (Product) นอกเหนือจากคุณภาพของผลิตภัณฑ์และความสวยงามของบรรจุภัณฑ์แล้ว
บริษัทยังให้ความสำคัญต่อรายละเอียดในการนำเสนอผลิตภัณฑ์ เช่น วิธีการเรียงสินค้า
การจัดสินค้าโชว์ สินค้าตัวอย่างเพื่อการทดลองใช้ (tester) ความเป็นระเบียบของป้ายราคา
เป็นต้น ซึ่งมีส่วนช่วยในการดึงดูดความสนใจของลูกค้าที่เข้าร้าน

พลังการขาย (Sale Force) หมายถึงประสิทธิภาพของพนักงานขาย
ซึ่งบริษัทมีนโยบายการอบรมพนักงานเพื่อให้มีความรู้เกี่ยวกับตัวผลิตภัณฑ์และการบริการเป็นมาตรฐานเดียวกัน
มีการจัดจำนวนพนักงานขายให้เหมาะสมกับขนาดของร้านค้าและความหนาแน่นของลูกค้าในพื้นที่
เพื่อให้การขายมีประสิทธิผลสูงสุด

เครื่องมือการตลาด (Marketing Tools) หมายถึงการส่งเสริมการขายในรูปแบบต่างๆ
ซึ่งบริษัทจัดให้มีขึ้นอย่างต่อเนื่องเพื่อรักษาฐานลูกค้าเดิมและเพิ่มฐานลูกค้าใหม่
บริษัทมีนโยบายจัดสรรกิจกรรมทางการตลาดในรูปแบบใหม่เพื่อตอบสนองความต้องการและไลฟ์สไตล์ของลูกค้าที่มีอยู่เพื่อให้ครอบคลุมความต้องการของลูกค้าให้มากที่สุด
ด้วยการกำหนดรูปแบบกิจกรรมทางการตลาดสำหรับสมาชิกและลูกค้าทั่วไปที่มิใช่สมาชิก
เพื่อให้มีกิจกรรมร่วมกันอย่างต่อเนื่อง นอกจากนี้ บริษัทมีโครงการรับประกันความพึงพอใจ
โดยการรับคืนสินค้าภายใน 14 วัน นับจากวันที่ออกใบเสร็จรับเงิน
ลูกค้าสามารถรับเงินคืนหรือขอเปลี่ยนสินค้า ณ สาขาที่ซื้อสินค้า ทั้งนี้
นโยบายดังกล่าวเป็นไปเพื่อให้ลูกค้าเกิดความมั่นใจในคุณภาพสินค้าของบริษัท
โดยที่ผ่านมามีลูกค้าจำนวนน้อยมากที่ต้องการขอคืนสินค้า

ฐานราก ได้แก่ การจัดการ (Management)
ซึ่งเป็นสิ่งที่ช่วยรองรับและเสริมให้เสาแข็งแรงและคงอยู่ในสภาพดี
โดยฝ่ายจัดการทำหน้าที่ดูแลภาพรวมขององค์กร ทั้งในด้านการบริหารสินค้า บุคลากร
งานเอกสารต่างๆ เพื่อให้การดำเนินงานของร้านค้าปลีกเป็นไปอย่างราบรื่นและมีประสิทธิภาพสูงสุด

-   นโยบายการคัดเลือกทำเลที่ตั้งสาขา

การเติบโตของธุรกิจบริษัทขึ้นอยู่กับการขยายสาขาร้านค้าปลีก
ซึ่งทำเลที่ตั้งของสาขาถือเป็นปัจจัยสำคัญที่จะทำให้ร้านค้าปลีกประสบความสำเร็จ
ในปัจจุบันบริษัทมีนโยบายการตั้งสาขาส่วนใหญ่ในศูนย์การค้า
เนื่องจากเป็นศูนย์กลางการคมนาคมและมีความสะดวกในการบริหารจัดการ
บริษัทขยายสาขาในหลากหลายห้างสรรพสินค้า เช่น เซ็นทรัลพลาซ่า โรบินสัน เดอะมอลล์ เมเจอร์
รวมถึงซุปเปอร์มาเก็ตขนาดใหญ่ เช่น โลตัส บิ๊กซี เป็นต้น
จากการที่ร้านค้าของบริษัทได้รับความสนใจและเป็นที่ยอมรับของศูนย์การค้าต่างๆ
ทำให้บริษัทได้รับการจัดอันดับให้เป็นลูกค้ารายสำคัญ (Key account)
ส่งผลให้มีข้อได้เปรียบในการเลือกทำเลที่ตั้ง กล่าวคือเมื่อศูนย์การค้าจะดำเนินการเปิดสาขาใหม่
จะทำการส่งแปลนพื้นที่มาให้บริษัทคัดเลือกทำเลเปิดร้านค้า
โดยบริษัทมีข้อพิจารณาในการเลือกพื้นที่ดังนี้

พิจารณาภาพรวม เช่น ศูนย์การค้าดังกล่าวอยู่ในจังหวัดใด
อยู่ใกล้แหล่งชุมชนหรือมหาวิทยาลัยหรือไม่ รายได้ต่อคนของประชากรในพื้นที่ เป็นต้น

พิจารณาพื้นที่ในห้าง เช่น อยู่ในจุดที่มีประชากรเดินผ่านหนาแน่นหรือไม่ เช่น อยู่ใกล้กับศูนย์อาหาร
โรงภาพยนตร์ ซุปเปอร์มาร์เก็ต หรืออยู่ในแนวการวางบันไดเลื่อน เป็นต้น

หลังจากพิจารณาทำเลที่มีความเหมาะสมในเบื้องต้นแล้ว บริษัทจะทำการวิเคราะห์ยอดขายล่วงหน้า
โดยเปรียบเทียบกับยอดขายของสาขาในจังหวัดเดียวกันหรือใกล้เคียงกัน
และคำนวณสัดส่วนค่าเช่าพื้นที่ต่อยอดขาย
เนื่องจากค่าเช่าพื้นที่นับเป็นค่าใช้จ่ายคงที่ที่มีนัยสำคัญที่สุดในการบริหารจัดการร้านค้า
หากสัดส่วนที่คำนวณได้อยู่ในระดับที่ยอมรับได้บริษัทจึงจะดำเนินการเช่าพื้นที่เพื่อเปิดสาขา
อย่างไรก็ตามบริษัทอาจพิจารณาเปิดสาขาในสถานที่ที่มีอัตราค่าเช่าสูง
ถ้าเล็งเห็นว่าการเปิดสาขาในทำเลนั้นๆมีส่วนในการส่งเสริมภาพลักษณ์หรือเป็นการประชาสัมพันธ์บริษัท
เช่น สาขาในสถานีรถไฟฟ้า BTS หรือห้างสรรพสินค้าใจกลางกรุงเทพมหานครเป็นต้น

ทั้งนี้ บริษัทจะทำการวิเคราะห์ผลประกอบการของแต่ละสาขาอย่างต่อเนื่อง
โดยอาจพิจารณาปิดสาขาที่ผลประกอบการไม่เป็นที่น่าพอใจและไม่สามารถพัฒนายอดขายให้เพิ่มขึ้นได้
โดยใน ปี 2556 มีสาขาที่ปิดตัวลงเป็นจำนวนเพียง 4 สาขา จากจำนวนสาขาทั้งสิ้น 232 สาขา
โดยแบ่งเป็นบิวตี้ บุฟเฟต์ 2 สาขา
โดยมีสาเหตุจากตัวห้างหมดสัญญาเช่ากับเจ้าของพื้นที่ซึ่งทำให้บริษัทไม่สามารถต่อสัญญาเช่าได้จึงต้องปิด
2 สาขาดังกล่าว และปรับเปลี่ยนบิวตี้ คอทเทจ 2
สาขาซึ่งเป็นพื้นที่ขนาดใหญ่ที่บริษัทตั้งใจจองทำเลไว้สำหรับเปิด บิวตี้ มาร์เก็ต แต่เนื่องจากทำเลทั้ง
2 แห่งได้รับมอบพื้นที่มาเร็วกว่ากำหนดการเปิดของบิวตี้ มาร์เก็ต จึงเปิดบิวตี้ คอทเทจ 2
สาขามารองรับไว้ก่อน เมื่อถึงกำหนดเปิด บิวตี้
มาร์เก็ตจึงมีการปรับเปลี่ยนร้านดังกล่าวและทางบริษัทมีนโยบายนำสินค้าบางส่วนของ บิวตี้ คอทเทจ
มาจำหน่ายใน บิวตี้ มาร์เก็ต หลังจากที่ได้มีการปิดสาขาของ บบิวตี้ บุฟเฟต์ และ บิวตี้ คอทเทจ
ดังกล่าว
ฝ่ายพัฒนาธุรกิจและตกแต่งภายในของบริษัทได้วางแผนเพื่อหาสาขาทดแทนเพื่อให้สามารถตอบสนองความต้องการของลูกค้าได้อย่างทั่วถึง

-   นโยบายการกำหนดราคา

ฝ่ายบริหารให้ความสำคัญต่อการนำเสนอผลิตภัณฑ์ใหม่อย่างต่อเนื่องเพื่อตอบสนองต่อกระแสนิยมของผู้บริโภคที่เปลี่ยนแปลงตลอดเวลา
โดยฝ่ายพัฒนาผลิตภัณฑ์และจัดซื้อร่วมกับฝ่ายการตลาดและฝ่ายปฏิบัติการขายจะทำการการออกแบบแนวคิดและสูตรของผลิตภัณฑ์ในเบื้องต้น
ให้สอดคล้องกับความต้องการของตลาด
โดยจะทำการกำหนดช่วงราคาที่เหมาะสมกับสภาพตลาดคู่แข่งขันทางตรงและทางอ้อม
รวมทั้งสอดคล้องช่วงราคาของผลิตภัณฑ์ที่มีอยู่เดิม
จากนั้นจึงประสานงานกับโรงงานผู้ผลิตในการวางแผนการผลิต
โดยการควบคุมวัตถุดิบและค่าใช้จ่ายในการผลิตให้อยู่ในระดับราคาที่ได้ตั้งไว้

ทั้งนี้ นโยบายการกำหนดราคาดังกล่าว
เป็นลักษณะการกำหนดราคาก่อนแล้วจึงวางแผนการผลิตให้สอดคล้องกับราคาที่ตั้งไว้
ซึ่งมีข้อดีคือสามารถควบคุมช่วงราคาของผลิตภัณฑ์ทั้งหมดให้สอดคล้องกันและอยู่ในระดับที่แข่งขันในตลาดได้
รวมทั้งสามารถควบคุมอัตรากำไรขั้นต้นให้อยู่ในระดับที่เหมาะสม

สำหรับนโยบายการกำหนดราคาในส่วนของผลิตภัณฑ์ที่บริษัทไม่ได้พัฒนาเองหรือสั่งผลิตเองซึ่งส่วนใหญ่เป็นผลิตภัณฑ์ที่จำหน่ายอยู่ในร้านบิวตี้
มาร์เก็ต นั้น ฝ่ายพัฒนาผลิตภัณฑ์และจัดซื้อร่วมกับฝ่ายการตลาดและฝ่ายปฏิบัติการขายของแบรนด์
บิวตี้ มาร์เกต จะเป็นผู้คัดเลือกสินค้าจากซัพพลายเออร์ โดยศึกษาโอกาสทางการตลาด
ศึกษาเงื่อนไขในการจัดซื้อต่างๆ เปรียบเทียบราคาขายของคู่แข่ง
แล้วจึงกำหนดราคาที่เหมาะสมโดยคำนึงถึงอัตรากำไรขั้นต้นที่สามารถทำได้เป็นสำคัญ

-   นโยบายการบริหารจัดการสินค้า

นอกเหนือจากการบริหารจัดการสาขาให้มีความน่าสนใจและมีประสิทธิภาพแล้ว
ปัจจัยสำคัญที่มีผลกระทบต่อการดำเนินธุรกิจของบริษัทคือการบริหารจัดการสินค้า
เนื่องจากผลิตภัณฑ์ของบริษัทมีความหลากหลายและมีจำนวนชิ้นที่มาก
อีกทั้งมีวันหมดอายุที่แน่นอนโดยที่ส่วนใหญ่จะหมดอายุภายในเวลาโดยเฉลี่ยประมาณ 2.5 - 5
ปีนับจากวันที่ผลิต
ดังนั้นบริษัทจึงต้องกำหนดนโยบายในการบริหารสินค้าคงคลังให้สอดประสานกันระหว่างคลังใหญ่และคลังหน้าร้านสาขาทั้งหมด
เพื่อลดความเสี่ยงของสินค้าเสื่อมสภาพ และความเสี่ยงในการขายสินค้าหมดอายุต่อลูกค้า
ซึ่งอาจมีผลกระทบในทางลบต่อภาพลักษณ์ของบริษัท รวมทั้งความเสี่ยงจากสินค้าสูญหาย
ซึ่งอาจมีผลกระทบต่อต้นทุนของบริษัทได้ โดยนโยบายที่สำคัญในการบริหารสินค้าคงคลัง

-   นโยบายการบริหารคลังสินค้า

บริษัทมีการนำโปรแกรมคอมพิวเตอร์ C-Smile
มาใช้ในการบริหารจัดการสินค้าคงเหลือของคลังใหญ่ และเชื่อมต่อเข้ากับระบบPOS (Point of
Sales) ซึ่งใช้ในการบริหารการขายและสินค้าคงคลังหน้าร้านสาขา
โดยยอดสรุปสินค้าของทุกร้านสาขาจะถูกเชื่อมต่อเพื่ออัพเดทข้อมูลกับคลังใหญ่
ทำให้คลังใหญ่สามารถตรวจสอบรายละเอียดสินค้าคงเหลือของทั้งระบบได้
โดยยอดคงเหลือของสินค้าคงคลังของสาขาจะได้รับการตรวจนับจริงทุกเดือน

สินค้าที่บริษัทไม่ได้สั่งผลิตเอง แต่เป็นการสั่งซื้อสินค้าสำเร็จรูปมาขาย
เพื่อประสิทธิภาพในการบริหารสินค้าคงคลังที่ดี
บริษัทจะมีการพิจารณาสั่งซื้อสินค้าในปริมาณที่น้อยที่สุดที่ยังคงรักษาเงื่อนไขการซื้อที่ดีได้และใช้วิธีบริหารอัตราการหมุนเวียนของสินค้าให้ได้ประสิทธิภาพสูงสุดโดยยังเพียงพอต่อปริมาณการขายและไม่ก่อให้เกิดการเสียโอกาสทางการขายเนื่องจากสินค้าขาด

ทั้งนี้ บริษัทใช้นโยบายการบริหารคลังสินค้าแบบเข้าก่อนออกก่อน (First in – First out)
โดยให้ความสำคัญกับการออกแบบจัดเรียงสินค้าหน้าร้านให้สอดคล้องกับนโยบาย
ทำให้สินค้ามีการหมุนเวียนตามที่ควร
และนอกจากนี้คลังใหญ่จะเป็นผู้ตรวจสอบอายุคงเหลือของสินค้าทุกชิ้นอย่างสม่ำเสมอและมีนโยบายในการจัดการสินค้าโดยแบ่งแยกตามอายุคงเหลือของสินค้า
ดังนี้

-   กรณีที่สินค้ามีอายุคงเหลือ 15 เดือน จะได้รับการจัดเข้ากลุ่มสินค้าเฝ้าระวัง
    โดยบริษัทจะทำการคำนวณระยะเวลาในการขายหมด (Covered day)
    ซึ่งดูจากจำนวนสินค้าที่เหลือ ต่อ อัตราการขายสินค้า
    ซึ่งหากคำนวณแล้วมีความเสี่ยงที่จะขายไม่หมด
    บริษัทจะส่งแจ้งพนักงานหน้าร้านทำการกระตุ้นยอดขายของสินค้าตัวนั้น
    โดยฝ่ายพัฒนาผลิตภัณฑ์และจัดซื้อ
    พร้อมทั้งฝ่ายปฎิบัติการขายจะติดตามปริมาณคงเหลือของสินค้าในกลุ่มนี้เพื่อวางแผนการจัดการและการสั่งซื้อต่อไป

-   กรณีที่สินค้ามีอายุคงเหลือประมาณ 8 - 12 เดือน
    ฝ่ายสินค้าคงคลังจะแจ้งฝ่ายพัฒนาผลิตภัณฑ์และจัดซื้อ ฝ่ายปฎิบัติการขาย
    และฝ่ายการตลาดเพื่อประสานงานในการจัดโปรโมชั่นกระตุ้นยอดขายด้วยมาตรการต่างๆตามลำดับ
    เพื่อให้สามารถระบายสินค้าได้รวดเร็วและมิให้มีสินค้าคงค้าง

-   กรณีที่สินค้ามีอายุคงเหลืออยู่ในช่วง 5 - 7 เดือน การมีการจัดโปรโมชั่นในระดับที่มากขึ้น
    เช่น การจัด Clearance Sales เพื่อกระตุ้นการหมุนของสินค้า

-   กรณีสินค้ามีอายุคงเหลือน้อยกว่า 4 เดือน
    จะไม่มีการส่งจากคลังใหญ่ไปจำหน่ายที่หน้าร้านสาขาโดยเด็ดขาด ซึ่ง
    ที่ผ่านมาไม่เคยเกิดกรณีที่สินค้าคงค้างอยู่ในคลังจนมีอายุคงเหลือน้อยกว่า 4 เดือนมาก่อน

ทั้งนี้ โปรแกรมคอมพิวเตอร์ C-Smile และ POS นอกเหนือจากใช้ในการบริหารสินค้าคงคลังแล้ว
ยังมีส่วนสำคัญในการจัดเก็บข้อมูลของลูกค้าและข้อมูลการขายสินค้า โดย
ระบบจะมีการบันทึกข้อมูลทั่วไปของลูกค้า วันที่ซื้อ รวมทั้งข้อมูลสินค้าที่ซื้อทั้งหมด
ซึ่งเป็นประโยชน์ในการบริหารลูกค้าสัมพันธ์ หรือ CRM (Customer Relationship
Management)

-   นโยบายการตั้งค่าเผื่อสินค้าเสื่อมสภาพ

บริษัทมีนโยบายในการตั้งค่าเผื่อสินค้าเสื่อมสภาพโดยพิจารณาจากอายุของสินค้า
โดยแบ่งประเภทสินค้าออกได้เป็น 2 ประเภทหลัก คือ สินค้าสำเร็จรูปและบรรจุภัณฑ์
ในส่วนของสินค้าสำเร็จรูป จะมีการแบ่งย่อยออกเป็นหลายชนิด เช่น เครื่องสำอาง
ผลิตภัณฑ์บำรุงผิวหน้า ผลิตภัณฑ์บำรุงผิวกาย ผลิตภัณฑ์สำหรับเส้นผม กิ๊ฟเซ็ท เป็นต้น
ซึ่งจะมีการกำหนดนโยบายการตั้งสำรองแตกต่างกันเนื่องจากแต่ละประเภทมีอายุที่แตกต่างกัน
โดยจะมีการตั้งสำรองสูงสุดที่ร้อยละ 100 เมื่อสินค้ามีอายุมากกว่า 3 ปี แต่อย่างไรก็ตาม ณ
31ธันวาคม 2556 และ 2555 มีสินค้าสำเร็จรูปที่มีอายุเกินกว่า 1 ปีจำนวน 0.06 และ 0.05
ล้านบาท ตามลำดับ (ไม่รวมคลังสินค้าชำรุด) และ ปี 2556 มีสินค้าสำเร็จรูปที่มีอายุเกินกว่า 2 ปี
จำนวน 0.06 ล้านบาท สำหรับบรรจุภัณฑ์ซึ่งมีอายุการเก็บยาวกว่าสินค้าสำเร็จรูป ณ 31ธันวาคม
2556 และ 2555 มีบรรจุภัณฑ์ที่มีอายุอยู่เกินกว่า 2 ปีจำนวน 0.25 ล้านบาท และ 0.17 ล้านบาท
ตามลำดับ

ทั้งนี้ นโยบายสำหรับสินค้าที่ชำรุดเสียหาย หมดอายุ
หรือบรรจุภัณฑ์ที่เลิกผลิตแล้วและไม่สามารถนำกลับมาใช้ใหม่ได้
บริษัทจะทำการแยกไว้เป็นคลังสินค้าชำรุดซึ่งจะทำการตั้งสำรองสินค้าเสื่อมสภาพร้อยละ 100
และถูกแยกไว้ต่างหากเพื่อรอทำลายตามหลักเกณฑ์ของกรมสรรพากร
อย่างไรก็ตามที่ผ่านมายังไม่เคยมีกรณีการโอนย้ายสินค้าไปยังคลังสินค้าชำรุดเนื่องจากสินค้าหมดอายุ

-   นโยบายการป้องกันการสูญหายของสินค้า

แม้ว่าบริษัทจะมีการตรวจนับสินค้าคงเหลือหน้าร้านสาขาอย่างสม่ำเสมอทุกเดือน
แต่เนื่องจากลักษณะเฉพาะของสินค้าที่เป็นชิ้นขนาดเล็กจำนวนมาก
จึงมีความเสี่ยงที่จะเกิดการสูญหายได้ง่าย
ดังนั้นบริษัทจึงมีนโยบายการกำหนดงบประมาณรายเดือนจำนวนหนึ่งเพื่อเป็นค่าตอบแทนในการดูแลสินค้าให้กับพนักงานขายหน้าร้านทุกสาขา
โดยหากสาขาใดไม่มีสินค้าสูญหาย
พนักงานขายของสาขาดังกล่าวจะได้รับค่าตอบแทนดังกล่าวเต็มจำนวนทุกเดือน
แต่ในกรณีที่สาขาใดมีสินค้าสูญหาย
บริษัทมีนโยบายในการดำเนินการให้พนักงานชดใช้สินค้าสูญหายในระดับที่เหมาะสมโดยมุ่งเน้นให้พนักงานปฏิบัติหน้าที่รับผิดชอบเป็นทีม
โดยที่ผ่านมาสินค้าของบริษัทมีการสูญหายน้อยมากหรือคิดเป็นสัดส่วนโดยเฉลี่ยน้อยกว่าร้อยละ 0.3
ของยอดขายโดยรวม

2.2 การตลาดและภาวะการแข่งขัน

ช่องทางการจัดจำหน่าย

ช่องทางการจัดจำหน่ายของบริษัทสามารถแบ่งออกได้เป็น 5 ช่องทาง ดังต่อไปนี้

[]

(1) จำหน่ายผ่านสาขาของบริษัท

ช่องทางการจำหน่ายผลิตภัณฑ์ช่องทางหลักของบริษัทคือการจำหน่ายผ่านสาขาในลักษณะของร้านค้าปลีก
(Retail shop) ภายใต้แนวคิด บิวตี้ บุฟเฟต์ และ บิวตี้ คอทเทจ ซึ่งกระจายอยู่ทั่วประเทศ
บริษัทมีสัดส่วนการจัดจำหน่ายผ่านสาขาโดยเฉลี่ยสำหรับปี 2556 และปี 2555 ประมาณร้อยละ 95
ของรายได้จากการขายโดยรวม โดยร้าน บิวตี้ บุฟเฟต์ เริ่มเปิดสาขาแรกในปี 2549
ที่ห้างสรรพสินค้าเซ็นทรัล สาขาวงศ์สว่าง ในขณะที่ร้าน บิวตี้ คอทเทจ
เริ่มเปิดสาขาแรกในไตรมาสที่ 3 ปี 2554 ที่ห้างสรรพสินค้าเซ็นทรัลพลาซ่า สาขาลาดพร้าว
ส่วนร้านบิวตี้ มาร์เก็ต เปิดตัวสาขาแรกในไตรมาส 3 ปี 2556 ที่ห้างซีคอน สแควร์
ถนนศรีนครินทร์ และได้ขยายตัวอย่างต่อเนื่องโดยมีจำนวนสาขา ณ สิ้นปี 2556 และ 2555
ดังปรากฏในตาราง

จำนวนสาขาแบ่งตามภูมิภาค

[]

จำนวนสาขาแบ่งตามศูนย์สรรพสินค้า

[]

(2) แฟรนไชส์

ในอดีตที่ผ่านมา บริษัทมีนโยบายการขยายสาขาร้านค้าปลีก บิวตี้ บุฟเฟต์
โดยการเปิดให้ผู้ที่สนใจขอแฟรนไชส์เพื่อไปดำเนินการด้วยตนเองบ้าง แต่ในปัจจุบัน
บริษัทมีนโยบายการขยายสาขาภายในประเทศด้วยตนเอง และขณะนี้ไม่มีนโยบายเปิด
ให้แฟรนไชส์ในประเทศอีกต่อไป โดยมีแฟรนไชส์ที่ยังเปิดดำเนินการอยู่ทั้งหมดเป็นจำนวน 6 สาขา
อย่างไรก็ตามบริษัทยังคงให้สิทธิในการจัดจำหน่ายต่อเนื่องสำหรับผู้ที่เคยดำเนินการแฟรนไชส์กับบริษัทมาในอดีต
โดยมีการจัดทำสัญญาแฟรนไชส์เป็นลายลักษณ์อักษรเพื่อความชัดเจนในการบริหารจัดการ ทั้งนี้
บริษัทมีสัดส่วนการจัดจำหน่ายผ่านแฟรนไชส์โดยเฉลี่ยสำหรับปี 2556 และปี 2555 ประมาณร้อยละ
2.45 และ 2.71 ของรายได้จากการขายโดยรวม ตามลำดับ

(3) ขายส่ง (ในประเทศและต่างประเทศ)

บริษัทมีการจัดจำหน่ายสินค้าในลักษณะการขายส่งให้แก่คู่ค้าที่มีวัตถุประสงค์จะนำผลิตภัณฑ์ของบริษัทไปจำหน่ายยังพื้นที่ที่ยังไม่มีสาขาของบริษัทครอบคลุมไปถึง
อย่างไรก็ตาม บริษัทมิได้มุ่งเน้นการกระจายสินค้าในรูปแบบการขายส่ง
โดยรายได้จากการจัดจำหน่ายในส่วนนี้มีแนวโน้มลดลงตามลำดับเมื่อบริษัทเปิดสาขาเพิ่มซึ่งจะครอบคลุมการกระจายสินค้าในหลายพื้นที่มากขึ้น

การจัดจำหน่ายสินค้าในตลาดต่างประเทศ
บริษัทมีนโยบายสรรหาตัวแทนจำหน่ายที่มีความเชี่ยวชาญในท้องถิ่นเพื่อจัดจำหน่ายผลิตภัณฑ์ของบริษัท
เนื่องจากบริษัทยังขาดความชำนาญในพื้นที่ รวมทั้งขั้นตอนและกฎเกณฑ์การจัดตั้งสาขาในต่างประเทศ
ในปี 2555 บริษัทได้เริ่มมีการจัดจำหน่ายผ่านตัวแทนในประเทศกัมพูชาเป็นแห่งแรก
ในรูปแบบของร้านค้าปลีก บิวตี้ บุฟเฟต์
ซึ่งบริษัทมีการควบคุมรูปแบบการตกแต่งและคุณภาพในการบริการของร้านค้าให้เป็นไปในมาตรฐานเดียวกับสาขาในประเทศไทย
สำหรับปี 2556 บริษัทได้ขยายสาขาผ่านตัวแทนของบริษัทเพิ่มอีก 5 สาขา
โดยประเทศกัมพูชาเปิดเพิ่มอีก 3 สาขา รวมเป็น 4 สาขา (บิวตี้ บุฟเฟ่ต์ 3 สาขา และบิวตี้
คอทเทจ 1 สาขา) และประเทศเวียดนามจำนวน 2 สาขา (บิวตี้ บุฟเฟ่ต์ 1 สาขา และบิวตี้
คอทเทจ 1 สาขา)โดยปี 2556 และ 2555 มียอดขายส่งรวมคิดเป็นสัดส่วนร้อยละ 0.96 และ
0.79 ของรายได้จากการขายรวม ตามลำดับ

(4) โมเดิร์นเทรด (Modern Trade)

ร้านค้าปลีกขนาดใหญ่ หรือ Modern Trade เป็นช่องทางใหม่ที่บริษัทเริ่มทำการจัดจำหน่ายผลิตภัณฑ์
เมด อิน เนเจอร์ ในช่วงกลางปี 2555 โดยมุ่งเน้นการวางจำหน่ายในซุปเปอร์มาร์เก็ตขนาดใหญ่
เช่น วิลล่ามาร์เก็ต ท๊อปส์ ฟู๊ดแลนด์ กัวเม่ร์มาเก็ต (เดอะมอลล์) โกลเด้นเพลส
ฟูจิซุปเปอร์มาเก็ต 7-catalog เป็นต้น โดยการวางตำแหน่งสินค้าเป็น Premium mass กล่าวคือ
เป็นสินค้าคุณภาพสูงที่เหมาะกับกลุ่มเป้าหมายวงกว้าง ในระดับราคาที่แข่งขันได้ในปี 2556
บริษัทได้เปิดตัวผลิตภัณฑ์ เมด อิน เนเจอร์ ใหม่เพิ่มอีกจำนวน 5 SKUs คือ ครีมอาบน้ำ,
เซรั่มบำรุงผิว, โฟมล้างหน้า, ผลิตภัณฑ์บำรุงผิวสำหรับกลางคืนและสเปร์น้ำแร่ ภายใต้คอนเซป
Collagen&Q10 โดยวัตถุดิบที่ใช้ในการผลิต (Active Ingredient)
นำเข้าจากประเทศเกาหลีเพื่อตอบสนองความต้องการของลูกค้าให้ครอบคลุมทั่วถึง
วางจำหน่ายในโมเดิร์นเทรดและซุปเปอร์มาร์เก็ตชั้นนำรวม 11 แห่ง เช่น บิ๊กซี ซุปเปอร์เซ็นเตอร์
จำนวน 115 สาขา ,เทสโก้ โลตัส จำนวน 153 สาขา,ท๊อป ซุปเปอร์มาร์เก็ตจำนวน 49 สาขา

นอกจากนี้ ในปี 2556 บริษัทยังได้นำสินค้าบิวตี้ บุฟเฟ่ต์ และบิวตี้ คอทเทจ
เข้าไปจำหน่ายผ่านช่องทางโมเดิร์นเทรด เช่น 7-catalog และ Website Zalora, Ensogo
เป็นต้น อีกทั้งในไตรมาส 4 ปี 2556 บริษัทได้นำสินค้าเกิร์ลลี่ เกิร์ล จำหน่ายผ่าน 7-catalog
อีกด้วย โดยในปี 2556 และ 2555 บริษัทมียอดขายผ่านชองทางโมเดิร์นเทรดคิดเป็นสัดส่วนร้อยละ
1.42 และ 0.18 ของรายได้จากการขายรวม ตามลำดับ

(5) จำหน่ายผ่านช่องทางอื่นๆ

จำหน่ายผ่านช่องทางอื่นๆ เช่น การขายสินค้าให้แก่พนักงานของบริษัทในราคาสวัสดิการ
รวมถึงการขาย Beauty Open House
ซึ่งจะนำสินค้าของบริษัทมาลดราคาเป็นพิเศษในช่วงเทศกาล เช่น ช่วงสิ้นปี เป็นต้น โดยในปี 2556
และ 2555 บริษัทมียอดขายคิดเป็นสัดส่วนร้อยละ 0.52 และ 0.63 ของรายได้จากการขายรวม
ตามลำดับ

กลยุทธ์ทางการตลาด

บริษัทวางแนวคิดกลยุทธ์ทางการตลาดโดยพิจารณาจากพัฒนาการด้านพฤติกรรมการซื้อของลูกค้า
โดยผู้บริหารมองว่าสำหรับอุตสาหกรรมผลิตภัณฑ์เครื่องสำอางและบำรุงผิว
ในอดีตลูกค้าจะให้ความสำคัญกับตัวผลิตภัณฑ์หรือมีความภักดีต่อผลิตภัณฑ์ (Product loyalty)
ค่อนข้างมาก แต่มีแนวโน้มลดลงตามลำดับ
เนื่องจากผู้ผลิตสามารถพัฒนาผลิตภัณฑ์ให้มีคุณสมบัติที่ใกล้เคียงกันและมีคุณภาพทัดเทียมกันมากขึ้น
ดังนั้น
การแข่งขันในปัจจุบันและแนวโน้มในอนาคตสำหรับตลาดผลิตภัณฑ์เครื่องสำอางและบำรุงผิวจะแข่งขันกันด้วยการสร้างความภักดีต่อตราสินค้า
(Brand loyalty) และสร้างมูลค่าเพิ่มให้กับตราสินค้า (Brand value) อย่างไรก็ตาม
การสร้างแบรนด์แต่ละแบรนด์จะไม่สามารถจับตลาดหรือตอบสนองความต้องการของผู้บริโภคได้ทุกกลุ่ม
ดังนั้นบริษัทจึงมุ่งเน้นกลยุทธ์ในการสร้างแบรนด์ที่หลากหลาย
สร้างความเชื่อมั่นและมูลค่าเพิ่มให้กับแต่ละแบรนด์ และกำหนดตำแหน่งทางการตลาดที่แตกต่างกัน
เพื่อให้ครอบคลุมความต้องการของลูกค้าได้กว้างขึ้น
รวมทั้งให้ความสำคัญกับการรักษาฐานลูกค้าเดิมของแต่ละแบรนด์
โดยบริษัทได้วางกลยุทธ์ทางการตลาดดังต่อไปนี้

-   กลยุทธ์การสร้างแบรนด์

ในปัจจุบันบริษัทประสบความสำเร็จในการสร้างแนวคิดหรือแบรนด์ของ บิวตี้ บุฟเฟต์, บิวตี้ คอทเทจ
และบิวตี้ มาร์เก็ต ให้เป็นที่รู้จักและจดจำของผู้บริโภคกลุ่มเป้าหมาย
และมีรายได้หลักจากการจำหน่ายผลิตภัณฑ์ผ่านสาขาของร้านค้าปลีกดังกล่าว
รวมทั้งได้เปิดตัวผลิตภัณฑ์ใหม่เพิ่มเติมอีก 5 SKUs ภายใต้แนวคิด เมด อิน
เนเจอร์เพื่อนำเสนอสินค้าต่อผู้บริโภคในวงกว้างมากขึ้นโดยผ่านช่องทางโมเดิร์นเทรด
และยังเปิดตัวผลิตภัณฑ์ใหม่ภายใต้แบรนด์ เกิร์ลลี่ เกิร์ล จำนวน 8 SKUs
เพื่อวางจำหน่ายผ่านร้านคอนวีเนียนสโตร์และแค็ตตาล็อก อาทิ เซเว่น อีเลฟเว่น, แฟมิลี่มาร์ท,
เซเว่น แคตตาล็อก, ฟรายเดย์ แคตตาล็อก และ เทรดดิชั่นนอล เทรด
โดยกลยุทธ์ในการสร้างแบรนด์ของบริษัท มีแนวคิดดังนี้

-   การสร้างเอกลักษณ์เฉพาะตัว

ปัจจัยหลักที่บริษัทมุ่งเน้นในการสร้างให้แบรนด์เป็นที่จดจำของผู้บริโภค
คือการสร้างเอกลักษณ์เฉพาะตัวให้กับแบรนด์ (Brand identity) เช่น บิวตี้ บุฟเฟต์
มีเอกลักษณ์ของความหลากหลายสไตล์อาหารบุฟเฟต์ หรือ บิวตี้ คอทเทจ
มีเอกลักษณ์ของความเรียบหรูมีระดับ หรือ บิวตี้ มาร์เก็ต มีเอกลักษณ์ของความเป็น ซุปเปอร์
มาร์เก็ตแห่งความงาม เป็นร้านเครื่องสำอางเฉพาะอย่าง ( Beauty specialty store) หรือ
เมด อิน เนเจอร์ มีเอกลักษณ์ที่สื่อถึงธรรมชาติ หรือเกิร์ลลี่ เกิร์ล เป็นสินค้า Fighting Brand
ด้วยคอนเซป White&Baby โดยวัตถุดิบที่ใช้ในการผลิต (Active Ingredient)
นำเข้าจากประเทศญี่ปุ่น ขนาดของสินค้ามีขนาดเล็ก ราคาไม่แพง เป็นต้น
ซึ่งบริษัทได้ทำการออกแบบตัวผลิตภัณฑ์ บรรจุภัณฑ์
รวมทั้งการตกแต่งหน้าร้านให้สอดคล้องกับเอกลักษณ์ของแต่ละผลิตภัณฑ์
โดยเอกลักษณ์ดังกล่าวจะเป็นปัจจัยสำคัญในการกำหนดกลุ่มเป้าหมาย ระดับราคา
และวิธีการทำการตลาดสำหรับแบรนด์ดังกล่าว ทั้งนี้
บริษัทมีนโยบายในการพัฒนาแนวคิดหรือแบรนด์ใหม่ๆที่มีแนวคิดแตกต่างจากเดิม
เพื่อจับตลาดลูกค้าเป้าหมายที่ไม่ทับซ้อนกับกลุ่มลูกค้าเดิม
ซึ่งจะเป็นการกระจายความเสี่ยงในการพึ่งพิงแบรนด์ใดแบรนด์หนึ่งและคาดว่าจะส่งผลให้บริษัทเติบโตอย่างมีเสถียรภาพมากยิ่งขึ้นในอนาคต

-   การสร้างความแตกต่างในการให้บริการ

บิวตี้ บุฟเฟต์ ,บิวตี้ คอทเทจและบิวตี้ มาร์เก็ต
มิได้มุ่งเน้นเฉพาะการจัดจำหน่ายผลิตภัณฑ์แต่เพียงอย่างเดียว
แต่จะมีการนำเสนอแนวคิดด้านความงามครบวงจรควบคู่ไปด้วย
ซึ่งลูกค้าที่เข้ามาในร้านจะได้รับการให้บริการที่เป็นกันเอง
พนักงานที่ผ่านการอบรมตามมาตรฐานของบริษัทสามารถแนะนำวิธีการแต่งหน้าให้เหมาะสมกับลักษณะเฉพาะของลูกค้าแต่ละราย
รวมทั้งแนะนำผลิตภัณฑ์ที่เหมาะกับสภาพผิว
โดยมีวัตถุประสงค์ให้ลูกค้าเกิดความสบายใจที่จะเลือกซื้อสินค้า
เกิดความเชื่อมั่นและเข้าถึงสินค้าของบริษัทได้มากขึ้น
ซึ่งลักษณะการบริการที่ผู้บริโภคได้รับจะแตกต่างกันกับการให้บริการในร้านค้าปลีกเครื่องสำอางที่มีระดับราคาใกล้เคียงกัน

-   การสร้างแบรนด์เพื่อจับตลาดในช่องทางการจัดจำหน่ายอื่นๆ

การสร้างแบรนด์ใหม่เพื่อสร้างตลาดในช่องทางการจัดจำหน่ายช่องทางใหม่
เป็นกลยุทธ์ทางการตลาดอีกรูปแบบหนึ่งของบริษัท โดยในปี 2556 บริษัทได้พัฒนาแบรนด์ บิวตี้
มาร์เก็ต สำหรับช่องทางการค้าปลีก ,ผลิตภัณฑ์เมด อิน เนเจอร์เพิ่มเติมจากเติมอีก 5 SKUs
เพื่อจำหน่ายในโมเดิร์นเทรด และผลิตภัณฑ์ใหม่ภายใต้แบรนด์ เกิร์ลลี่ เกิร์ล จำนวน 8 SKUs
ซึ่งเป็นสินค้า Fighting Brand กลุ่มสกินแคร์และเครื่องสำอางวัยรุ่น
เพื่อวางจำหน่ายผ่านร้านคอนวีเนียนสโตร์, แค็ตตาล็อก อาทิ เซเว่น อีเลฟเว่น, แฟมิลี่มาร์ท,
เซเว่น แคตตาล็อก, ฟรายเดย์ แคตตาล็อก และ เทรดดิชั่นนอล เทรด
ซึ่งเป็นช่องทางที่แตกต่างไปจากเดิมเพื่อเพิ่มฐานลูกค้า
โดยในอนาคตบริษัทมีนโยบายการสร้างแบรนด์เพื่อจัดจำหน่ายสินค้าที่เกี่ยวกับความงามเพิ่มขึ้นเพื่อเข้าจับตลาดในช่องทางการจัดจำหน่ายอื่นๆอย่างต่อเนื่อง

-   กลยุทธ์การรักษาฐานลูกค้า

นอกเหนือจากการพัฒนาแนวคิดหรือแบรนด์ใหม่เพื่อเจาะตลาดกลุ่มลูกค้าเป้าหมายในระดับต่างๆแล้ว
การรักษาฐานลูกค้าเดิม หรือสร้างการซื้อซ้ำต่อเนื่อง
ถือเป็นปัจจัยสำคัญยิ่งในการดำรงอยู่ของธุรกิจและการสร้างเสถียรภาพของรายได้
ดังนั้นบริษัทจึงให้ความสำคัญกับกลยุทธ์ในการรักษาฐานลูกค้า ดังนี้

-   การเพิ่มช่องทางในการเข้าถึงสินค้า

บริษัทมีนโยบายในการขยายสาขาอย่างต่อเนื่อง
โดยเริ่มจากการเปิดสาขาในกรุงเทพมหานครและปริมณฑลเพื่อให้เป็นที่รู้จักของผู้บริโภค
และกระจายออกสู่ภูมิภาคต่างๆ โดยปัจจุบัน บิวตี้ บุฟเฟต์ มีสาขากระจายอยู่ทั่วทุกภาคของประเทศ
ส่วนบิวตี้ คอทเทจ ได้ขยายตัวสู่หัวเมืองใหญ่ในภูมิภาคต่างๆ ทั้งนี้
เพื่อให้ลูกค้าสามารถเข้าถึงสินค้าและซื้อซ้ำได้โดยสะดวก
รวมทั้งเกิดการจดจำภาพลักษณ์ของสินค้าได้ ส่วนบิวตี้ มาร์เก็ต
วางแผนการขยายตัวในกรุงเทพปริมณฑลและตามหัวเมืองใหญ่ ผลิตภัณฑ์ เกิร์ลลี่ เกิร์ล
วางแผนจำหน่ายผ่านร้านคอนวีเนียนสโตร์, แค็ตตาล็อก อาทิ เซเว่น อีเลฟเว่น, แฟมิลี่มาร์ท,
เซเว่น แคตตาล็อก, ฟรายเดย์ แคตตาล็อก และ เทรดดิชั่นนอล เทรด นอกจากนี้
บริษัทมีแผนที่จะเพิ่มช่องทางการจัดจำหน่ายผ่านระบบพาณิชย์อิเล็คทรอนิกส์ (E-commerce)
สำหรับผลิตภัณฑ์ของบริษัทฯเพื่อเพิ่มความสะดวกให้กับลูกค้า รวมทั้งเพิ่มช่องทางในการเข้าถึงสินค้า

-   รักษาคุณภาพของผลิตภัณฑ์ควบคู่ไปกับการพัฒนาผลิตภัณฑ์ใหม่อย่างต่อเนื่อง

คุณภาพของสินค้าเป็นปัจจัยสำคัญในการสร้างอัตราการซื้อซ้ำของลูกค้า
หากสินค้ามีคุณภาพที่ดีและราคาที่เหมาะสม
ผู้บริโภคจะเกิดความพึงพอใจและมีทัศนคติที่ดีต่อแบรนด์ของบริษัท
ดังนั้นบริษัทจึงมุ่งเน้นการพัฒนาและรักษาคุณภาพของผลิตภัณฑ์ที่เหมาะสมกับสภาพผิวและสีผิวของคนไทย
โดยมีการทดสอบผลิตภัณฑ์ที่สั่งผลิตทุกครั้งเพื่อให้มั่นใจถึงระดับคุณภาพและความเหมาะสมต่อผู้ใช้ที่กำหนดไว้
นอกจากนี้บริษัทให้ความสำคัญต่อการออกผลิตภัณฑ์ใหม่อย่างต่อเนื่องเพื่อตอบสนองต่อกระแสนิยมของผู้บริโภค
เนื่องจากตลาดเครื่องสำอางมีการเปลี่ยนแปลงรูปแบบความนิยมอยู่ตลอดเวลา
ประกอบกับมีเครื่องสำอางแบรนด์ใหม่ๆจากต่างประเทศ โดยเฉพาะจากเกาหลี และญี่ปุ่น
ที่เข้ามาจับตลาดในกลุ่มลูกค้าเป้าหมายที่ใกล้เคียงกับของบริษัท
ดังนั้นบริษัทจึงมีกลยุทธ์ในพัฒนาผลิตภัณฑ์โดยการสำรวจความนิยมทั้งตลาดในประเทศไทยและตลาดต่างประเทศอย่างต่อเนื่อง
เพื่อนำมาพัฒนารูปแบบให้ทันต่อกระแสนิยมของผู้บริโภค
โดยบริษัทมีนโยบายเปิดกว้างสำหรับการสรรหาผู้ผลิต
ทั้งผู้ผลิตในประเทศซึ่งเป็นบริษัทของไทยที่มีศักยภาพหรือผู้ผลิตสัญชาติต่างประเทศ เช่น
บริษัทญี่ปุ่นที่มาตั้งโรงงานในประเทศไทย รวมถึงการสั่งผลิตจากโรงงานที่ตั้งอยู่ในต่างประเทศ เช่น
ประเทศเกาหลี เป็นต้น เพื่อให้สามารถพัฒนาคุณภาพสินค้าให้เหมาะสมกับการแข่งขัน
และตอบสนองต่อความต้องการของผู้บริโภคได้รวดเร็วและครบถ้วนยิ่งขึ้น

-   การบริหารลูกค้าสัมพันธ์

บริษัทพัฒนาระบบเทคโนโลยีสารสนเทศสำหรับการจัดเก็บฐานข้อมูลลูกค้า
เพื่อวัตถุประสงค์ในการบริหารลูกค้าสัมพันธ์ หรือ CRM (Customer Relationship
Management) ซึ่งมีส่วนทำให้สามารถตอบสนองความต้องการของลูกค้าได้อย่างเฉพาะเจาะจง
โดยระบบการบริหารลูกค้าสัมพันธ์จะเริ่มต้นจากการส่งเสริมให้ลูกค้าสมัครสมาชิก
จูงใจโดยการให้ส่วนลดสำหรับสมาชิก
และมีโปรโมชั่นการสมัครสมาชิกโดยไม่เสียค่าใช้จ่ายในช่วงเปิดสาขา
หรือเมื่อซื้อสินค้าครบตามมูลค่าที่กำหนดไว้ ซึ่งมีมูลค่าไม่สูงนัก
เพื่อกระตุ้นให้ลูกค้าใช้สิทธิในการสมัคร ซึ่งเมื่อลูกค้าเข้าเป็นสมาชิกแล้ว
บริษัทจะทำการเก็บฐานข้อมูลส่วนบุคคลทั่วไป อาทิ ที่อยู่ อายุ เพศ การศึกษา ฯลฯ
รวมทั้งเก็บข้อมูลการซื้อสินค้าของลูกค้าแต่ละราย เช่น รูปแบบการซื้อ ความถี่ ผลิตภัณฑ์ที่ซื้อบ่อย
ความเห็นต่อผลิตภัณฑ์ ความต้องการเฉพาะเจาะจงต่างๆ เป็นต้น

จากข้อมูลดังกล่าวทำให้บริษัทสามารถสร้างสรรค์กิจกรรมทางการตลาดและการส่งเสริมการขายได้สอดคล้องกับลักษณะความต้องการของกลุ่มลูกค้าเป้าหมาย
เช่นในปี 2556 บริษัทได้เปิดตัว

1.  โครงการสะสมแต้มของแบรนด์บิวตี้ บุฟเฟต์ ให้กับลูกค้าสมาชิก  เพื่อลูกค้าสามารถนำ
    แต้มที่สะสมอยู่มารับเป็นส่วนลดในการซื้อสินค้า 
     และวางแผนใช้โครงการนี้กับช่องทางการจัดจำหน่ายอื่นๆของบริษัทฯ 

2.  Special for Privilege Member เฉพาะสมาชิก สินค้าใหม่ได้ใช้ก่อนใครลดพิเศษ 20%

3.  Midnight Sale แต้ม x 2 สำหรับสมาชิกที่มาซื้อสินค้าที่เซ็นทรัลและเดอะมอลล์ ช่วง Mid
    Night Sale รับแต้มสะสม 2 เท่า

4.  Birthday ช๊อปสนุกในเดือนเกิด ลดทันที 25% สำหรับสินค้าราคา ปกติแต่ไม่เกิน 5000 บาท
    ( Beauty Cottage Birthday Promotion ลด 20%)
    นอกจากนี้พนักงานขายหน้าร้านสามารถเรียกดูบันทึกประวัติการซื้อของลูกค้าที่เป็นสมาชิกได้ทันที
    ส่งผลให้สามารถ

นำเสนอผลิตภัณฑ์ได้ตรงตามความต้องการ หรือแก้ปัญหาให้กับลูกค้าได้ทันท่วงทีผ่านช่องทางต่างๆ
Customer Service 02 96 0700 -6 และใน Facebook ของแต่ละแบรนด์

-   การสร้าง “ Beauty Community ”

ปัจจุบันสื่อออนไลน์เข้ามามีบทบาทมากขึ้นตามลำดับในการสื่อสารระหว่างกัน
บริษัทเล็งเห็นโอกาสทางการตลาดในการเข้าถึงผู้บริโภคที่เป็นกลุ่มลูกค้าเป้าหมายของบริษัทผ่านทางสื่ออินเตอร์เน็ตรูปแบบต่างๆ
ซึ่งทำให้เกิดการสื่อสารโต้ตอบกับลูกค้าได้อย่างสะดวก รวดเร็ว
และสามารถรับทราบความต้องการของแต่ละบุคคล ตลอดจนรับทราบถึงปัญหาของสินค้าหรือบริการ
โดยบริษัทได้สร้างสรรสื่อออนไลน์ในรูปแบบต่างๆ ดังนี้

สำหรับ Beauty Buffet
Website : www.beautybuffetshop.com
Facebook :www.facebook.com/beautybuffetfanpage

Youtube channel: Beautybuffet live

Istragram : BEAUTYBUFFETSHOP

สำหรับ Beauty Cottage
Website :www.beautycottageshop.com
Facebook : www.facebook.com/beautycottageshop

Youtube channel: Beautybuffetcottageshop

Istragram : BEAUTYCOTTAGESHOP

สำหรับ Beauty Market
Website :www.beautymarket-shop.com
Facebook :www.facebook.com/beautymarketfanpage

Istragram : BEAUTYMARKETSHOP

สำหรับ Made in Nature
Website :www.made-in-nature.com
Facebook :www.facebook.com/madeinnaturefanpage

การสร้างสื่อออนไลน์ดังกล่าว
มิได้มีจุดมุ่งหมายในการส่งสารเพื่อประชาสัมพันธ์สินค้าและส่งเสริมการขายเพียงอย่างเดียว
แต่เป็นนำเสนอรูปแบบแนวคิดต่างๆในชีวิตประจำวัน (Life style)
ซึ่งเข้ากันได้กับแนวคิดของแบรนด์ เพื่อสร้างความน่าสนใจ
รวมทั้งให้ลูกค้ามีส่วนร่วมในการนำเสนอแนวคิดใหม่ๆ เช่น วิธีการแต่งหน้ารูปแบบใหม่
การนำรูปแบบการตกแต่งของแบรนด์ไปใช้ในชีวิตประจำวัน เป็นต้น รวมทั้งมีการจัดกิจกรรมต่างๆ
เช่น การประกวดถ่ายรูปแต่งหน้า เป็นต้น เพื่อให้ลูกค้าติดตามเป็นชุมชนความงามออนไลน์ หรือ
“Beauty Community”
ซึ่งบริษัทจะเป็นเสมือนหนึ่งเจ้าของบ้านในขณะที่ลูกค้าเปรียบเสมือนเพื่อนที่มาเยี่ยมเยือน
โดยมีวัตถุประสงค์เพื่อสร้างการสื่อสารแบบสองทางและสร้างความสัมพันธ์ที่ดีกับลูกค้าในระยะยาว

อีกทั้งบริษัทมีการออกบูทและจัดกิจกรรม workshop กับองค์กรภายนอกอย่างสม่ำเสมอ
เพื่อเป็นการโฆษณาประชาสัมพันธ์แบรนด์ทุกแบรนด์ของบริษัทพร้อมกับให้ความรู้ในเรื่องของการบำรุงผิวและการแต่งหน้าในรูปแบบต่างๆให้บุคคลากรขององค์กรนั้นๆสามารถนำไปประยุกต์ใช้ในชีวิตประจำวันได้
ซึ่งถือว่าเป็นอีกช่องทางหนึ่งในการสร้าง“Beauty Community”
อีกช่องทางหนึ่งที่ได้รับการตอบรับเป็นอย่างดี

-   การส่งเสริมการขายอย่างต่อเนื่อง

บริษัทมีการส่งเสริมการขายให้กับทุกช่องทางการจัดจำหน่ายของบริษัทอย่างต่อเนื่อง
เพื่อให้ข้อมูลข่าวสารของผลิตภัณฑ์เข้าถึงผู้บริโภคในวงกว้าง ผ่านสื่อทั้งจัดทำสื่อโฆษณาดั้งเดิม
(Traditional media) และ ดิจิตอล มีเดีย(Digital media)
ในรูปแบบต่างๆเพื่อย้ำให้ผู้บริโภคจดจำได้ถึงแบรนด์ของบริษัทสูงสุด
นอกจากนี้บริษัทยังมีการจัดกิจกรรมส่งเสริมการขายภายในของแต่ละแบรนด์ทุกเทศกาลรวมถึงประชาสัมพันธ์ผลิตภัณฑ์ใหม่
โดยบริษัทมีการประชาสัมพันธ์ในสื่อต่างๆที่สามารถเข้าถึงกลุ่มลูกค้าเป้าหมายของบริษัท ดังนี้

-   สื่อโฆษณาทางฟรีทีวี - VTR เรื่องเล่าเช้านี้
    ซึ่งเป็นรายการที่ได้รับความนิยมอย่างมากในการติดตามข่าวสารต่างๆ

-   สื่อนิตยสาร เน้นนิตยสารที่เป็นกลุ่มเป้าหมายและเป็นนิตยสารที่เป็นที่ยอมรับในประเทศไทย
    CLEO ,In Style Ray's ,S Cawaii , คู่สร้างคู่สม ,แพรว

-   มีการฝากข่าวสื่อประชาสัมพันธ์ตามนิตยสารต่างๆในช่องทางต่างๆ เช่น www.pantip.com,
    www.jeban.com, www.cutecastle.com, นิตยสาร Lisa, CLEO, Vogue ,Ray's,
    S Cawaii , Lips และอื่นๆ

-   รับรางวัลผลิตภัณฑ์ดีเด่นจากนิตยสารที่เป็นที่ยอมรับโดยมี Beauty Editor ,Beauty
    Bloggers, Makeup Artist ที่เป็นที่รู้จักและได้รับการยอมรับเป็นอย่างดีจากนิตยสาร
    CLEO , In Style, Lips

-   ประชาสัมพันธ์ผ่านทาง ดิจิตอล
    มีเดียเพื่อความรวดเร็วในการประชาสัมพันธ์และตอกย้ำในตัวแบรนด์และสินค้าให้เป็นที่รู้จักโดยผ่าน
    Bloggers ที่เป็นที่ยอมรับและใช้สินค้าจริงรวมถึง Micro Agencies
    คือผู้ใช้สินค้าจริงแล้วนำไปบอกต่อให้กับผู้บริโภคคนอื่นผ่านทางดิจิตอล มีเดียต่างๆ

ทั้งนี้ ในปัจจุบันบริษัทมีการสร้างตราสินค้าให้เป็นที่จดจำโดยผ่านสื่อทั้ง Traditional media และ
Digital media สำหรับทุกแบรนด์ ของบริษัทเพื่อให้ผู้บริโภคสามารถเข้าถึงได้ง่าย
ซึ่งทำให้การโฆษณามีประสิทธิผล

กลุ่มลูกค้าเป้าหมาย

ด้วยผลิตภัณฑ์ของบริษัทซึ่งมีลักษณะเป็นสินค้าอุปโภคบริโภค (Consumer Products)
และด้วยแนวทางการดำเนินธุรกิจที่มุ่งเน้นการจัดจำหน่ายโดยการขายปลีก
ทำให้กลุ่มลูกค้าเป้าหมายของบริษัทคือผู้บริโภคขั้นสุดท้าย (End-user)
โดยเฉพาะกลุ่มผู้หญิงซึ่งมีแนวโน้มและลักษณะนิสัยในการใช้ผลิตภัณฑ์เครื่องสำอางและบำรุงผิวมากกว่าผู้ชาย
ผลิตภัณฑ์ที่จำหน่ายผ่าน บิวตี้ บุฟเฟต์, บิวตี้ คอทเทจ, บิวตี้ มาร์เก็ต, โมเดิร์นเทรด,
ร้านคอนวีเนียนสโตร์, แค็ตตาล็อก และ เทรดดิชั่นนอล
เทรดได้รับการวางตำแหน่งทางการตลาดที่แตกต่างกัน
ดังนั้นจึงมีกลุ่มลูกค้าเป้าหมายที่แตกต่างกันด้วย ดังนี้

-   กลุ่มลูกค้าเป้าหมายของ บิวตี้ บุฟเฟต์

ผลิตภัณฑ์ที่จำหน่ายในร้านบิวตี้ บุฟเฟต์ เป็นผลิตภัณฑ์ที่มีความหลากหลาย สีสันสดใส
ราคาไม่แพงเมื่อเทียบกับเครื่องสำอางที่จำหน่ายผ่านร้านค้าปลีกในตลาดโดยรวม
ดังนั้นกลุ่มลูกค้าเป้าหมายจึงได้แก่กลุ่มวัยรุ่นในช่วงตั้งแต่มัธยมต้นจนถึงวัยทำงาน
ที่ต้องการใช้เครื่องสำอางในการดูแลตนเอง และเสริมสร้างบุคลิกภาพให้ทันสมัย

-   กลุ่มลูกค้าเป้าหมายของ บิวตี้ คอทเทจ

ผลิตภัณฑ์ที่จำหน่ายในร้าน บิวตี้ คอทเทจ
เป็นผลิตภัณฑ์ที่เน้นการบำรุงผิวด้วยสารสกัดจากธรรมชาตินานาชนิด
นำเสนอด้วยรูปแบบบรรจุภัณฑ์ที่สวยงามน่าสนใจ
ดังนั้นกลุ่มลูกค้าเป้าหมายจึงได้แก่กลุ่มนักศึกษามหาวิทยาลัย และวัยทำงานขึ้นไป
ที่ต้องการการบำรุงผิวในระดับที่มากขึ้น ผนวกกับการสร้างบุคลิกภาพที่เรียบหรู

-   กลุ่มลูกค้าเป้าหมายของ บิวตี้ มาร์เก็ต

ผลิตภัณฑ์ที่จำหน่ายในร้าน บิวตี้ มาร์เก็ต เป็นผลิตภัณฑ์เครื่องสำอาง Multi-Brands
โดยแบ่งออกเป็น ผลิตภัณฑ์เครื่องสำอาง (Make-up) ผลิตภัณฑ์บำรุงผิว (Skin care)
สบู่-ครีมอาบน้ำ(Body Hygiene) น้ำหอม (Perfume) ผลิตภัณฑ์ดูแลเส้นผม (Hair Care)
ผลิตภัณฑ์ระงับกลิ่นกาย(Deodorant) เครื่องดื่มเพื่อความงาม (Beauty Drink)
วิตามินเพื่อความงาม (Food Supplement) อุปกรณ์เสริมความ (Accessories)
ผลิตภัณฑ์ดูแลสำหรับผู้ชาย (Men’s Care) และสินค้าเพื่อความงามกลุ่มอื่นๆ
โดยกลุ่มลูกค้าเป้าหมายเป็น
กลุ่มบุคคลทั้งผู้หญิงและผู้ชายเกือบทุกวัยที่ต้องการใช้เครื่องสำอางและผลิตภัณฑ์บำรุงผิวในการดูแลตนเองและเสริมสร้างบุคลิกภาพให้ทันสมัย

-   กลุ่มลูกค้าเป้าหมายของ เมด อิน เนเจอร์

เมด อิน เนเจอร์ ซึ่งจัดจำหน่ายผ่านทางโมเดิร์นเทรด เป็นผลิตภัณฑ์ที่ใช้ในชีวิตประจำวันทั่วไป
สร้างความแตกต่างโดยการใช้วัตถุดิบคุณภาพดีและผลิตจากธรรมชาติ
ลูกค้าเป้าหมายจึงได้แก่กลุ่มบุคคลทั้งหญิงและชายที่ให้ความสำคัญกับการดูแลตนเอง
และเป็นลูกค้าทั่วไปของซุปเปอร์มาร์เก็ต

-   กลุ่มลูกค้าเป้าหมายของ เกิร์ลลี่ เกิร์ล

เกิร์ลลี่ เกิร์ลซึ่งจะจัดจำหน่ายผ่านทางจำหน่ายผ่านร้านคอนวีเนียนสโตร์, แค็ตตาล็อก อาทิ เซเว่น
อีเลฟเว่น, แฟมิลี่มาร์ท, เซเว่น แคตตาล็อก, ฟรายเดย์ แคตตาล็อก และ เทรดดิชั่นนอล เทรด
เป็นผลิตภัณฑ์กลุ่มสกินแคร์และเครื่องสำอางวัยรุ่น ที่ใช้ในชีวิตประจำวันทั่วไป
สร้างความแตกต่างโดยการใช้วัตถุดิบคุณภาพดีนำเข้าจากประเทศญี่ปุ่น
ลูกค้าเป้าหมายจึงได้แก่ผู้หญิงวัยรุ่นจนถึงวัยทำงาน ที่ให้ความสำคัญกับการดูแลความงาม
และเป็นลูกค้าทั่วไปของร้านคอนวีเนียนสโตร์, แค็ตตาล็อก อาทิ เซเว่น อีเลฟเว่น, แฟมิลี่มาร์ท,
เซเว่น แคตตาล็อก, ฟรายเดย์ แคตตาล็อก และ เทรดดิชั่นนอล เทรด

ภาวะอุตสาหกรรมและสภาพการแข่งขัน

1.  ภาวะอุตสาหกรรม

-   โอกาสในประเทศไทย

ตลาดของเครื่องสำอางในประเทศมีการเติบโตอย่างต่อเนื่อง
เพราะผลิตภัณฑ์เครื่องสำอางและบำรุงผิว
จัดเป็นหนึ่งในสินค้าอุปโภคบริโภคที่ได้รับความนิยมสำหรับการดำรงชีวิตของคนในสังคมปัจจุบัน
โดยเฉพาะสุภาพสตรีที่ต้องการเสริมสร้างบุคลิกภาพ และต้องการถนอมรักษาผิวพรรณให้ดูดีอยู่เสมอ
ซึ่งกลุ่มลูกค้าสุภาพสตรีที่นิยมใช้เครื่องสำอางครอบคลุมตั้งแต่กลุ่มผู้ที่ย่างเข้าสู่วัยรุ่นจนถึงวัยสูงอายุ
และในปัจจุบันการใช้ผลิตภัณฑ์เครื่องสำอางและบำรุงผิวได้แพร่หลายมากขึ้นในกลุ่มสุภาพบุรุษ
โดยจะเห็นได้จากเพิ่มขึ้นของการโฆษณาประชาสัมพันธ์ที่มุ่งเน้นกลุ่มเป้าหมายที่เป็นสุภาพบุรุษโดยตรงและดังจะเห็นได้จากสินค้านำเข้าจากต่างประเทศที่เข้ามาตีตลาดระดับกลางและล่างมีแนวโน้มขยายตัวเพิ่มขึ้น
อีกทั้งมีผู้ผลิตรายย่อยเกิดขึ้นในธุรกิจนี้อย่างมากเช่นกัน
ดังจะเห็นได้จากการลงโฆษณาผ่านสื่อต่างๆในปีที่ผ่านมา
อันเนื่องจากอัตราผลตอบแทนที่สูงและต้นทุนในการผลิตไม่มากนัก
อีกทั้งธุรกิจเครื่องสำอางเป็นธุรกิจที่ได้รับผลกระทบจากภาวะเศรษฐกิจไม่มาก
เนื่องจากพฤติกรรมผู้บริโภคให้ความสนใจต่อบุคลิกภาพมากขึ้น ประกอบกับมีฐานผู้ใช้เพิ่มขึ้น
ด้วยเหตุนี้จึงทำให้ตลาดผลิตภัณฑ์เครื่องสำอางและบำรุงผิวมีโอกาสเติบโตตามความต้องการของผู้บริโภคที่เพิ่มขึ้น

จากแนวโน้มของตลาดเครื่องสำอางดังกล่าวข้างต้น
ตลาดเครื่องสำอางในประเทศไทยจะยังคงมีแนวโน้มเติบโตอย่างต่อเนื่องและมีเสถียรภาพ
อย่างไรก็ตามผู้ผลิตและผู้จัดจำหน่ายต้องมีการปรับตัวให้ทันต่อกระแสนิยมของผู้บริโภคที่เปลี่ยนแปลงอย่างรวดเร็วความอยู่รอดในธุรกิจ
ดังนี้

-   ควรมีการพัฒนาปรับปรุงเทคโนโลยีการผลิตและนวัตกรรมที่ทันสมัยเพื่อตอบสนองความต้องการของผู้บริโภคได้กว้างขึ้น

-   สร้างภาพลักษณ์ของสินค้าให้มีความโดดเด่นและแตกต่างเพื่อที่จะสามารถทำตลาดและสร้างมูลค่าเพิ่มให้สินค้า

-   ต้องปรับกลยุทธ์การตลาดในด้านต่างๆ
    เพื่อเตรียมรับมือกับปัจจัยเสี่ยงในเรื่องของสภาวะเศรษฐกิจในปัจจุบัน
    มีกิจกรรมส่งเสริมขายหรือประชาสัมพันธ์ผ่านสื่อต่างๆ
    รวมถึงต้องสร้างตราสินค้าให้เป็นที่ยอมรับ

-   ถ้าเป็นการจัดจำหน่ายเครื่องสำอางผ่านร้านค้าปลีกและขยายตัวโดยการเพิ่มสาขาจะต้องมีระบบการบริหารการขายที่ดีเพื่อรองรับการเจริญเติบโตของธุรกิจ

-   ต้องมีช่องทางการจัดจำหน่ายที่กว้างขวางและครอบคลุมเพื่อให้เข้าถึงผู้บริโภคได้ในวงกว้าง

ด้วยแนวโน้มการขยายตัวของอุตสาหกรรมเครื่องสำอางและปัจจัยที่จำเป็นต่อความสำเร็จในธุรกิจนี้ดังกล่าวข้างต้นบริษัทเชื่อมั่นว่าจะสามารถเติบโตและขยายตัวได้อย่างต่อเนื่องเช่นเดียวกับอุตสาหกรรม

-   โอกาสในต่างประเทศ

จากการเตรียมตัวเข้าสู่ประชาคมเศรษฐกิจอาเซียน (ASIAN Economic Community: AEC)
และการเปิดเสรีทางการค้า (Free Trade Area: FTA)
ส่งผลให้ภาษีนำเข้าและส่งออกเครื่องสำอางส่วนใหญ่ของไทยกับประเทศในกลุ่มประชาคมอาเซียนลดลงเหลือร้อยละ
0 ตั้งแต่ช่วงต้นปี 2553 เป็นต้นมา ส่งผลทำให้มูลค่าการนำเข้าและส่งออกเครื่องสำอางของปี
2553 เติบโตอย่างก้าวกระโดดจากปีก่อนหน้าและเติบโตอย่างต่อเนื่องในปี
2554โดยการส่งออกเครื่องสำอางของไทยเมื่อเปรียบเทียบกับนำเข้าถือว่าประเทศไทยได้ดุลการค้าในด้านการส่งออก
เมื่อเทียบกับประเทศในกลุ่มอาเซียนด้วยกัน ซึ่งการเปิดประชาคมเศรษฐกิจอาเซียน (ASIAN
Economic Community: AEC) ในปี 2558 ประเทศไทยมีความได้เปรียบในหลายด้าน
ประเทศไทยถือว่าเป็นศูนย์กลางหรือ HUB ธุรกิจเครื่องสำอาง
โดยถ้าเปรียบเทียบในกลุ่มประเทศอาเซียนด้วยกันประเทศไทยถือว่าเป็นศูนย์กลางในการผลิตเครื่องสำอางไม่ว่าจะผลิตเพื่อขายภายในประเทศ
หรือผลิตเพื่อการส่งออก
ซึ่งโรงงานผลิตเครื่องสำอางในประเทศไทยมีทั้งโรงงานที่เป็นโรงงานจากบริษัทต่างประเทศเข้ามาลงทุนตั้งโรงงานในประเทศไทย
และโรงงานของบริษัทในประเทศไทยที่ผลิตเพื่อการส่งออก และ
ประเทศไทยถือว่ามีความได้เปรียบในด้านองค์ความรู้ของการผลิตเครื่องสำอาง
เนื่องจากไทยเป็นศูนย์กลางผลิตมาอย่างยาวนาน
และผลิตเครื่องสำอางระดับโลกไปยังประเทศต่างๆ อีกทั้งประเทศในกลุ่ม AEC
มีทัศนคติที่ดีต่อสินค้าไทย คือเป็นสินค้าที่มีคุณภาพดี ดีไซน์สวย
และราคาเหมาะสมและประเทศไทยถือว่ามีระบบการขนส่งที่ดีเป็นศูนย์กลางการคมนาคม

สำหรับแนวโน้มการแข่งขันของตลาดเครื่องสำอางในอนาคต
คาดว่าจะมีแบรนด์ระดับบนจากต่างประเทศเข้ามาแข่งขันเพิ่มขึ้นจากประเทศในแถบยุโรป
สหรัฐอเมริกา และญี่ปุ่นซึ่งถือว่าเป็นสินค้าราคาแพง มีกลุ่มลูกค้าที่อยู่ในระดับบน
รวมทั้งมีสินค้าราคาถูกคุณภาพต่ำจากจีน และประเทศที่มีต้นทุนแรงงานต่ำ เช่น อินโดนีเซีย
เข้ามาแข่งขันในตลาดล่าง
โดยผู้ประกอบการไทยควรต้องปรับตัวเพื่อพัฒนาข้อได้เปรียบในการแข่งขัน
โดยเฉพาะในตลาดระดับกลาง
โดยการสร้างแบรนด์และผลิตภัณฑ์ที่มีเอกลักษณ์เป็นของตนเองเพื่อส่งออกไปแข่งขันในตลาดโลก(ที่มา:
รวบรวมจากเอกสารประกอบการเสวนา “AEC กับความท้าทายของอุตสาหกรรมเครื่องสำอางไทย”
และกรมศุลกากร) โดยสินค้าของบริษัทถือว่าเป็นสินค้าที่มีคุณภาพดี ดีไซน์สวย
และราคาเหมาะสมทำให้สินค้าของบริษัทเป็นที่ยอมรับของลูกค้าต่างประเทศ
อีกทั้งผู้ประกอบการต้องเข้าใจวัฒนธรรมการใช้ชีวิต ลักษณะผิวพรรณ
สีผิวของประเทศที่จะเป็นคู่ค้าด้วย
เตรียมความพร้อมในเรื่องของภาษาที่ภาษาอังกฤษจะเข้ามามีบทบาทสำคัญในการดำเนินธุรกิจ
พร้อมทั้งต้องศึกษาและเข้าใจในเรื่องของการติดต่อราชการ , กฎ และระเบียบต่างๆ
ซึ่งบางประเทศโดยเฉพาะกลุ่มประเทศCLMV (กัมพูชา,ลาว,พม่าและเวียดนาม)
ถือว่ายังต้องอาศัยการตีความอยู่ ซึ่งถือเป็นอุปสรรคในการขยายตัวแต่อย่างไรก็ดี
บริษัทก็หาทางแก้โดยการหาคู่ค้าที่มีความเชี่ยวชาญ
หรือมีความสัมพันธ์ที่ดีกับระบบราชการและเข้าใจวัฒนธรรมของระบบราชการในท้องถิ่นนั้นๆ
จึงช่วยให้บริษัทฯขยายตัวได้เร็วขึ้นในรูปแบบของตัวแทนจำหน่ายซึ่งบริษัทไม่ได้ลงทุนเองจึงลดความเสี่ยงในแง่ของการลงทุนลง

ทั้งนี้ บริษัทได้เริ่มเปิดตลาดเครื่องสำอางในต่างประเทศตั้งแต่ต้นปี 2555 เป็นต้นมา
โดยเริ่มจากกัมพูชาเป็นแห่งแรก และ ณ สิ้นปี 2556 มีจำนวนสาขา 6 สาขา ดังนี้
ประเทศกัมพูชาจำนวนสาขา 4 สาขา (บิวตี้ บุฟเฟต์ 3 สาขา, บิวตี้ คอทเทจ 1 สาขา)
ประเทศเวียดนาม จำนวนสาขา 2 สาขา (บิวตี้ บุฟเฟต์ 1 สาขา, บิวตี้ คอทเทจ 1
สาขา)และมีแผนการขยายช่องทางการจัดจำหน่ายสู่ประเทศอื่นๆที่มีศักยภาพในอนาคต
โดยบริษัทเชื่อว่าเอกลักษณ์ของแบรนด์ที่ได้สร้างขึ้น รวมทั้งคุณภาพมาตรฐานของสินค้า
การเข้าใจในเรื่องของสีผิวและวัฒนธรรมของตลาดในต่างประเทศ
จะช่วยสร้างโอกาสและความได้เปรียบในการแข่งขันในตลาดต่างประเทศได้เป็นอย่างดี

2.  สภาพการแข่งขัน

ธุรกิจการจัดจำหน่ายผลิตภัณฑ์เครื่องสำอางและบำรุงผิวเป็นตลาดที่มีการแข่งขันสูง
ทั้งในส่วนของตลาดเครื่องสำอางนำเข้าที่ได้รับลิขสิทธิ์เครื่องหมายการค้าจากต่างประเทศและเครื่องสำอางที่เป็นตราสินค้าของไทย
เนื่องจากเป็นธุรกิจที่มีมูลค่าตลาดสูงรวมทั้งมีแนวโน้มการเติบโตอย่างต่อเนื่อง ทั้งนี้
ผู้ประกอบการรายย่อยสามารถเริ่มต้นธุรกิจได้ง่าย
โดยอาจเริ่มจากการเปิดสาขาหรือศูนย์การจำหน่ายจำนวนน้อย
ซึ่งใช้เงินลงทุนและเงินทุนหมุนเวียนในเบื้องต้นจำนวนไม่มากนัก
ส่งผลให้มีผู้ประกอบการรายใหม่เข้ามาแข่งขันในธุรกิจเป็นจำนวนมาก
อย่างไรก็ตามการดำรงอยู่ในธุรกิจในระยะยาวถือเป็นความท้าทายของผู้ประกอบการรายใหม่
เนื่องจากศักยภาพในการแข่งขันที่สำคัญได้แก่ ความได้เปรียบของสถานที่จำหน่าย
และการสร้างเอกลักษณ์ของผลิตภัณฑ์และแบรนด์ให้เป็นที่จดจำของผู้บริโภค
ซึ่งในปัจจุบันสถานที่จำหน่ายที่โดดเด่นได้ถูกจับจองโดยผู้ประกอบการเดิมเกือบทั้งหมดแล้ว
ประกอบกับการขยายสาขาหรือการสร้างตัวแทนขายจำนวนมากเพื่อให้สามารถเข้าถึงผู้บริโภคได้ในวงกว้างจะต้องใช้เงินทุนหมุนเวียนที่ค่อนข้างมาก
รวมทั้งการสร้างความน่าสนใจให้กับผลิตภัณฑ์จำเป็นต้องอาศัยประสบการณ์และความชำนาญในธุรกิจ
ดังนั้นผู้ประกอบการรายย่อยจำนวนมากในอุตสาหกรรมการจัดจำหน่ายผลิตภัณฑ์เครื่องสำอางและบำรุงผิวจึงมีขนาดค่อนข้างเล็กและมีการกระจายสินค้าอยู่ในวงจำกัด

ผู้ประกอบการในธุรกิจจัดจำหน่ายผลิตภัณฑ์เครื่องสำอางและบำรุงผิวผ่านช่องทางร้านค้าปลีกทั่วไป
ซึ่งถือว่าเป็นคู่แข่งทางตรงของบริษัทมีทั้งผู้ประกอบการที่เป็นบริษัทข้ามชาติและผู้ประกอบการสัญชาติไทย
โดยคู่แข่งที่บริษัทให้ความสำคัญคือกลุ่มผู้ประกอบการที่จัดจำหน่ายสินค้าที่มีลักษณะใกล้เคียงกับสินค้าของบริษัท
มีกลุ่มลูกค้าเป้าหมายที่เป็นวัยรุ่นถึงวัยทำงาน นำเสนอราคาขายในระดับที่ใกล้เคียงกัน
และที่สำคัญคือมีแบรนด์ซึ่งเป็นที่จดจำของลูกค้า
รวมทั้งมีการกระจายสินค้าที่เข้าถึงผู้บริโภคในวงกว้าง ซึ่งได้แก่

[]

หมายเหตุ: (1)บิวตี้ บุฟเฟต์ ,บิวตี้ คอทเทจและบิวตี้ มาร์เก็ต

(2)บมจ.คาร์มาร์ท ก่อตั้งในปี 2537 แต่เริ่มดำเนินธุรกิจการจัดจำหน่ายเครื่องสำอางในปี 2554

  (3)หน่วยล้านบาท อ้างอิงจากงบการเงินสิ้นสุด ณ 31 ธันวาคม 2555 ยกเว้น บจ.เอสเอสยูพี
  กรุงเทพ 1991 ซึ่งอ้างอิงจากงบการเงินสิ้นสุด 31 มีนาคม 2555 และ BEAUTY
  ซึ่งทุนชำระแล้วอ้างอิงจากทุนชำระแล้วหลังจากเข้าจดทะเบียน

(4)จุดจำหน่าย หมายถึงสาขา รวมทั้งจุดจำหน่ายอื่นๆ ซึ่งส่วนใหญ่รวบรวมจากเวปไซด์
และเฟสบุคของแบรนด์ต่างๆ ณ เดือนมีนาคม 2557

  (5)Karmarts มีสาขาจำนวน 82 สาขา(อ้างอิงจากเวปไซด์ www.karmarts.com) 752
  ราย (ณ สิ้นปี 2555) และมีการจัดจำหน่ายผ่านช่องทางอื่นๆด้วย เช่น ร้านสะดวกซื้อ
  แคตตาล๊อก ตัวแทนจำหน่าย คอลล์เซ็นเตอร์ เป็นต้น (ข้อมูลจาก 56-1 ของ บมจ.คาร์มาร์ทปี
  2555)

บริษัทมีการขยายตัวของรายได้และสาขาที่ค่อนข้างรวดเร็ว
โดยผู้บริหารมองว่าศักยภาพในการแข่งขันและความได้เปรียบในธุรกิจที่สำคัญของบริษัท เกิดขึ้นจาก

-   บริษัทมีแบรนด์ที่หลากหลาย ทั้งแนวคิดของ Shop Brand ซึ่งได้แก่ บิวตี้ บุฟเฟต์, บิวตี้
    คอทเทจและบิวตี้ มาร์เก็ต รวมทั้งแบรนด์ต่างๆที่มีเอกลักษณ์ของตนเองที่จำหน่ายภายใต้ Shop
    Brand ดังกล่าว ซึ่งสร้างความน่าสนใจให้กับภาพลักษณ์และผลิตภัณฑ์ของบริษัท

-   การติดตามกระแสนิยมของตลาดทั้งในและต่างประเทศอย่างต่อเนื่อง
    เพื่อนำมาเป็นแนวทางในการพัฒนาผลิตภัณฑ์ที่สอดคล้องกับความต้องการของผู้บริโภค

-   คุณภาพของผลิตภัณฑ์เทียบเคียงได้กับเครื่องสำอางจากต่างประเทศ
    แต่ได้รับการปรับปรุงให้เหมาะสำหรับลักษณะผิวและสีผิวที่เป็นเอกลักษณ์ของคนไทย

-   การออกแบบบรรจุภัณฑ์ที่สวยงาม ซึ่งสร้างความน่าสนใจให้กับผู้บริโภค

-   การสั่งซื้อสินค้าจากโรงงานผลิตหลายแห่งที่มีความเชี่ยวชาญการผลิตสินค้าที่แตกต่างกัน
    ทำให้เกิดความยืดหยุ่นในการผลิตรวมทั้งการออกผลิตภัณฑ์ใหม่

-   การวางระบบการบริหารจัดการโดยใช้โปรแกรมคอมพิวเตอร์ในการควบคุมการขายและการบริหารคลังสินค้า
    รวมทั้งมีระบบการจัดเก็บข้อมูลลูกค้าเพื่อการพัฒนาระบบลูกค้าสัมพันธ์
    เพื่อการเข้าถึงความต้องการของผู้บริโภคให้มากขึ้น

-   อำนาจต่อรองกับศูนย์การค้าในการขยายสาขา โดยบริษัทมีสถานะเป็นลูกค้ารายสำคัญ (Key
    Account) ของศูนย์การค้าหลายแห่ง
    ส่งผลให้ได้รับข้อเสนอการเปิดสาขาที่รวดเร็วและมีอำนาจต่อรองที่มากขึ้นกว่าลูกค้าทั่วไป

โดยสรุปแล้ว แม้ว่าตลาดของผลิตภัณฑ์เครื่องสำอางและบำรุงผิวจะมีอัตราการแข่งขันที่สูง
ทั้งจากคู่แข่งขันในประเทศและผลิตภัณฑ์นำเข้าจากต่างประเทศซึ่งมีแนวโน้มที่เพิ่มขึ้นจากการ AEC
และการเปิดเสรีทางการค้า แต่บริษัทเชื่อมั่นว่าด้วยศักยภาพในการแข่งขัน
ประกอบกับประสบการณ์ในการดำเนินธุรกิจ
จะส่งผลให้บริษัทสามารถปรับตัวเพื่อสร้างความได้เปรียบในอุตสาหกรรมทั้งในประเทศและต่างประเทศ
ซึ่งคาดว่าจะส่งผลให้เกิดการเติบโตอย่างต่อเนื่องในอนาคต

[]

2.3 การจัดหาผลิตภัณฑ์

1.  ขั้นตอนการจัดหาผลิตภัณฑ์

บริษัทไม่มีนโยบายการผลิตสินค้าด้วยตนเอง
ผลิตภัณฑ์ทั้งหมดจะได้รับการผลิตจากบริษัทผู้ผลิตหลายรายที่มีความเชี่ยวชาญเฉพาะด้านสำหรับผลิตภัณฑ์ประเภทต่างๆโดยขั้นตอนการจัดหาผลิตภัณฑ์ดังแสดงในแผนภาพ

[]

การพัฒนาผลิตภัณฑ์ใหม่จะดำเนินการโดยฝ่ายพัฒนาผลิตภัณฑ์และจัดซื้อร่วมกับฝ่ายการตลาดและฝ่ายปฏิบัติการขายเริ่มจาก
(1) การสำรวจกระแสนิยมและแนวโน้มของตลาดทั้งในประเทศไทยและต่างประเทศ และ (2)
ทำการวางแนวคิดผลิตภัณฑ์เบื้องต้น
ซึ่งหมายถึงการกำหนดลักษณะและคุณสมบัติของผลิตภัณฑ์เบื้องต้นให้สอดคล้องกับความต้องการของตลาด
ทั้งในส่วนของคุณสมบัติทั่วไป เช่น สี กลิ่น ความข้น และคุณสมบัติเฉพาะ เช่น การต้านอนุมูลอิสระ
การลดเลือนริ้วรอย เป็นต้น รวมทั้งกำหนดส่วนผสมหลัก (Active Ingredient)
ที่ให้คุณสมบัติเฉพาะที่ต้องการพร้อมทั้ง (3) ทำการออกแบบบรรจุภัณฑ์สำหรับผลิตภัณฑ์ดังกล่าว

ในส่วนของการผลิตนั้น ส่วนใหญ่บริษัทจะจัดหาโรงงานผลิตเนื้อผลิตภัณฑ์
และโรงงานผลิตบรรจุภัณฑ์แยกออกจากกัน โดย (4) บรรจุภัณฑ์ที่ได้รับการออกแบบโดยบริษัท
จะถูกส่งไปที่โรงงานผู้ผลิตบรรจุภัณฑ์โดยเฉพาะทั้งในประเทศไทยและต่างประเทศ
โดยบรรจุภัณฑ์ต้นแบบจะถูกส่งไปทดสอบที่โรงงานผู้ผลิตเนื้อผลิตภัณฑ์
เพื่อให้มั่นใจว่าวัสดุบรรจุภัณฑ์และตัวเนื้อผลิตภัณฑ์เข้ากันได้ดี ไม่มีการรั่วซึม
รวมทั้งไม่มีข้อบกพร่องอื่นใด (5)
จากนั้นจึงทำการผลิตบรรจุภัณฑ์ทั้งหมดและจัดส่งต่อให้กับโรงงานผู้ผลิตเนื้อผลิตภัณฑ์

สำหรับตัวเนื้อผลิตภัณฑ์ที่ได้รับการวางแนวคิดเบื้องต้นได้แล้ว (6)
ฝ่ายพัฒนาผลิตภัณฑ์จะทำการสั่งผลิตกับโรงงานผู้ผลิตทั้งในและต่างประเทศที่มีความเชี่ยวชาญในการผลิตเนื้อผลิตภัณฑ์แต่ละประเภท
โดยผู้ผลิตจะเป็นผู้จัดหาวัตถุดิบทั้งหมดในการผลิต ทั้งนี้
โรงงานผู้ผลิตเนื้อผลิตภัณฑ์บางแห่งจะรับหน้าที่ผลิตบรรจุภัณฑ์ด้วย ขึ้นอยู่กับความชำนาญของโรงงาน
(7)
เนื้อผลิตภัณฑ์จะได้รับการทดสอบคุณสมบัติในทางเคมีและทางกายภาพจากโรงงานผู้ผลิตรวมทั้งบางผลิตภัณฑ์ที่มีคุณสมบัติทางเคมีเฉพาะจะถูกส่งไปทดสอบกับผู้เชี่ยวชาญภายนอกเพื่อตรวจสอบยืนยัน
นอกจากนี้บริษัทจะทำการทดสอบผลิตภัณฑ์ด้วยตนเองทุกครั้ง
เพื่อให้มั่นใจว่าคุณสมบัติของผลิตภัณฑ์เป็นไปตามที่ความต้องการ ก่อนที่จะจัดจำหน่าย (8)
ผลิตภัณฑ์สำเร็จรูปสู่ผู้บริโภค

ตามปกติแล้ว
ราคาสั่งผลิตมีความผันผวนค่อนข้างน้อยแต่หากผู้ผลิตมีความจำเป็นในการปรับราคาขึ้นจะมีการเจรจาล่วงหน้าเป็นระยะหนึ่ง
นอกจากนี้ บริษัทจะวางแผนการสั่งผลิตและการออกผลิตภัณฑ์ใหม่เป็นรายปี
ทำให้บริษัทมีความยืดหยุ่นในการปรับแผนการกำหนดราคาขาย

2.  ขั้นตอนการจัดซื้อผลิตภัณฑ์

บริษัทได้เปิดตัว บิวตี้ มาร์เก็ตในไตรมาสที่ 3 ปี 2556 ซึ่งมีคอนเซปเป็นร้านค้าปลีก
Multi-Brandsขนาดใหญ่ เป็นร้านเครื่องสำอางเฉพาะอย่าง ( Beauty specialty store)
ที่มุ่งเน้นการขายผลิตภัณฑ์เพื่อความงามโดยเฉพาะ มีสินค้าเกี่ยวกับความงามทั้งหมดเกือบ 300
แบรนด์ตั้งแต่ 4,000 - 9,000 SKUs ที่รู้จักเป็นอย่างดีทั้งแบรนด์ในประเทศและต่างประเทศ(
Inter Brands ) เช่น อเมริกา ยุโรป เกาหลี ญี่ปุ่น ฯลฯ และยังมี แบรนด์ที่เป็นทางเลือก
ซึ่งมีขายเฉพาะที่ บิวตี้ มาร์เก็ต คือ สินค้าแบรนด์ บิวตี้ คูซีน
ดังนั้นขั้นตอนในการสั่งซื้อสินค้าจึงมีความสำคัญกับการดำเนินงานของบริษัทโดยมีขั้นตอนการสั่งซื้อดังนี้

[]

  การจัดซื้อผลิตภัณฑ์จะถูกดำเนินการโดยฝ่ายพัฒนาผลิตภัณฑ์และจัดซื้อร่วมกับฝ่ายการตลาดและฝ่ายปฏิบัติการขายเริ่มจาก
  (1) การสำรวจกระแสนิยมและแนวโน้มของตลาดทั้งในประเทศไทยและต่างประเทศ และ (2)
  คัดเลือกสินค้าที่จะทำการสั่งซื้อ
  ซึ่งหมายถึงการกำหนดลักษณะและคุณสมบัติของสินค้าที่ต้องการให้สอดคล้องกับความต้องการของตลาด
  (3)
  ทำการคัดเลือกแหล่งสั่งซื้อโดยต้องเป็นแหล่งที่เป็นเจ้าของตราสินค้าหรือสั่งซื้อจากตัวแทนจำหน่ายของเจ้าของตราสินค้าหรือแหล่งการสั่งซื้อที่มีมาตรฐานและหลังจากที่ได้คัดเลือกทั้งตัวสินค้าและแหล่งสั่งซื้อแล้วจะต้อง(4)วางแผนเรื่องของปริมาณการสั่งซื้อ
  เนื่องจาก บิวตี้ มาร์เก็ต มีจำนวนรายการสินค้าจำนวนมาก ตั้งแต่4,000-9,000 SKUs
  เพื่อรักษาปริมาณสินค้าคงคลังให้มีประสิทธิภาพสูงสุด
  บริษัทจะมีการพิจารณาสั่งซื้อสินค้าในปริมาณที่น้อยที่สุดที่ยังคงรักษาเงื่อนไขการซื้อที่ดีได้และใช้วิธีบริหารอัตราการหมุนเวียนของสินค้าให้ได้ประสิทธิภาพสูงสุดโดยยังเพียงพอต่อปริมาณการขายและไม่ก่อให้เกิดการเสียโอกาสทางการขายเนื่องจากสินค้าขาดเนื่องจากนโยบายการสั่งซื้อสินค้าของ
  บิวตี้ มาร์เก็ต
  เน้นที่สั่งซื้อปริมาณไม่มากสินค้าเปลี่ยนเร็วเพื่อให้เกิดการหมุนเวียนของสินค้าให้ตรงกับความต้องการของลูกค้า
  (5)การเจรจาต่อรองราคาและเงื่อนไขการสั่งซื้อให้เกิดประสิทธิภาพสูงสุดเพื่อการรักษาอัตรากำไรขั้นต้นตามที่บริษัทกำหนดไว้
  (6)การออกใบสั่งซื้อให้ถูกต้องตรงกับราคาและเงื่อนไขการสั่งซื้อที่ตกลง
  (7)เรื่องของการส่งมอบสินค้าโดยผู้ขายจะดำเนินการส่งสินค้าที่คลังสินค้าของบริษัทฯโดยบริษัทให้ความสำคัญกับวันที่ในการส่งมอบเนื่องจากปริมาณการสต๊อกสินค้าคงคลังไม่มากทำให้การส่งมอบต้องตรงเวลาเพื่อให้เกิดประสิทธิภาพสูงสุดในการบริหารสินค้าคงคลัง

โครงการรับประกันความพึงพอใจของลูกค้า(Customer Satisfaction Guarantee)

ตั้งแต่ปี 2551 เป็นต้นมา โดยหากลูกค้าไม่พึงพอใจในผลิตภัณฑ์ก็สามารถคืนสินค้าได้ภายใน 14
วันเพื่อให้ลูกค้ามั่นใจถึงคุณภาพและความปลอดภัย
รวมทั้งเพื่อให้บริษัทสามารถรวบรวมข้อเสนอแนะของลูกค้าในการคืนสินค้าและนำมาพัฒนาปรับปรุงผลิตภัณฑ์ให้ดีขึ้น
ซึ่งที่ผ่านมามีมูลค่าในการคืนสินค้าน้อยมากหรือประมาณร้อยละ 0.01ของยอดขายโดยรวม
และนอกเหนือจากข้อเสนอแนะของลูกค้าจากการคืนสินค้าดังกล่าว
บริษัทไม่เคยได้รับการร้องเรียนเกี่ยวกับคุณภาพของผลิตภัณฑ์ทั้งจากลูกค้าและหน่วยงานของรัฐการรับรองจากสำนักงานคณะกรรมการอาหารและยา

ผลิตภัณฑ์เครื่องสำอางและบำรุงผิว (ไม่รวมถึงอุปกรณ์เสริมความงาม)
เป็นผลิตภัณฑ์ซึ่งต้องมีการขออนุญาตการผลิตจากสำนักงานคณะกรรมการอาหารและยา (“สำนักงาน
อ.ย.”) ตามประกาศกระทรวงสาธารณสุขโดยแบ่งออกเป็น 2 ประเภท คือ

-   เครื่องสำอางควบคุม
    โดยกระทรวงสาธารณสุขกำหนดให้เครื่องสำอางทุกประเภทเป็นเครื่องสำอางควบคุม
    มีผลบังคับใช้ตั้งแต่วันที่ 26 กันยายน 2551
    ซึ่งจะต้องมีการยื่นคำขอจดแจ้งเครื่องสำอางและแสดงเลขที่ใบรับแจ้งที่ได้รับการขึ้นทะเบียนไว้ในฉลากของผลิตภัณฑ์ทุกรายการ
    เครื่องสำอางส่วนใหญ่ของบริษัทจัดอยู่ภายใต้ประเภทนี้

-   เครื่องสำอางควบคุมพิเศษ เป็นเครื่องสำอางที่มีส่วนผสมของสารควบคุมพิเศษ
    ปัจจุบันมีผลิตภัณฑ์ของบริษัท 1 รายการที่จัดอยู่ในประเภทนี้ คือ Lansley White Cream
    Body Hair Invisible (ครีมฟอกสีขน)
    ซึ่งในฉลากของผลิตภัณฑ์จะต้องแสดงเลขที่ใบรับแจ้ง รวมถึงต้องมีเลขที่
    อ.ย.สำหรับเครื่องสำอางควบคุมพิเศษ

ตัวอย่างฉลากเครื่องสำอางควบคุม

[]

ตัวอย่างฉลากเครื่องสำอางควบคุมพิเศษ

[]

ผู้ผลิตหรือผู้นำเข้าเครื่องสำอาง เป็นผู้มีหน้าที่ยื่นคำขอจดแจ้งเครื่องสำอางกับสำนักงาน อ.ย.
โดยบริษัทจะมีส่วนร่วมในการตรวจสอบฉลากสินค้าให้มีข้อความที่ถูกต้องตามกฎหมายซึ่งผลิตภัณฑ์ของบริษัทได้รับอนุญาตจากสำนักงาน
อ.ย.แล้วทั้งหมด

หลักเกณฑ์ในการคัดเลือกผู้ผลิต

บริษัทให้ความสำคัญกับคุณภาพของผู้ผลิตและผู้ขายสินค้า
โดยผู้ผลิตทั้งหมดจะต้องได้รับการรับรองจากสำนักงาน อ.ย.ตามกฎหมาย
รวมทั้งมีการกำหนดหลักเกณฑ์ในการประเมินผู้ผลิตและผู้ขายสินค้าโดยให้ความสำคัญกับคุณภาพเป็นอันดับแรก
ซึ่งหลักการประเมินผู้ผลิตและผู้ขายสินค้าแบ่งออกเป็น

ด้านคุณภาพสินค้า ระดับความสำคัญ/คะแนน ร้อยละ 50

ด้านราคา ระดับความสำคัญ/คะแนน ร้อยละ 20

ด้านความตรงต่อเวลาในการส่งมอบสินค้า ระดับความสำคัญ/คะแนน ร้อยละ 10

ด้านการบริการ ระดับความสำคัญ/คะแนน ร้อยละ 10

ระยะเวลาในการให้เครดิต ระดับความสำคัญ/คะแนน ร้อยละ 10

ผู้ผลิตรายใหญ่ของบริษัทเป็นผู้ที่ได้รับมาตรฐาน GMP (Good Manufacturing Practice)
เกือบทั้งหมด (บางรายอยู่ในระหว่างการดำเนินการ)
โดยบริษัทมีการประเมินผลผู้ผลิตและผู้ขายอย่างต่อเนื่องทุกปีเพื่อให้มั่นใจว่าแต่ละรายดำรงคุณภาพและมาตรฐานในระดับที่เหมาะสมอย่างต่อเนื่อง
ทั้งนี้ในปัจจุบันบริษัทสั่งผลิตจากผู้ผลิตเนื้อผลิตภัณฑ์จำนวนประมาณ 20 ราย
ซึ่งผลิตสินค้าที่แตกต่างกันไปตามความชำนาญของแต่ละราย
โดยมิได้พึ่งพิงผู้ผลิตรายใดรายหนึ่งอย่างมีนัยสำคัญ นอกจากนี้ สำหรับผลิตภัณฑ์ที่ได้รับความนิยม
บริษัทจะทำการจัดหาผู้ผลิต 2 รายควบคู่กันไป

ผลกระทบต่อสิ่งแวดล้อม ---ไม่มี----

สัญญาที่สำคัญในการดำเนินธุรกิจ

-   สัญญาแฟรนไชส์ “บิวตี้ บุพเฟต์” (Beauty Buffet Franchise Agreement)

บริษัทมีการจัดจำหน่ายสินค้าในลักษณะของแฟรนไชส์ให้กับผู้จัดจำหน่ายจำนวน 6 สาขา
และไม่มีนโยบายเปิดให้แฟรนไชส์ในประเทศเพิ่มอีก
อย่างไรก็ตามในกรณีที่ร้านแฟรนไชส์สาขาใดปิดตัวลง
ผู้ที่ได้รับแฟรนไชส์สามารถเปลี่ยนสถานที่จัดตั้งร้านได้ ทั้งนี้
บริษัทจัดให้มีการทำสัญญาแฟรนไชส์เป็นลายลักษณ์อักษรเพื่อความชัดเจนในการบริหารจัดการ
สาระสำคัญโดยสรุปดังนี้

คู่สัญญา (“แฟรนไชซี”)

+-----+---------+------------------------------+----------+------+----+
| ลำ  | คู่สัญญา   |                              | สถานที่ต   | วันที่ล |    |
| ดับที่ |         |                              | ั้งแฟรนไชส์ | งนาม |    |
+-----+---------+------------------------------+----------+------+----+
| 1.  | ห้างหุ้น   |                              | บิ๊กซี      | 1    |    |
|     | ส่วนสามัญ |                              | บางนา    | เม   |    |
|     | ซี แอนด์  |                              |          | ษายน |    |
|     | เอ็น     |                              |          | 2554 |    |
|     | อินเตอร  |                              |          |      |    |
|     | ์เนชั่นแนล |                              |          |      |    |
|     | โดย     |                              |          |      |    |
|     | น       |                              |          |      |    |
|     | ายปรัชญา |                              |          |      |    |
|     | เลวัน    |                              |          |      |    |
+-----+---------+------------------------------+----------+------+----+
| 2.  | ห้างหุ้น   |                              | บิ๊กซี แพร่  | 1    |    |
|     | ส่วนสามัญ |                              |          | เม   |    |
|     | วีแอนด์พี  |                              |          | ษายน |    |
|     | โดย     |                              |          | 2554 |    |
|     | นายวสันต์ |                              |          |      |    |
|     | ขอเจริญ  |                              |          |      |    |
+-----+---------+------------------------------+----------+------+----+
| 3.  | คณะบุคคล |                              | เซ็นทรัล   | 1    |    |
|     | ชนากานด์ |                              | ขอนแก่น   | เม   |    |
|     | เทรดดิ้ง  |                              |          | ษายน |    |
|     | โดย     |                              |          | 2554 |    |
|     | น       |                              |          |      |    |
|     | ายวีระพล |                              |          |      |    |
|     | น       |                              |          |      |    |
|     | ันทนิรันดร์ |                              |          |      |    |
+-----+---------+------------------------------+----------+------+----+
| 4.  | น.ส.    |                              | บิ๊กซี      | 1    |    |
|     | ชนากานต์ |                              | สกลนคร   | เม   |    |
|     | น       |                              |          | ษายน |    |
|     | ันทนิรันดร์ |                              |          | 2554 |    |
+-----+---------+------------------------------+----------+------+----+
| 5.  | นาง     |                              | เซ็นทรัล   | 2    |    |
|     | นันท์พร   |                              | อุดรธานี   | กรก  |    |
|     | ศิร      |                              |          | ฎาคม |    |
|     | ิวัฒนาเลิศ |                              |          | 2554 |    |
+-----+---------+------------------------------+----------+------+----+
| 6.  | ห้างหุ้น   |                              | โลตัส     | 11   |    |
|     | ส่วนสามัญ |                              | อุตรดิตถ์   | กรก  |    |
|     | เ       |                              |          | ฎาคม |    |
|     | อสแอนด์วี |                              |          | 2555 |    |
|     | โดย     |                              |          |      |    |
|     | นายวสันต์ |                              |          |      |    |
|     | ขอเจริญ  |                              |          |      |    |
+-----+---------+------------------------------+----------+------+----+
| ควา |         | นายปรัชญา เลวัน                |          |      |    |
| มสัม |         | ดำรงตำแหน่งกรรมกา             |          |      |    |
| พันธ์ |         | รและผู้บริหารของบริษัทตั้งแต่ไตรมาสที่ |          |      |    |
|     |         | 2 ปี 2555                     |          |      |    |
|     |         | ส่วนคู่สัญญาอื่นๆ                  |          |      |    |
|     |         | มิได้มีความสัมพันธ์บริษัท            |          |      |    |
|     |         | หรือกับกรรมการและผู้บริหารของบริษัท |          |      |    |
+-----+---------+------------------------------+----------+------+----+
| อ   |         | สัญญามีอายุ 5 ปีนับจากวันที่ลงนาม    |          |      |    |
| ายุส |         | สามารถต่ออายุได้                |          |      |    |
| ัญญา |         | โดยที่แฟรนไชซีมิได้ประพฤติผิดสัญญา   |          |      |    |
|     |         | และทำตามสัญญาอย่างถูกต้องครบถ้วน  |          |      |    |
+-----+---------+------------------------------+----------+------+----+
| สา  |         | -   แฟรนไชซี                  |          |      |    |
| ระส |         |                              |          |      |    |
| ำคัญ |         | ได้รับสิทธิในการทำธุรกิจร้านแฟรนไชส์ |          |      |    |
|     |         |     บิวตี้ บุฟเฟต์ ตามสาขาที่ระบุไว้  |          |      |    |
|     |         |                              |          |      |    |
|     |         | -   แฟรนไชซี ต้องใช้            |          |      |    |
|     |         |     “ระบบแฟรนไชส์ บิวตี้ บุฟเฟต์”  |          |      |    |
|     |         |     ที่กำหนดโดยบริษัท            |          |      |    |
|     |         |     ซึ่งรวมถึงการตกแต่งร้าน       |          |      |    |
|     |         |     การกำหนดราคา             |          |      |    |
|     |         |     การอบรมพนักงาน            |          |      |    |
|     |         |                              |          |      |    |
|     |         | การควบคุมคุณภาพสินค้าและการบริการ |          |      |    |
|     |         |     การใช้ร                   |          |      |    |
|     |         | ะบบคอมพิวเตอร์ในการควบคุมการขาย |          |      |    |
|     |         |     ฯลฯ                      |          |      |    |
|     |         |                              |          |      |    |
|     |         |   เพื่อให้ร้านแฟรนไชส์มีมาตรฐานเดีย |          |      |    |
|     |         | วกันกับร้านสาขาที่ดำเนินการโดยบริษัท |          |      |    |
|     |         |                              |          |      |    |
|     |         | -   ค่าใช้จ่ายในการดำเนินงานต่างๆ |          |      |    |
|     |         |     เช่น ค่าตกแต่งร้าน           |          |      |    |
|     |         |     ค่าแรงพนักงาน ค่าเช่าสถานที่   |          |      |    |
|     |         |     เป็นต้น อยู่ในความรับผิดชอบของ |          |      |    |
|     |         |     แฟรนไชซี                  |          |      |    |
|     |         |                              |          |      |    |
|     |         | -   บริษัทจ                    |          |      |    |
|     |         | ะจัดให้มีการตรวจประเมินผลเป็นระยะ |          |      |    |
|     |         |     เพ                       |          |      |    |
|     |         | ื่อรักษาไว้ซึ่งมาตรฐานแบรนด์ของบริษัท |          |      |    |
|     |         |                              |          |      |    |
|     |         | -   แฟรนไชซี                  |          |      |    |
|     |         |     ไม่สามาร                  |          |      |    |
|     |         | ถโอนสิทธิในแฟรนไชส์ให้แก่บุคคลอื่นได้ |          |      |    |
|     |         |                              |          |      |    |
|     |         |  เว้นแต่จะได้รับความยินยอมจากบริษัท |          |      |    |
|     |         |     นอก                      |          |      |    |
|     |         | จากนี้การเปลี่ยนแปลงสัดส่วนการถือหุ้น |          |      |    |
|     |         | หรือการลงทุนในนิติบุคคลของแฟรนไชซี |          |      |    |
|     |         |     ต้องได้รับความยินยอมจากบริษัท  |          |      |    |
|     |         |                              |          |      |    |
|     |         | -                            |          |      |    |
|     |         |  ตลอดอายุสัญญาและภายในระยะเวลา |          |      |    |
|     |         |     5 ปีนับจากที่สัญญาสิ้นสุดลง      |          |      |    |
|     |         |     แฟ                       |          |      |    |
|     |         | รนไชซีจะรักษาความลับและไม่ดำเนินธ |          |      |    |
|     |         | ุรกิจในลักษณะที่เป็นการแข่งขันกับบริษัท |          |      |    |
|     |         |                              |          |      |    |
|     |         | -   เงื่อนไขการชำระค่าสินค้า      |          |      |    |
|     |         |     ให้เป็นไปตามที่บริษัทกำหนด     |          |      |    |
+-----+---------+------------------------------+----------+------+----+
| ค่า  |         | ค่าธรรมเนียมแรกเข้าจำนวนหนึ่ง     |          |      |    |
| ใช้จ |         | ซึ่งชำระเพียงครั้งเดียว ณ วันทำสัญญา |          |      |    |
| ่ายข |         |                              |          |      |    |
| องแ |         | แฟรนไชซี                      |          |      |    |
| ฟรน |         | สามารถซื้อสินค                  |          |      |    |
| ไชซี |         | ้าในอัตราส่วนลดตามที่ตกลงกันในสัญญา |          |      |    |
|     |         |                              |          |      |    |
|     |         | ในกรณีที่ แฟรนไชซี ต้องการ        |          |      |    |
|     |         | แฟรนไชซอร์สามารถจัดหาเครื่องมือห  |          |      |    |
|     |         | รืออุปกรณ์ที่จำเป็นในการประกอบธุรกิจ |          |      |    |
|     |         | พร้อมทั้งจัด                     |          |      |    |
|     |         | ส่งพนักงานประจำสาขาให้กับแฟรนไชซี |          |      |    |
|     |         | โ                            |          |      |    |
|     |         | ดยแฟรนไชซีชำระราคาต่อแฟรนไชชอร์ |          |      |    |
|     |         | ตามค่าใช้จ่ายที่เกิดขึ้นจริง          |          |      |    |
|     |         | บวกกับค่า                      |          |      |    |
|     |         | ใช้จ่ายในการดำเนินงานอีกจำนวนหนึ่ง |          |      |    |
|     |         |                              |          |      |    |
|     |         | แฟรนไชซี ชำระค่าขนส่ง           |          |      |    |
|     |         | และค่าดำเนินการอื่นๆ             |          |      |    |
|     |         | เป็นรายเดือนตามอัตราที่ตกลงร่วมกัน  |          |      |    |
+-----+---------+------------------------------+----------+------+----+

ทั้งนี้ บริษัทได้พิจารณาและกำหนดเงื่อนไขต่างๆในสัญญาแฟรนไชส์ให้เป็นเช่นเดียวกันทั้งหมดทุกราย

-   สัญญาการจัดจำหน่ายสินค้า “บิวตี้ บุพเฟต์” (Beauty Buffet Distribution
    Agreement)

ในปี 2555 บริษัทเริ่มมีการขยายการจำหน่ายสินค้าไปยังต่างประเทศ
โดยมีนโยบายการกระจายสินค้าผ่านผู้จัดจำหน่ายซึ่งมีความชำนาญในท้องถิ่น เริ่มต้นที่ประเทศกัมพูชา
เนื่องจากเล็งเห็นถึงศักยภาพของตลาดและของผู้จัดจำหน่าย โดยจัดทำสัญญาการจัดจำหน่ายสินค้า
มีสาระสำคัญโดยสรุปดังนี้

+----------+-----------------------------------------------------------+
| คู่สัญญา    | บริษัท มาร์เก็ต ไฟว์ จำกัด (“ผู้จัดจำหน่าย”)                        |
+----------+-----------------------------------------------------------+
| ค        | ผู้จัดจำหน่ายไม่มีความสัมพันธ์กับบริษัท                               |
| วามสัมพันธ์ |                                                           |
+----------+-----------------------------------------------------------+
| อายุสัญญา  | สัญญามีอายุ 1 ปี นับจากวันที่ 1 พฤษภาคม 2556                      |
|          | โดยเมื่อครบอายุแล้วคู่สัญญาทั้งสองฝ่ายสามารถต่ออายุได้                 |
|          | โดยแจ้งความจำนงเป็นหนังสือไม่น้อยกว่า 30 วันล่วงหน้า                |
+----------+-----------------------------------------------------------+
| สาระสำคัญ | -   ผู้จัดจำหน่าย มีสิทธิในการจัดจำหน่ายผลิตภัณฑ์ของบริษัท              |
|          |     ภายใต้เครื่องหมายการค้า                                   |
|          |     “by BEAUTY BUFFET” และ “ BEAUTY COTTAGE (บิวตี้ คอทเทจ)  |
|          |     ”    ในประเทศกัมพูชา เวียดนาม ลาว เขมร  (“เขตการขาย”)    |
|          |     โดยในระหว่างอายุสัญญานี้ บริษัทจะไม่แต่ง                       |
|          |                                                           |
|          |  ตั้งผู้อื่นเป็นตัวแทนจำหน่ายหรือมอบหมายให้บุคคลใดนำสินค้าไปจำหน่ายในเขต |
|          |     การขาย                                                |
|          |     และผู้จัดจำหน่ายจะไม่จำหน่ายหรือเป็นตัวแทนจำหน่ายสินค้าอื่นใดอันเป็น  |
|          |     สินค้าประเภทเดียวกันกับสินค้าของบริษัท                         |
|          |                                                           |
|          | -   ผู้จัดจำหน่ายต้องก่อสร้างและตกแต่งร้านตามรูปแบบที่ได้รับอนุมัติจากบริษัท |
|          |                                                           |
|          | -   บริษัท                                                  |
|          |                                                           |
|          |  จำหน่ายสินค้าให้แก่ผู้จัดจำหน่ายในราคาขายปลีกพร้อมส่วนลดตามอัตราที่ตกลง |
|          |     กัน โดยผู้จัดจำหน่ายสามารถกำหนดราคาขายสินค้าได้เอง            |
|          |     โดยต้องได้รับอนุมัติจากบริษัทก่อน                              |
|          |                                                           |
|          | -   ผู้จัดจำหน่ายจะเป็นผู้รับผิดชอบค่าใช้จ่ายในการขนส่ง ค่าประกันภัย      |
|          |     และดำเนินการขนส่งสินค้าไปยังเขตการขายของผู้จัดจำหน่าย          |
|          |                                                           |
|          | -   ผู้จัดจำหน่ายชำระค่าสินค้าเป็นสกุลเงินบาทไทย                    |
|          |     โดยชำระจำนวนเต็มของมูลค่าเมื่อครบกำหนด                     |
|          |     30วันหลังจากวันส่งมอบสินค้า                                 |
|          |     กรณีมีหนังสือสัญญาค้ำประกันจากธนาคารไทยพาณิชย์มูลค่าไม่ต่ำกว่า      |
|          |     2,000,000 บาท                                         |
|          |     กรณีไม่มีหนังสือสัญญาค้ำประกันจากธนาคาร                       |
|          | ไทยพาณิชย์ผู้จัดจำหน่ายต้องชำระเงินตามจำนวนนเต็มมูลค่าก่อนวันส่งมอบสินค้า |
|          |                                                           |
|          | -   การ เรียกร้องค่าเสียหาย                                   |
|          |     ผู้จัดจำหน่ายจะเรียกร้องได้ไม่เกินกว่าราคาที่ตกลงซื้อขายกัน          |
|          |     และต้องเรียกร้องภายในระยะเวลา 30 วัน                      |
|          |     นับจากวันปรากฎเหตุความเสียหายนั้น                           |
+----------+-----------------------------------------------------------+

-   สัญญาสั่งผลิตเครื่องสำอาง (สัญญารักษาความลับในสูตรการผลิต)

โดยปกติแล้วบริษัทจะสั่งซื้อสินค้าจากโรงงานที่มีความเชี่ยวชาญในการผลิตผลิตภัณฑ์ต่างๆของบริษัท
โดยจะมีการจัดทำสัญญากับผู้ผลิตทุกรายที่มีส่วนในการควบคุมสูตรการผลิต
โดยมีสาระสำคัญคือผู้ผลิตจะไม่เปิดเผยหรือเผยแพร่สูตรหรือส่วนผสมของสินค้าและขั้นตอนการผลิตให้บุคคลอื่นได้รับทราบ
รวมถึงจะไม่ผลิตสินค้าดังกล่าวออกมาจำหน่ายเอง ทั้งนี้
ให้เงื่อนไขดังกล่าวมีผลทั้งในขณะที่ผู้ผลิตยังทำการผลิตให้กับบริษัท
และมีผลต่อเนื่องไปอีกเป็นระยะเวลา 1 - 3 ปี
(ผู้ผลิตแต่ละรายจะมีการต่อรองระยะเวลาของผลต่อเนื่องแตกต่างกัน แต่โดยรวมอยู่ในช่วง 1 – 3
ปี) หลังจากที่บริษัทยกเลิกการผลิตดังกล่าวแล้ว

2.4 งานที่ยังไม่ได้ส่งมอบ

เนื่องจากธุรกิจของบริษัทมิได้เป็นการผลิตตามคำสั่งจากลูกค้า ดังนั้นจึงไม่มีงานที่ยังไม่ได้ส่งมอบ

3.  ปัจจัยเสี่ยง

1. ความเสี่ยงในการประกอบธุรกิจ

-   ความเสี่ยงจากการพึ่งพิง บิวตี้ บุฟเฟต์

ที่ผ่านมารายได้หลักของบริษัทมาจากการจัดจำหน่ายสินค้าภายใต้แนวคิด บิวตี้ บุฟเฟต์ โดยในปี
2556 และปี 2555 บริษัทมีรายได้จากการจำหน่ายสินค้าของ บิวตี้ บุฟเฟต์ เป็นจำนวนรวม
770.50 ล้านบาท และ 651.68 ล้านบาท ตามลำดับ คิดเป็นสัดส่วน ร้อยละ 76.84 และร้อยละ
83.80 ของรายได้รวม ตามลำดับ
โดยเกือบทั้งหมดเป็นรายได้จากการจำหน่ายปลีกให้กับผู้บริโภคทั่วประเทศภายใต้เครื่องหมาย บิวตี้
บุฟเฟต์ ทั้งนี้ ผลิตภัณฑ์เครื่องสำอางและบำรุงผิวเป็นผลิตภัณฑ์เฉพาะที่มีความอ่อนไหวต่อการบริโภค
โดยเฉพาะผลิตภัณฑ์ที่ใช้กับผิวหน้า
ซึ่งผู้บริโภคจะค่อนข้างอ่อนไหวต่อข่าวสารข้อมูลต่างๆทั้งในเชิงบวกและเชิงลบ
ดังนั้นหากเกิดเหตุการณ์ใดๆที่มีผลกระทบในเชิงลบต่อภาพลักษณ์ บิวตี้ บุฟเฟต์ เช่น
ผู้บริโภคเกิดอาการแพ้เครื่องสำอาง เป็นต้น
อาจส่งผลกระทบต่อยอดขายและผลการดำเนินงานของบริษัทอย่างมีนัยสำคัญ

บิวตี้ บุฟเฟต์
เป็นแนวคิดของการพัฒนาร้านจำหน่ายผลิตภัณฑ์เครื่องสำอางที่มีเอกลักษณ์เป็นของตนเอง (Shop
brand) ซึ่งถือได้ว่าเป็นการเปิดช่องทางการจัดจำหน่ายช่องทางหนึ่งเท่านั้น
บริษัทสามารถพัฒนาแนวคิดในลักษณะของ Shop brand ขึ้นมาทดแทนได้ ตัวอย่างเช่น บิวตี้
คอทเทจ ซึ่งเป็น Shop brand
อีกรูปแบบหนึ่งซึ่งมุ่งเน้นการจำหน่ายผลิตภัณฑ์ภายใต้เครื่องหมายการค้าของตนเอง นอกจากนี้
ภายใต้ Shop brand บิวตี้ บุฟเฟต์ ยังมีการจัดแบ่งสินค้าที่เสนอขายออกเป็นหลากหลายแบรนด์
โดยแต่ละแบรนด์มีตำแหน่งทางการตลาดที่ชัดเจนตามกลุ่มลูกค้าเป้าหมาย
ซึ่งบริษัทสามารถพัฒนาแบรนด์ใหม่ๆขึ้นมาทดแทนได้ตลอดเวลาตามลักษณะของสินค้าแฟชั่น อีกทั้งในปี
2556 บริษัทได้เปิดตัว บิวตี้ มาร์เก็ต ในรูปแบบร้านค้าปลีก Multi-Brandsขนาดใหญ่
โดยผสมผสานแนวคิดจากการซื้อสินค้าที่หลากหลายใน Super market
ร้านสะดวกซื้อและความตื่นเต้นของการช้อปเครื่องสำอางเป็นร้านเครื่องสำอางเฉพาะอย่าง (
Beauty specialty store) ที่มุ่งเน้นการขายผลิตภัณฑ์เพื่อความงามโดยเฉพาะ
มีสินค้าเกี่ยวกับความงามทั้งหมดเกือบ 300 แบรนด์ตั้งแต่ 4,000 - 9,000 SKU
พร้อมทั้งเปิดตัวผลิตภัณฑ์ใหม่ภายใต้แบรนด์ เกิร์ลลี่ เกิร์ล ซึ่งเป็นสินค้า Fighting Brand
กลุ่มสกินแคร์และเครื่องสำอางวัยรุ่น ด้วยคอนเซป White&Baby โดยวัตถุดิบที่ใช้ในการผลิต
(Active Ingredient) นำเข้าจากประเทศญี่ปุ่น
ลักษณะการออกแบบบรรจุภัณฑ์เน้นวัยรุ่นทันสมัยและขนาดของสินค้ามีขนาดเล็ก
เพื่อวางจำหน่ายผ่านร้านคอนวีเนียนสโตร์และแค็ตตาล็อก อาทิ เซเว่น อีเลฟเว่น, แฟมิลี่มาร์ท,
เซเว่น แคตตาล็อก, ฟรายเดย์ แคตตาล็อก และ เทรดดิชั่นนอล เทรด
เน้นการเจาะกลุ่มเป้าหมายที่เป็นวัยรุ่น และสินค้าราคาไม่แพง

ดังนั้นบริษัทจึงมีความมั่นใจว่าการพึ่งพิงรายได้จากการจำหน่ายผลิตภัณฑ์ภายใต้แนวคิด บิวตี้ บุฟเฟต์
จะลดลงตามลำดับเมื่อผลิตภัณฑ์ที่จัดจำหน่ายภายใต้ Shop brand อื่นๆ เช่น บิวตี้ คอทเทจ บิวตี้
มาร์เก็ต หรือผลิตภัณฑ์ของ เมด อิน เนเจอร์ และเกิร์ลลี่ เกิร์ล มีการเติบโตมากขึ้น
รวมทั้งการพัฒนาผลิตภัณฑ์ใหม่เพิ่มเติมในอนาคตตามกลยุทธ์และเป้าหมายการตลาด

นอกจากนี้ บริษัทเชื่อมั่นว่าความเสี่ยงจากภาพลักษณ์ที่ถูกกระทบในเชิงลบมีโอกาสเกิดขึ้นได้น้อย
โดยในอดีตยังไม่เคยมีกรณีดังกล่าวเกิดขึ้น
เนื่องจากบริษัทให้ความสำคัญกับคุณภาพของผลิตภัณฑ์เป็นอันดับหนึ่ง
มีการทดสอบการใช้จริงกับสินค้าทุกล๊อตที่สั่งผลิต
รวมทั้งมีนโยบายรับประกันความพึงพอใจของลูกค้าเพื่อให้ลูกค้ามั่นใจถึงคุณภาพและความปลอดภัย
หากลูกค้าไม่พึงพอใจในสินค้าที่ซื้อไปก็สามารถคืนสินค้าได้ภายใน 14 วัน (โครงการ Customer
Satisfaction Guarantee ซึ่งเริ่มโครงการตั้งแต่ปี 2551 เป็นต้นมา)
โดยที่ผ่านมามีมูลค่าในการคืนสินค้าน้อยมากหรือประมาณร้อยละ 0.01ของยอดขายโดยรวม
นอกจากนี้ บริษัทมีการสื่อสารกับผู้บริโภคอย่างต่อเนื่องผ่านช่องทางออนไลน์
และสื่อโฆษณาในรูปแบบต่างๆ โดยหากเกิดเหตุการณ์ที่ส่งผลกระทบในเชิงลบต่อภาพลักษณ์ของบริษัท
ผู้บริหารคาดว่าจะเป็นเพียงผลกระทบระยะสั้นเนื่องจากบริษัทสามารถสื่อสารชี้แจงให้ผู้บริโภครับทราบถึงข้อเท็จจริงได้อย่างรวดเร็วในหลายช่องทาง

-   ความเสี่ยงจากการลอกเลียนแบบสินค้า

บริษัทไม่มีนโยบายการผลิตสินค้าด้วยตนเอง
แต่จะใช้วิธีการสั่งผลิตจากผู้ผลิตที่มีความเชี่ยวชาญในการผลิตผลิตภัณฑ์ประเภทต่างๆ
โดยผู้ผลิตจะเป็นผู้จัดหาวัตถุดิบในการผลิตทั้งหมด รวมทั้งเป็นผู้ควบคุมสูตรการผลิตในรายละเอียด
นอกจากนี้ผู้ผลิตบางรายทำหน้าที่ทั้งการผลิตตัวเนื้อผลิตภัณฑ์และบรรจุภัณฑ์
ทำให้สามารถผลิตได้ตั้งแต่ต้นทางจนถึงสินค้าสำเร็จรูปซึ่งทำให้เกิดความเสี่ยงจากการลอกเลียนแบบสินค้า
และอาจส่งผลกระทบต่อการดำเนินงานของบริษัท

บริษัทตระหนักดีถึงความเสี่ยงดังกล่าว
ดังนั้นบริษัทจึงได้มีการจัดทำสัญญากับผู้ผลิตทุกรายที่ควบคุมสูตรการผลิตผลิตภัณฑ์ของบริษัท
โดยมีสาระสำคัญคือผู้ผลิตจะไม่เปิดเผยหรือเผยแพร่สูตรหรือส่วนผสมของสินค้าและขั้นตอนการผลิตให้บุคคลอื่นได้รับทราบ
รวมถึงจะไม่ผลิตสินค้าดังกล่าวออกมาจำหน่ายเอง ทั้งนี้
ให้เงื่อนไขดังกล่าวมีผลทั้งในขณะที่ผู้ผลิตยังทำการผลิตให้กับบริษัท
และมีผลต่อเนื่องไปอีกเป็นระยะเวลา 1 - 3 ปี
หลังจากที่บริษัทยกเลิกการสั่งซื้อจากผู้ผลิตดังกล่าวแล้ว

ทั้งนี้ ผลิตภัณฑ์ของบริษัทมีความหลากหลายมาก โดยปัจจุบันมีจำนวนสินค้ามากกว่า 1,100 รายการ
รวมทั้งมีการออกผลิตภัณฑ์ใหม่สู่ตลาดอย่างสม่ำเสมอ ซึ่งในจำนวนนี้มีผู้ผลิตประมาณ 29
รายทำการผลิตสินค้าที่แตกต่างกัน
ทำให้ผู้ผลิตรายใดรายหนึ่งไม่สามารถทราบสูตรการผลิตหรือลอกเลียนแบบผลิตภัณฑ์ได้ทั้งหมด
นอกจากนี้ บริษัทมีความเชื่อมั่นในการสร้างแนวคิดให้กับผลิตภัณฑ์
และสร้างคุณภาพในการบริการให้ทัดเทียมกับเครื่องสำอางที่จับกลุ่มลูกค้าระดับบน
เพื่อให้ลูกค้าเกิดความภักดีต่อตราสินค้าของบริษัท ซึ่งเป็นสิ่งที่ไม่สามารถลอกเลียนแบบได้

-   ความเสี่ยงจากพึ่งพิงผู้ผลิตสินค้า

ในการพัฒนาผลิตภัณฑ์ใหม่ แม้ว่าบริษัทจะเป็นผู้กำหนดวัตถุดิบหลัก (Active ingredient)
และคุณลักษณะของผลิตภัณฑ์ในเบื้องต้น
และจะร่วมกับโรงงานผู้ผลิตในการกำหนดรายละเอียดและพัฒนาสูตรการผลิตและขั้นตอนการผลิตบางขั้นตอน
แต่โดยรวมโรงงานผู้ผลิตจะเป็นผู้จัดหาวัตถุดิบทั้งหมด ซึ่งหากผู้ผลิตหยุดทำการผลิตให้กับบริษัท
จะส่งผลให้บริษัทไม่สามารถทำการจัดหาผลิตภัณฑ์ที่เหมือนกันทุกประการได้
ซึ่งหากผลิตภัณฑ์ดังกล่าวเป็นสินค้าที่ได้รับความนิยมและมียอดขายที่สูง
อาจส่งผลต่อผลประกอบการของบริษัทในภาพรวมได้

ทั้งนี้ กรณีที่ผู้ผลิตยกเลิกการทำการผลิตให้กับบริษัทยังไม่เคยเกิดขึ้นในอดีต
อย่างไรก็ตามบริษัทมีนโยบายในการบริหารความเสี่ยงดังกล่าวโดยการกระจายการสั่งผลิตสู่ผู้ผลิตจำนวนมากราย
เพื่อมิให้เกิดการพึ่งพิงผู้ผลิตรายใดรายหนึ่ง โดยสัดส่วนการสั่งซื้อจากผู้ผลิตรายใหญ่ที่สุดสำหรับปี
2556 และ ปี 2555 อยู่ที่ร้อยละ 11.99 และร้อยละ 13.47 ของยอดสั่งซื้อสินค้าโดยรวม
ตามลำดับ และหากเป็นผลิตภัณฑ์ที่ได้รับความนิยม บริษัทจะทำการจัดหาผู้ผลิต 2 รายควบคู่กันไป
นอกจากนี้ ในการพัฒนาผลิตภัณฑ์นั้นบริษัทจะทราบสูตรและวัตถุดิบในเบื้องต้น
โดยหากมีกรณีที่ผู้ผลิตยกเลิกการผลิต
บริษัทสามารถทำการปรับปรุงสูตรและออกผลิตภัณฑ์ใหม่ที่เทียบเท่าหรือดีกว่าผลิตภัณฑ์เดิมเพื่อตอบสนองความต้องการของผู้บริโภคได้มากขึ้นกว่าเดิม

-   ความเสี่ยงจากการด้อยค่าของสินค้าคงคลัง

ผลิตภัณฑ์เครื่องสำอางและบำรุงผิวจัดเป็นสินค้าแฟชั่นที่มักจะมีการเปลี่ยนแปลงความนิยมในตัวผลิตภัณฑ์และบรรจุภัณฑ์อยู่เสมอ
แต่ในการดำเนินธุรกิจนั้นบริษัทมีความจำเป็นต้องสั่งผลิตในจำนวนที่มากพอ
รวมทั้งจัดเก็บสินค้าคงคลังในจำนวนที่เพียงพอเพื่อการกระจายสินค้าให้แก่สาขาทั่วประเทศ
โดยในระหว่างปี 2556 และปี 2555 บริษัทจัดเก็บสินค้าคงคลังเป็นสัดส่วนโดยเฉลี่ยประมาณร้อยละ
15 และ 11 ของสินทรัพย์รวม ตามลำดับ และมีระยะเวลาการขายสินค้าเฉลี่ยอยู่ในช่วงประมาณ
176-187 วัน (คำนวณจากสินค้าคงเหลือทั้งหมดซึ่งรวมบรรจุภัณฑ์ด้วย
โดยระยะเวลาการขายสินค้าสำเร็จรูปเฉลี่ยอยู่ในช่วงประมาณ 113-132 วัน)
ดังนั้นบริษัทจึงมีความเสี่ยงจากการด้อยค่าของสินค้าคงคลังในกรณีที่กระแสนิยมของผู้บริโภคเปลี่ยนแปลงไปจนทำให้สินค้าคงคลังที่มีอยู่ไม่สามารถขายได้หรือมีมูลค่าลดลง

บริษัทคาดว่าผลกระทบจากความเสี่ยงนี้ค่อนข้างน้อย
เนื่องจากบริษัททำการสำรวจตลาดและพฤติกรรมของผู้บริโภคอย่างต่อเนื่อง
ประกอบกับมีระบบเทคโนโลยีสารสนเทศที่สามารถจัดเก็บข้อมูลการขายของผลิตภัณฑ์ได้ทุกรายการ
ทำให้สามารถวิเคราะห์สถิติการขาย เช่น อัตราเร็วในการขายสินค้าแต่ละตัว วงจรอายุสินค้า
(Life cycle) เป็นต้น ส่งผลให้วางแผนการสั่งผลิตได้สอดคล้องกับความต้องการของตลาด ทั้งนี้
บริษัทมีระยะเวลาในการขายสินค้าเฉลี่ยค่อนข้างนาน
เนื่องจากจำเป็นต้องสำรองสินค้าให้เพียงพอต่อการกระจายสู่ร้านสาขาจำนวนมาก
รวมทั้งสำรองในกรณีเกิดเหตุฉุกเฉินต่างๆที่อาจเกิดขึ้น เช่น น้ำท่วม เป็นต้น
อย่างไรก็ตามบริษัทมีนโยบายการตรวจสอบอายุคงเหลือของสินค้าอย่างสม่ำเสมอ
รวมทั้งมีการบริหารจัดการสินค้าคงเหลือให้เหมาะสมกับช่วงอายุ ตัวอย่างเช่น
กรณีที่สินค้ามีอายุคงเหลือประมาณ 15 เดือน
จะตกอยู่ในช่วงเฝ้าระวังโดยที่ฝ่ายการตลาดและฝ่ายปฏิบัติการขายจะสื่อสารให้พนักงานหน้าร้านกระตุ้นการขายสินค้าดังกล่าว
และกรณีที่สินค้ามีอายุคงเหลืออยู่ในช่วง 8 - 12 เดือน
จะเป็นช่วงที่จัดให้มีการส่งเสริมการขายเพื่อเพิ่มอัตราเร่งในการขายสินค้า เป็นต้น

-   ความเสี่ยงจากการที่ธุรกิจอยู่ในอุตสาหกรรมที่มีการแข่งขันสูง

ธุรกิจค้าปลีกเครื่องสำอางและผลิตภัณฑ์บำรุงผิวเป็นธุรกิจที่มีการแข่งขันสูง
ใช้เงินลงทุนเริ่มต้นไม่มากนัก รวมทั้งมีโครงสร้างการดำเนินธุรกิจที่ไม่ซับซ้อนในช่วงเริ่มต้น
ส่งผลให้มีผู้ประกอบการรายใหม่เข้ามาแข่งขันได้โดยง่าย
ทั้งผู้ประกอบการในประเทศไทยและบริษัทข้ามชาติที่เข้ามาเปิดสาขาหรือแฟรนไชส์ในประเทศไทย
โดยเฉพาะเครื่องสำอางจากประเทศในแถบเอเซีย เช่น เกาหลี และญี่ปุ่น
ที่มีกลุ่มลูกค้าเป้าหมายใกล้เคียงกับบริษัท
ซึ่งทำให้บริษัทต้องเผชิญกับภาวะการแข่งขันที่สูงและอาจส่งผลกระทบต่อผลประกอบการ นอกจากนี้
บริษัทยังมีความเสี่ยงจากการผู้ประกอบการรายย่อยที่ขายสินค้าลอกเลียนแบบ
และสินค้านำเข้าอย่างผิดกฎหมาย ซึ่งอาจกระทบต่อยอดขายของบริษัทได้

อย่างไรก็ตาม แม้ว่าคู่แข่งขันรายใหม่จะสามารถเข้ามาในธุรกิจได้ง่าย
แต่การสร้างแบรนด์ให้เป็นที่จดจำ เพิ่มยอดขาย
และรักษาฐานลูกค้าในระยะยาวเป็นสิ่งที่ทำได้ไม่ง่ายนัก
เนื่องจากจะต้องใช้เงินทุนหมุนเวียนในระดับที่สูงขึ้นเพื่อการประชาสัมพันธ์และการขยายสาขาในวงกว้าง
โดยคู่แข่งขันที่เข้ามาใหม่ส่วนใหญ่จะขาดอำนาจต่อรองในการเช่าพื้นที่ในทำเลที่ดี
ทำให้มีศักยภาพในการแข่งขันไม่เท่าเทียมกับรายเดิมที่มีอยู่
ทำให้บริษัทคาดว่าความเสี่ยงที่ยอดขายจะลดลงจากการเข้ามาของคู่แข่งขันรายใหม่อยู่ในระดับที่ไม่มากนัก
นอกจากนี้ บริษัทมิได้มุ่งเน้นการขายผลิตภัณฑ์เพียงอย่างเดียว
แต่ให้ความสำคัญกับการนำเสนอแนวคิดของผลิตภัณฑ์ คุณประโยชน์ วิธีใช้ผลิตภัณฑ์ให้มีประสิทธิผล
ความน่าสนใจของบรรจุภัณฑ์ รูปแบบการตกแต่งร้าน การบริการที่ดี
การพัฒนาแบรนด์ให้เป็นที่รู้จักและติดตลาด รวมทั้งสอดคล้องกับความนิยมของกลุ่มลูกค้าเป้าหมาย
ประกอบกับรักษาฐานลูกค้าอย่างต่อเนื่องเพื่อให้เกิดความเชื่อมั่นและภักดีต่อตราสินค้า (Brand
loyalty) ซึ่งผู้ที่ขายสินค้าลอกเลียนแบบหรือสินค้านำเข้าผิดกฎหมาย
ไม่สามารถลอกเลียนแบบแนวคิดดังกล่าวได้
ทำให้กลุ่มลูกค้าที่ซื้อสินค้าดังกล่าวและสินค้าของบริษัทเป็นคนละกลุ่ม
และไม่ส่งผลกระทบต่อยอดขายของบริษัท

นอกจากนี้ ผลิตภัณฑ์ของบริษัทบางส่วนได้รับการผลิตจากโรงงานผู้ผลิตในประเทศเกาหลี เช่น
ผลิตภัณฑ์ของ บิวตี้ บุฟเฟต์ แบรนด์ GINO McCray ซีรี่ส์ Heritage เป็นต้น
รวมทั้งผลิตภัณฑ์บางส่วนได้รับการผลิตจากผู้ผลิตสัญชาติญี่ปุ่นซึ่งตั้งโรงงานอยู่ในประเทศไทย
ทำให้บริษัทมั่นใจในคุณภาพของผลิตภัณฑ์ว่าสามารถเทียบเคียงได้
และสามารถแข่งขันได้กับผลิตภัณฑ์นำเข้าจากประเทศเกาหลีและญี่ปุ่น
ซึ่งกำลังได้รับความนิยมเพิ่มขึ้นในตลาดเครื่องสำอางในปัจจุบัน

-   ความเสี่ยงจากการถูกยกเลิกสัญญาเช่าดำเนินงาน

บริษัทมีการเปิดสาขาร้านค้าปลีกเพื่อจำหน่ายเครื่องสำอางภายใต้แนวคิด บิวตี้ บุฟเฟต์,บิวตี้
คอทเทจและบิวตี้ มาร์เก็ต เป็นจำนวนมาก โดย ณ เดือนธันวาคม 2556 มีจำนวนสาขารวม 232
สาขาทั่วประเทศ ( นับรวมแฟรนไชส์ 6 สาขา
)สาขาเกือบทั้งหมดได้รับการจัดทำสัญญาเช่าดำเนินงานระยะสั้น 1 – 3 ปี
(ยกเว้นสาขามาบุญครอง 1 ซึ่งเป็นสิทธิการเช่าระยะยาว) ดังนั้น
หากเจ้าของพื้นที่ทำการยกเลิกสัญญาเช่า อาจส่งผลให้บริษัทไม่สามารถจัดจำหน่ายสินค้าได้
และอาจกระทบต่อผลการดำเนินงานของบริษัท

ทั้งนี้ เจ้าของพื้นที่ซึ่งบริษัทเช่าดำเนินงาน
ส่วนใหญ่จะเป็นห้างสรรพสินค้าและซุปเปอร์มาร์เก็ตขนาดใหญ่ เช่น เทสโก้โลตัส บิ๊กซี
เซ็นทรัลพลาซ่า เดอะมอลล์ โรบินสัน เป็นต้น ซึ่งบริษัทจัดอยู่ในกลุ่มลูกค้ารายสำคัญ (Key
account) ของเจ้าของพื้นที่ดังกล่าว
ที่ผ่านมาเจ้าของพื้นที่ได้ทำการต่อสัญญาเช่าอย่างต่อเนื่องในกรณีที่บริษัทร้องขอ
รวมถึงนำเสนอพื้นที่แห่งใหม่ก่อนลูกค้ารายย่อย
เพื่อให้บริษัทเช่าเปิดสาขาก่อนที่ห้างสรรพสินค้าและซุปเปอร์มาร์เก็ตซึ่งเป็นเจ้าของพื้นที่มีการเปิดสาขาใหม่
จึงทำให้บริษัทเชื่อมั่นว่าผลกระทบจากความเสี่ยงนี้อยู่ในระดับต่ำ

-   ความเสี่ยงจากการพึ่งพิงระบบคอมพิวเตอร์ในการประกอบธุรกิจ

บริษัทอาศัยระบบคอมพิวเตอร์ในการบริหารจัดการการขายหน้าร้านค้าปลีก บิวตี้ บุฟเฟต์ และ บิวตี้
คอทเทจ ทุกสาขา และมีการเชื่อมต่อเข้ากับระบบการจัดการคลังสินค้าของบริษัท
รวมทั้งมีการจัดเก็บฐานข้อมูลสินค้าคงเหลือ ข้อมูลลูกค้า และอื่นๆ
ซึ่งหากระบบคอมพิวเตอร์ดังกล่าวเกิดการขัดข้อง อาจมีผลกระทบต่อธุรกิจได้

ทั้งนี้ ระบบการบริหารจัดการการขายหน้าร้านหรือ Point of Sales (POS) ของแต่ละร้าน
มีการประมวลผลเป็นเอกเทศซึ่งกันและกัน โดยจะเชื่อมต่อกับฐานข้อมูลคลังสินค้าของบริษัททุกสิ้นวัน
หากมีการขัดข้องที่ร้านใดร้านหนึ่ง ร้านอื่นๆจะไม่ได้รับผลกระทบใด
นอกจากนี้บริษัทมีมาตรการรองรับในกรณีที่เกิดการขัดข้องโดยมีการฝึกอบรมให้พนักงานสามารถขายสินค้าและออกบิลได้โดยไม่ต้องผ่านระบบคอมพิวเตอร์
ที่ผ่านมามีกรณีที่ระบบ POS
หน้าร้านเกิดการขัดข้องบ้างแต่บริษัทสามารถแก้ไขได้ภายในเวลาไม่นานและไม่ทำให้เกิดผลกระทบต่อการขายแต่อย่างใด
สำหรับระบบการบริษัทจัดการคลังสินค้าผ่านโปรแกรม C-Smile นั้น
บริษัทได้จัดให้มีการสำรอง(back up)ข้อมูลอย่างสม่ำเสมอ พร้อมทั้งมี server สำรอง
เพื่อให้สามารถกู้คืนข้อมูลได้ในกรณีที่ระบบหลักเกิดการขัดข้อง

-   ความเสี่ยงจากอัตราแลกเปลี่ยน

บริษัทมีการสั่งผลิตสินค้าจากผู้ผลิตบางส่วนในต่างประเทศ เช่น ประเทศเกาหลี จีน ไต้หวัน
อินโดนีเซีย และออสเตรีย เป็นต้น และชำระค่าสินค้าเป็นสกุลเงินดอลล่าร์สหรัฐ
ในขณะที่บริษัทจำหน่ายสินค้าเป็นเงินบาททั้งหมด
ทำให้เกิดความเสี่ยงจากการขาดทุนจากอัตราแลกเปลี่ยนในกรณีที่เงินบาทอ่อนค่าลง
อย่างไรก็ตามมูลค่าการสั่งซื้อเป็นเงินตราต่างประเทศทั้งหมดในปี 2556 และปี 2555
ที่ผ่านมามีจำนวนประมาณ 4-6 ล้านบาทต่อปี คิดเป็นสัดส่วนไม่เกินร้อยละ 3
เมื่อเทียบกับต้นทุนโดยรวม รวมทั้งมิได้มีแนวโน้มที่เพิ่มขึ้น
ซึ่งถือว่าบริษัทมีความเสี่ยงจากอัตราแลกเปลี่ยนอยู่ในระดับที่ต่ำ
จึงทำให้บริษัทยังไม่จำเป็นต้องกำหนดนโยบายการบริหารความเสี่ยงจากอัตราแลกเปลี่ยนในปัจจุบัน
อย่างไรก็ตาม หากมูลค่าการสั่งซื้อสินค้าจากต่างประเทศเพิ่มมากขึ้นในอนาคต
บริษัทจะพิจารณาจัดทำสัญญาซื้อขายล่วงหน้า (Forward
contract)ซึ่งจะพิจารณาตามความเหมาะสมเป็นรายกรณีไป

2. ความเสี่ยงจากการที่ผู้ถือหุ้นรายใหญ่ของบริษัทถือหุ้นรวมกันเกินกว่าร้อยละ 50

ณ วันที่ 15 สิงหาคม 2555 กลุ่มนายสุวิน ไกรภูเบศ ถือหุ้นในบริษัทเป็นจำนวน 212,499,800 หุ้น
คิดเป็นสัดส่วนร้อยละ 97.90 ของจำนวนหุ้นที่จำหน่ายได้แล้วทั้งหมดของบริษัทในปัจจุบัน
ภายหลังจากการเสนอขายหุ้นต่อประชาชน สัดส่วนของกลุ่มนายสุวิน ไกรภูเบศ ลดลงเหลือร้อย
64.06% ของจำนวนหุ้นที่จำหน่ายได้แล้วทั้งหมดของบริษัท (ที่มา : ศูนย์รับฝากหลักทรพย์
(ประเทศไทย) จำกัด ณ วันที่ 12 มีนาคม 2557) ส่งผลให้กลุ่มนายสุวิน
ไกรภูเบศเป็นผู้ถือหุ้นใหญ่ซึ่งสามารถควบคุมมติส่วนใหญ่ในที่ประชุมผู้ถือหุ้นได้
เว้นแต่เรื่องที่กฎหมายหรือข้อบังคับของบริษัทกำหนดให้ต้องได้รับมติไม่ต่ำกว่า 3 ใน 4
ของที่ประชุมผู้ถือหุ้น เช่น การเพิ่มทุน การลดทุน การขายหรือโอนกิจการบางส่วนหรือทั้งหมด
เป็นต้น
ดังนั้นผู้ถือหุ้นรายอื่นจึงอาจจะไม่สามารถรวบรวมคะแนนเสียงเพื่อตรวจสอบหรือถ่วงดุลเรื่องที่ผู้ถือหุ้นใหญ่นำเสนอได้

บริษัทตระหนักถึงความเสี่ยงดังกล่าว
จึงได้จัดให้มีคณะกรรมการที่เป็นบุคคลภายนอกซึ่งได้แก่กรรมการอิสระ 4 ท่าน
ซึ่งทำหน้าที่ประธานกรรมการ รวมทั้งเป็นกรรมการตรวจสอบจำนวน 3 ท่าน
จากจำนวนกรรมการทั้งหมด 8 ท่าน
เพื่อทำหน้าที่ตรวจสอบและถ่วงดุลการทำงานของคณะกรรมการและผู้บริหารบริษัท นอกจากนี้
คณะกรรมการบริษัทมีนโยบายการดำเนินงานโดยคำนึงถึงประโยชน์สูงสุดของผู้ถือหุ้น
มีการกำหนดขอบเขตอำนาจหน้าที่ของคณะกรรมการบริษัท คณะกรรมการบริหาร
และคณะกรรมการตรวจสอบอย่างชัดเจน
และหากบริษัทมีความจำเป็นในการทำรายการกับบุคคลที่อาจมีความขัดแย้ง
บริษัทจะปฏิบัติตามขั้นตอนการอนุมัติการทำรายการระหว่างกันและหลักเกณฑ์ของตลาดหลักทรัพย์แห่งประเทศไทยอย่างเคร่งครัด
โดยบุคคลที่อาจมีความขัดแย้งจะไม่มีสิทธิออกเสียงในการพิจารณารายการดังกล่าว

4.  ทรัพย์สินที่ใช้ในการประกอบธุรกิจ

4.1 ทรัพย์สินถาวรหลัก

ทรัพย์สินที่บริษัทใช้ในการประกอบธุรกิจ ณ วันที่ 31 ธันวาคม 2556 ประกอบด้วย

-   ที่ดิน

บริษัทเป็นเจ้าของที่ดินจำนวน 1 แปลง โฉนดที่ดินเลขที่ 1699 เนื้อที่ 1 ไร่ 1 งาน 20 ตารางวา
ตั้งอยู่ที่แขวงนวลจันทร์ เขตบึงกุ่ม กรุงเทพมหานคร
ซึ่งปัจจุบันที่ดินดังกล่าวเป็นที่ตั้งของสำนักงานใหญ่ของบริษัท มีมูลค่าสุทธิตามบัญชี ณ 31ธันวาคม
2556 และ 2555 เป็นจำนวน 19.24 ล้านบาท และปลอดจากภาระผูกพัน

-   สิทธิการเช่า

บริษัทมีสิทธิการเช่าดังนี้

สิทธิการเช่าอาคารเพื่อประกอบธุรกิจร้านค้าปลีก บิวตี้ บุฟเฟต์ สาขามาบุญครอง 1
ซึ่งแสดงตามราคาทุนหักค่าตัดจำหน่ายสะสม ตัดจำหน่ายโดยใช้วิธีเส้นตรงตามอายุสัญญาเช่า 7 ปี
บริษัทไม่มีภาระผูกพันในการจ่ายค่าเช่าเพิ่มในส่วนของสิทธิการเช่า
เนื่องจากเป็นประเภทที่ชำระเงินในการทำสัญญาเพียงครั้งเดียว ทั้งนี้ ณ 31ธันวาคม 2556 และ
2555 สิทธิการเช่ามีมูลค่าสุทธิตามบัญชีเป็นจำนวน 11.10 ล้านบาท และ 12.04ล้านบาท
ตามลำดับ โดยบริษัทได้นำสิทธิการเช่าดังกล่าวไปค้ำประกันเงินกู้ยืมระยะยาวจากสถาบันการเงิน
แต่ในไตรมาส 2 ปี 2556
บริษัทได้ชำระคืนเงินกู้ทั้งจำนวนแล้วและได้ไถ่ถอนหลักประกันดังกล่าวแล้ว

ทั้งนี้ สิทธิการเช่าสำหรับสาขามาบุญครอง 1 จะสิ้นสุดลงในปี 2556
อย่างไรก็ตามบริษัทได้ทำการต่อสัญญาไปอีกเป็นระยะเวลา 10 ปี สิ้นสุด ณ ปี 2566

สิทธิการเช่าพื้นที่อื่นๆ ซึ่งอยู่ใกล้กับสำนักงานใหญ่ โดยมีวัตถุประสงค์ในการเช่าเพื่อเป็นพื้นที่จอดรถ
และเก็บอุปกรณ์สำนักงานทั่วไป รายละเอียดดังนี้

+------------------------------+---------------------------------------+
| พื้นที่เช่า                       | รายละเอียดของสัญญา                      |
+==============================+=======================================+
| ที่ดินพร้อมอาคาร เนื้อที่ 203.5      | ผู้ให้เช่า : นางธัญญาภรณ์ ไกรภูเบศ           |
| ตารางวา ตั้งอยู่ที่ 10/833         |                                       |
| ซอยนวลจันทร์ 34 ถนนนวลจันทร์     | ระยะเวลา : 1 มกราคม 2555 – 31 ธันวาคม  |
| แขวงนวลจันทร์ เขตบึงกุ่ม          | 2557                                  |
| กรุงเทพมหานคร                 |                                       |
|                              | ค่าเช่า : 29,000 บาทต่อเดือน              |
+------------------------------+---------------------------------------+
| ที่ดิน เนื้อที่ 203.5 ตารางวา       | ผู้ให้เช่า : นางจินดา พิริภัณฑ์                |
| ตั้งอยู่ที่ซอยนวลจันทร์ 34           |                                       |
| ถนนนวลจันทร์ แขวงนวลจันทร์       | ระยะเวลา : 1 มิถุนายน 2555 – 31 พฤษภาคม |
| เขตบึงกุ่ม กรุงเทพมหานคร         | 2558                                  |
|                              |                                       |
|                              | ค่าเช่า : 11,500 บาทต่อเดือน              |
+------------------------------+---------------------------------------+

-   สัญญาเช่าดำเนินงาน

บริษัททำสัญญาเช่าดำเนินงานระยะสั้น 1 – 3 ปี เพื่อดำเนินงานในธุรกิจค้าปลีก
โดยเปิดเป็นสาขาของบริษัท เพื่อลดภาระการลงทุนซื้อสินทรัพย์
และเพื่อให้เกิดความคล่องตัวในการขยายและเปลี่ยนแปลงพื้นที่ของร้านค้าปลีก ทั้งนี้ ณ วันที่
31ธันวาคม 2555 บริษัทมีสัญญาเช่าพื้นที่ระยะสั้น ซึ่งจัดทำกับบุคคลที่ไม่มีความเกี่ยวข้องกันดังตาราง

สัญญาเช่าดำเนินงานสำหรับสาขาของบิวตี้ บุฟเฟต์ 31 ธันวาคม 2556

  ----------------- -------------------------------- -----------------------
  ลำดับที่             สาขา                             วันที่เริ่มเปิดดำเนินการ

  สาขาในประเทศไทย                                    

  1                 สาขามาบุญครอง 1                   1-ส.ค.-43

  2                 สาขาโลตัสบางกะปิ                   1-พ.ย.-47

  3                 สาขาเดอะมอลล์บางกะปิ               23-ธ.ค.-47

  4                 สาขาโลตัสบางนา                    1-ม.ค.-48

  5                 สาขาเซ็นทรัลพระราม 2               16-มี.ค.-48

  6                 สาขาเดอะมอลล์งานวงศ์วาน            29-เม.ย.-48

  7                 สาขาโลตัสเจริญผล                   6-ส.ค.-48

  8                 สาขาฟอร์จูนทาวน์                    22-ต.ค.-48

  9                 สาขาโลตัส บางพลี                   19-พ.ย.-48

  10                สาขาเดอะมอลล์รามคำแหง             2-ธ.ค.-48

  11                สาขาเดอะมอลล์ท่าพระ                13-ธ.ค.-48

  12                สาขาเซ็นทรัลปิ่นเกล้า                 12-เม.ย.-49

  13                สาขาแหลมทองบางแสน                2-มิ.ย.-49

  14                สาขาโลตัสหลักสี่                     31-ส.ค.-49

  15                สาขาเซ็นจูรี่ เดอะมูฟวี่ พลาซ่า          17-ต.ค.-49

  16                สาขาสถานีรถไฟฟ้า ศาลาแดง           28-พ.ย.-49

  17                สาขาเซ็นทรัลวงศ์สว่าง                25-ธ.ค.-49

  18                สาขาโลตัสนวนคร                    28-มี.ค.-50

  19                สาขาบิ๊กซีหัวหมาก                    28-เม.ย.-50

  20                สาขาเมเจอร์ฮอลลิวูดรามคำแหง         9-เม.ย.-51

  21                สาขาเมเจอร์ห้าแยกปากเกร็ด           5-มิ.ย.-51

  22                สาขาบิ๊กซีสมุทรปราการ                23-ส.ค.-51

  23                สาขาเมเจอร์รัชโยธิน                 2-ก.ย.-51

  24                สาขาเมเจอร์ปิ่นเกล้า                 10-ก.ย.-51

  25                สาขามาบุญครอง 2                   21-ต.ค.-51

  26                สาขาบิ๊กซีลำปาง                     10-พ.ย.-51

  27                สาขาแฟชั่นไอส์แลนด์ 2                16-พ.ย.-51

  28                สาขาเซ็นทรัลแจ้งวัฒนะ                27-พ.ย.-51

  29                สาขาบิ๊กซีบางนา                     1-ธ.ค.-51

  30                สาขาเซ็นทรัลรัตนาธิเบศร์              2-ธ.ค.-51

  31                สาขาโลตัสศรีนครินทร์                 12-ธ.ค.-51

  32                สาขาโลตัสแหลมฉบัง                  15-ธ.ค.-51

  33                สาขาโลตัสระยอง                    9-ม.ค.-52

  34                สาขาเซ็นทรัลพัทยา บีช                21-ม.ค.-52

  35                สาขาไชน่า เวิลด์                    28-ก.พ.-52

  36                สาขายูเนี่ยนมอลล์                    12-มี.ค.-52

  37                สาขาซีคอนสแควร์                    28-มี.ค.-52

  38                สาขาโลตัสกระบี่                     10-เม.ย.-52

  39                สาขาเซ็นทรัลแอร์พอร์ต เชียงใหม่        28-พ.ค.-52

  40                สาขาเซ็นทรัลชลบุรี                   29-พ.ค.-52

  41                สาขาโลตัสสมุย 1 หาดเฉวง            29-พ.ค.-52

  42                สาขาโลตัสคลอง 7                   23-มิ.ย.-52

  43                สาขาบิ๊กซีแพร่                       13-ก.ค.-52

  44                สาขาบิ๊กซีพิษณุโลก                    17-ก.ค.-52

  45                สาขาบิ๊กซีชลบุรี                      24-ก.ค.-52

  46                สาขาอยุธยาพาร์ค                    1-ส.ค.-52

  47                สาขาแปซิฟิคปาร์ค ศรีราชา             12-ส.ค.-52

  48                สาขาบิ๊กซีนครสวรรค์                  15-ส.ค.-52

  49                สาขาโลตัสลำลูกกา                   26-ส.ค.-52

  50                สาขาโลตัสสมุย 2 หาดละมัย            1-ต.ค.-52

  51                สาขาโรบินสันราชบุรี                  9-ต.ค.-52

  52                สาขาโลตัสกาญจนบุรี                  19-ต.ค.-52

  53                สาขาบิ๊กซีแจ้งวัฒนะ                   20-ต.ค.-52

  54                สาขาโลตัสอมตะ                     20-ต.ค.-52

  55                สาขาโลตัสบ้านโป่งราชบุรี              6-พ.ย.-52

  56                สาขาโลตัสสุขาภิบาล 1                10-พ.ย.-52

  57                สาขาโลตัสปราณบุรี                   15-พ.ย.-52

  58                สาขาเซ็นทรัลขอนแก่น                 3-ธ.ค.-52

  59                สาขาเดอะมอลล์โคราช                12-ธ.ค.-52

  60                สาขาโลตัสอรัญประเทศ                17-ธ.ค.-52

  61                สาขาบิ๊กซีรัชดา                      19-ธ.ค.-52

  62                สาขาบิ๊กซีศรีนครินทร์                  20-ธ.ค.-52

  63                สาขาสหไทยทุ่งสง                    23-ธ.ค.-52

  64                สาขาโลตัสภูเก็ต                     24-ธ.ค.-52

  65                สาขาบิ๊กซีภูเก็ต                      25-ธ.ค.-52

  66                สาขาโลตัสปิ่นเกล้า                   13-ก.พ.-53

  67                สาขาบิ๊กซี อุบลราชธานี                13-ก.พ.-53

  68                สาขาเซ็นทรัลพระรามที่ 3              5-มี.ค.-53

  69                สาขาอิมพีเรียลเวิลด์สำโรง 2           1-เม.ย.-53

  70                สาขาบิ๊กซีมหาชัย                     1-เม.ย.-53

  71                สาขาหัวหินมาร์เก็ตวิลล์เลจ             1-เม.ย.-53

  72                สาขาเดอะมอลล์บางแค                12-เม.ย.-53

  73                สาขาบิ๊กซีแจ้งวัฒนะ 2                 1-พ.ค.-53

  74                สาขาบิ๊กซีลำลูกกา                    12-พ.ค.-53

  75                สาขาบิ๊กซีพระราม2                   22-พ.ค.-53

  76                สาขาสถานีรถไฟฟ้า เอ็มโพเรียม         13-มิ.ย.-53

  77                สาขาสถานีรถไฟฟ้า พารากอน           21-มิ.ย.-53

  78                สาขาสถานีรถไฟฟ้า ชิดลม              24-มิ.ย.-53

  79                สาขาโลตัสพัทยาเหนือ                 1-ก.ค.-53

  80                สาขาบิ๊กซีเพชรบุรี                    1-ก.ค.-53

  81                สาขาบิ๊กซี นครปฐม                   20-ก.ค.-53

  82                สาขาบิ๊กซี รัตนาธิเบศร์(บางใหญ่)        14-ส.ค.-53

  83                สาขาบิ๊กซีสกลนคร                    15-ส.ค.-53

  84                สาขาเซ็นทรัลพัทยาเซ็นเตอร์            14-ก.ย.-53

  85                สาขาโลตัสพระราม 2                 15-ก.ย.-53

  86                สาขาโลตัสสุขาภิบาล 3                1-ต.ค.-53

  87                สาขาบิ๊กซีพระราม 4                  3-ต.ค.-53

  88                สาขาบิ๊กซีลำลูกกา 2                  8-ต.ค.-53

  89                สาขาโรบินสันจันทบุรี                  10-ต.ค.-53

  90                สาขาโลตัสกระทุ่มแบน                 21-ต.ค.-53

  91                สาขาโลตัสชุมพร                     29-ต.ค.-53

  92                ฟิวเจอร์พาร์ครังสิต                   17 ตค.53

  93                สาขาโรบินสันตรัง                    11-พ.ย.-53

  94                สาขาไดอาน่า หาดใหญ่                23-พ.ย.-53

  95                สาขาบิ๊กซีรังสิต                      24-พ.ย.-53

  96                สาขาโลตัสบ่อวิน                     24-พ.ย.-53

  97                สาขาบิ๊กซีกำแพงเพชร                 2-ธ.ค.-53

  98                สาขาโลตัสหนองจอก                  12-ม.ค.-54

  99                สาขาโลตัสประจวบ                   13-ม.ค.-54

  100               สาขาบิ๊กซีราชดำริ                    2-ก.พ.-54

  101               สาขาโลตัสชุมแพ                     16-ก.พ.-54

  102               สาขาโลตัสศาลายา                   28-ก.พ.-54

  103               สาขาเซ็นเตอร์วัน                    9-มี.ค.-54

  104               สาขาบิ๊กซีหาดใหญ่ 2                  15-มี.ค.-54

  105               สาขาเซ็นทรัลเชียงราย                30-มี.ค.-54

  106               สาขาบิ๊กซีสุขสวัสดิ์                    1-พ.ค.-54

  107               สาขาโลตัสกาฬสินธุ์                   6-พ.ค.-54

  108               สาขาบิ๊กซีหาดใหญ่                    23-พ.ค.-54

  109               สาขาโลตัสพระราม 4                 1-ก.ค.-54

  110               สาขาโลตัสตราด                     10-ส.ค.-54

  111               สาขาโลตัสจันทบุรี                    15-ส.ค.-54

  112               สาขาเซ็นทรัลลาดพร้าว                28-ส.ค.-54

  113               สาขาโลตัสบึงกาฬ                    29-ก.ย.-54

  114               สาขาโลตัสถลาง                     5-ต.ค.-54

  115               สาขาโลตัสตาก                      6-ต.ค.-54

  116               สาขาเซ็นทรัลพิษณุโลก                 20-ต.ค.-54

  117               สาขาไอคอนสุราษฏร์                  10-พ.ย.-54

  118               สาขาโลตัสกบินทร์บุรี                  30-พ.ย.-54

  119               สาขาโลตัสขอนแก่น                   1-ธ.ค.-54

  120               สาขาบิ๊กซีหางดง                     3-ธ.ค.-54

  121               สาขาเซ็นทรัลพระราม 9               14-ธ.ค.-54

  122               สาขาโลตัสท่ายาง                    21-ธ.ค.-54

  123               สาขาโลตัสปราจีนบุรี                  11-ม.ค.-55

  124               สาขาเซ็นทรัลอุดร                    27-มี.ค.-55

  125               สาขาบิ๊กซีศรีสะเกษ                   9-เม.ย.-55

  126               สาขาเมกาบางนา                    3-พ.ค.-55

  127               สาขาเซียร์รังสิต                     9-พ.ค.-55

  128               สาขานีโอ สยามสแควร์                15-พ.ค.-55

  129               สาขาโลตัส บ้านบึง                   25-พ.ค.-55

  130               สาขาโลตัสพะเยา                    25-ก.ค.-55

  131               สาขาบิ๊กซี สตูล                      15-ส.ค.-55

  132               สาขาแฟรี่ ขอนแก่น                   21-ส.ค.-55

  133               สาขาแหลมทอง ระยอง                21-ส.ค.-55

  134               สาขาโลตัสวารินชำราช อุบลราชธานี      5-ก.ย.-55

  135               สาขาโลตัสนครอินทร์                  27-ก.ย.-55

  136               สาขาเซ็นทรัลสุราษฎร์ธานี              11-ต.ค.-55

  137               สาขาโลตัสสะเดา สงขลา              18-ต.ค.-55

  138               สาขาซีคอน บางแค                   1-พ.ย.-55

  139               สาขาเซ็นทรัล ลำปาง                 30-พ.ย.-55

  140               สาขาบิีกซี เชียงราย                  1-ธ.ค.-55

  141               สาขาโลตัส กุมภวาปี                  6-ธ.ค.-55

  142               สาขาโลตัสอุตรดิตถ์                   16-ธ.ค.-55

  143               สาขาฮาร์เบอร์ เชียงใหม่              20-ธ.ค.-55

  144               สาขาบิ๊กซี สะพานควาย                25-ธ.ค.-55

  145               สาขาโลตัส หนองบัวลำภู               26-ธ.ค.-55

  146               สาขาโลตัส พิษณุโลก2                 27-ธ.ค.-55

  147               สาขาโลตัสเสริมไทย มหาสารคาม        27-ธ.ค.-55

  148               สาขาโลตัสแม่สอด                    10-ม.ค.-56

  149               สาขาบิ๊กซีรามอินทรา                  29-ม.ค.-56

  150               สาขาบิ๊กซีร้อยเอ็ด                    31-ม.ค.-56

  151               สาขาโลตัสนครสวรรค์                 21-ก.พ.-56

  152               สาขาเทอมินอล 21                   26-ก.พ.-56

  153               สาขาโรบินสันกาญจนบุรี                28-ก.พ.-56

  154               สาขาสิริบรรณช้อปปิ้ง เซ็นเตอร์          5-มี.ค.-56

  155               สาขาไอที สแควร์แจ้งวัฒนะ             5-เม.ย.-56

  156               สาขาเซ็นทรัลอุบลธานี                 5-เม.ย.-56

  157               สาขาโลตัสบางปะกง                  14-พ.ค.-56

  158               สาขาบิ๊กซีอ่างทอง                    28-พ.ค.-56

  159               สาขาจังซีลอนภูเก็ต                   16-มิ.ย.-56

  160               สาขาโลตัสเชียงของ                  25-ก.ค.-56

  161               สาขาบิ๊กซีกาฬสินธิ์                    31-ก.ค.-56

  162               สาขาโลตัสรวมโชคเชียงใหม่            1-ส.ค.-56

  163               สาขาบิ๊กซีลำพูน                      21-ส.ค.-56

  164               สาขาบิ๊กซีอิสระภาพ                   23-ส.ค.-56

  165               สาขาโลตัสมีนบุรี                     1-ก.ย.-56

  166               สาขาโลตัสลาดพร้าว                  16-ก.ย.-56

  167               บิ๊กซีสุพรรณบุรี                       27-ก.ย.-56

  168               โลตัสแกลง                         3-ต.ค.-56

  169               โลตัสเวียงสระ                      10-ต.ค.-56

  170               สหไทยพล่าซ่า นครศรีธรรมราช          20-ต.ค.-56

  171               เซ็นทรัลเชียงใหม่                    14-พ.ย.-56

  172               โรบินสันสระบุรี                      22-พ.ย.-56

  173               โลตัสสงขลา                        28-พ.ย.-56

  174               โรบินสันบางรัก                      5-ธ.ค.-56

  175               โลตัสฉลอง                         12-ธ.ค.-56

  176               เซ็นทรัลเฟสติวัลหาดใหญ่               14-ธ.ค.-56

  177               โรบินสัน สุรินทร์                     20-ธ.ค.-56

  178               โลตัส พัทลุง                        20-ธ.ค.-56

  179               บิ๊กซี ขอนแก่น                       27-ธ.ค.-56

                                                     

  สาขาในต่างประเทศ                                    

  1                 สาขากัมพูชา 1                      25-ก.พ.-55

  2                 สาขาเวียดนาม                      21-ก.ย.-56

  3                 สาขากัมพูชา 2                      12 ธ.ค. 56

  4                 สาขากัมพูชา 3                      12 ธ.ค. 56
  ----------------- -------------------------------- -----------------------

สัญญาเช่าดำเนินงานสำหรับสาขาของบิวตี้ คอทเทจ ณ 31 เดือนธันวาคม 2556

  ----------------- ------------------------------- -----------------------
  ลำดับที่             สาขา                            วันที่เริ่มเปิดดำเนินการ

  สาขาในประเทศไทย                                   

  1                 สาขาเซ็นทรัลลาดพร้าว               28-ส.ค.-54

  2                 สาขาเทอร์มินัล 21                  11-ต.ค.-54

  3                 สาขาเซ็นทรัลพิษณุโลก                20-ต.ค.-54

  4                 สาขาโลตัสขอนแก่น                  1-ธ.ค.-54

  5                 สาขาเซ็นทรัลพระราม 9              14-ธ.ค.-54

  6                 สาขาบิ๊กซีจันทบุรี                    19-ธ.ค.-54

  7                 สาขาเดอะมอล์ลบางแค               23-ธ.ค.-54

  8                 สาขาเดอะมอล์ลบางกะปิ              27-ธ.ค.-54

  9                 สาขาเซ็นทรัลพัทยาบีช                29-ธ.ค.-54

  10                สาขาไดอาน่าหาดใหญ่                21-ม.ค.-55

  11                สาขาเซ็นทรัลเวิร์ด                  7-ก.พ.-55

  12                สาขาเซ็นทรัลแจ้งวัฒนะ               11-ก.พ.-55

  13                สาขาโรบินสันสุพรรณบุรี               2-มี.ค.-55

  14                สาขาเซ็นทรัลรัตนาธิเบศน์             22-มี.ค.-55

  15                สาขาเซ็นทรัลอุดรธานี                27-มี.ค.-55

  16                สาขาแฟชั่น ไอร์แลนด์                3-เม.ย.-55

  17                สาขาบิ๊กซีราชดำริ                   28-เม.ย.-55

  18                สาขาเมกะ บางนา                  3-พ.ค.-55

  19                สาขาหัวหินมาร์เก็ตวิลล์เลจ            29-พ.ค.-55

  20                สาขาเซ็นทรัลเชียงราย               7-ก.ค.-55

  21                สาขาแหลมทอง ระยอง               21-ส.ค.-55

  22                สาขาซีคอนสแควร์ บางแค             10-ก.ย.-55

  23                สาขาเซ็นทรัลสุราษฏร์ธานี             11-ต.ค.-55

  24                สาขาเซ็นทรัลชลบุรี                  15-ต.ค.-55

  25                เดอะมอลล์โคราช                   1-พ.ย.-55

  26                เซ็นทรัล ลำปาง                    29-พ.ย.-55

  27                เดอมอลล์งามวงศ์วาน                3-ธ.ค.-55

  28                เสริมไทยมหาสารคาม                21-ธ.ค.-55

  29                บิ๊กซีนครสวรรค์                     24-ธ.ค.-55

  30                เซ็นทรัลเชียงใหม่แอร์พอร์ต            13-ก.พ.-56

  31                โรบินสันกาญจนบุรี                   28-ก.พ.-56

  32                โลตัสบางนา-ตราด                  8-มี.ค.-56

  33                เซ็นทรัลปิ่นเกล้า                    12-มี.ค.-56

  34                โลตัสรามอินทรา                    14-มี.ค.-56

  35                บิ๊กซีหัวหมาก                       19-มี.ค.-56

  36                เซ็นทรัลพระราม2                   22-มี.ค.-56

  37                เซ็นทรัลพระราม3                   28-มี.ค.-56

  38                โลตัสนวนคร-BC                    30-มี.ค.-56

  39                เซ็นทรัลอุบลธานี                    5-เม.ย.-56

  40                เดอะมอลล์ท่าพระ                   25-พ.ค.-56

  41                จังซีลอนภูเก็ต                      16-มิ.ย.-56

  42                โรบินสันสกลนคร                    27-มิ.ย.-56

  43                บิ๊กซีสุพรรณบุรี                      27-ก.ย.-56

  44                เซ็นทรัลเชียงใหม่                   14-พ.ย.-56

  45                โรบินสันสระบุรี                     22-พ.ย.-56

  46                เซ็นเตอร์วัน                       27-พ.ย.-56

  47                โลตัสสงขลา                       28-พ.ย.-56

  48                บิ๊กซีตรัง                          4 ธ.ค. 56

  49                โรบินสันบางรัก                     5 ธ.ค. 56

  50                เซ็นทรัลเฟสติวัลหาดใหญ่              14 ธ.ค. 56

                                                    

  สาขาในต่างประเทศ                                   

  1                 สาขาเวียดนาม                     21-ก.ย.-56

  2                 กัมพูชา                           12 ธ.ค. 56
  ----------------- ------------------------------- -----------------------

สัญญาเช่าดำเนินงานสำหรับสาขาของบิวตี้ มาร์เก็ต ณ 31 ธันวาคม 2556

  ---------------- ------------------------------- -----------------------
  ลำดับที่            สาขา                            วันที่เริ่มเปิดดำเนินการ

  1                สาขาซีคอน สแควร์                  19-ก.ค.-56

  2                ฟิวเจอร์พาร์ครังสิต                  18 ต.ค. 56

  3                เซ็นทรัลเชียงใหม่แอร์พอร์ต            26 พ.ย. 56
  ---------------- ------------------------------- -----------------------

-   สินทรัพย์ถาวรอื่น

[]

ทั้งนี้ สินทรัพย์ถาวรอื่นดังตาราง เป็นกรรมสิทธิ์ของบริษัทและไม่มีภาระผูกพันใดๆ

-   สินทรัพย์ไม่มีตัวตน

  บริษัทมีการลงทุนในโปรแกรมคอมพิวเตอร์ C-Smile และ Point of Sales (POS)
  และได้ลงทุนพัฒนาระบบคอมพิวเตอร์ระบบ

ใหม่ได้แก่ Microsoft Dynamic AX 2012 เพื่อการบริหารจัดการภายในที่ดี
โดยคาดว่าจะเริ่มใช้งานได้ในปี 2557 นี้ สินทรัพย์ไม่มีตัวตนทั้งสิ้นมีราคาทุนจำนวน 12.68
ล้านบาท และมีมูลค่าตามบัญชีสุทธิ ณ 31 ธันวาคม 2556 และ 2555 เป็นจำนวน 10.76 และ
1.85 ล้านบาท ตามลำดับ

เครื่องหมายการค้า

บริษัทได้จดทะเบียนเครื่องหมายการค้ากับสำนักเครื่องหมายการค้า กรมทรัพย์สินทางปัญญา
สำหรับเครื่องหมายการค้าของบริษัท รวมทั้งผลิตภัณฑ์ของบริษัท เพื่อป้องกันการละเมิดสิทธิ
โดยเครื่องหมายการค้าจะมีอายุ 10 ปี
ซึ่งเครื่องหมายการค้าอันเป็นเครื่องหมายของแบรนด์ที่บริษัทจัดจำหน่ายในปัจจุบัน สรุปได้ดังนี้

+-----------------+-----------+-----------+---------------------------+
| เครื่องหมายการค้า  | วัน        | วันหมดอายุ  | หมายเหตุ                   |
|                 | ที่จดทะเบียน |           |                           |
+=================+===========+===========+===========================+
| []              | -         | -         | บริษัทได้ม                   |
|                 |           |           | ีการจดทะเบียนเครื่องหมายการค้า |
|                 |           |           |                           |
|                 |           |           | บิวตี้ บุฟเฟต์ ดังภาพ           |
|                 |           |           |                           |
|                 |           |           | []                        |
|                 |           |           |                           |
|                 |           |           | โดยจดทะเบียนเมื่อวันที่ 19      |
|                 |           |           | ธันวาคม 2549               |
|                 |           |           | และหมดอายุในวันที่ 18 ธันวาคม  |
|                 |           |           | 2559                      |
|                 |           |           | (อยู่ระห                    |
|                 |           |           | ว่างการโอนชื่อผู้ขอจดทะเบียนจาก |
|                 |           |           | “นายสุวิน ไกรภูเบศ”          |
|                 |           |           | มาเป็นชื่อของบริษัท)           |
|                 |           |           | อย่างไรก็ตาม                |
|                 |           |           | บริษัทได้ทำการปรับปร          |
|                 |           |           | ุงเครื่องหมายการค้าดังกล่าวและท |
|                 |           |           | ำการยื่นขอจดทะเบียนใหม่เมื่อวันที่ |
|                 |           |           | 13 มิถุนายน 2555            |
+-----------------+-----------+-----------+---------------------------+
| []              | -         | -         | บริษัทได้ม                   |
|                 |           |           | ีการจดทะเบียนเครื่องหมายการค้า |
|                 |           |           |                           |
|                 |           |           | บิวตี้ คอทเทจ ดังภาพ          |
|                 |           |           |                           |
|                 |           |           | []                        |
|                 |           |           |                           |
|                 |           |           | โดยจดทะเบียนเมื่อวันที่ 5 ตุลาคม |
|                 |           |           | 2553 และหมดอายุในวันที่ 4     |
|                 |           |           | ตุลาคม 2563 อย่างไรก็ตาม     |
|                 |           |           | บริษัทได้ทำการปรับปร          |
|                 |           |           | ุงเครื่องหมายการค้าดังกล่าวและท |
|                 |           |           | ำการยื่นขอจดทะเบียนใหม่เมื่อวันที่ |
|                 |           |           |                           |
|                 |           |           | 21 มิถุนายน 2556            |
+-----------------+-----------+-----------+---------------------------+
| []              | -         | -         | อยู่ระหว่างการยื่นขอจดทะเบียน   |
|                 |           |           |                           |
|                 |           |           | โดยยื่นขอจดทะเบียนเมื่อวันที่     |
|                 |           |           | 13 มิถุนายน 2555            |
+-----------------+-----------+-----------+---------------------------+
| []              | 1 ตุลาคม   | 30 กันยายน |                           |
|                 | 2545      | 2565      |                           |
+-----------------+-----------+-----------+---------------------------+
| []              | 5 มกราคม  | 4 มกราคม  |                           |
|                 | 2548      | 2558      |                           |
+-----------------+-----------+-----------+---------------------------+
| []              | 21 เมษายน | 20 เมษายน |                           |
|                 | 2547      | 2557      |                           |
+-----------------+-----------+-----------+---------------------------+
| []              | -         | -         | อยู่ระหว่างการยื่นขอจดทะเบียน   |
|                 |           |           |                           |
|                 |           |           | โดยยื่นขอจดทะเบียนเมื่อวันที่     |
|                 |           |           | 13 มิถุนายน 2555            |
+-----------------+-----------+-----------+---------------------------+
| []              | -         | -         | อยู่ระหว่างการยื่นขอจดทะเบียน   |
|                 |           |           |                           |
|                 |           |           | โดยยื่นขอจดทะเบียนเมื่อวันที่     |
|                 |           |           | 21 มิถุนายน 2556            |
+-----------------+-----------+-----------+---------------------------+
| []              | -         | -         | อยู่ระหว่างการยื่นขอจดทะเบียน   |
|                 |           |           |                           |
|                 |           |           | โดยยื่นขอจดทะเบียนเมื่อวันที่     |
|                 |           |           | 21 มิถุนายน 2556            |
+-----------------+-----------+-----------+---------------------------+
| []              | -         | -         | อยู่ระหว่างการยื่นขอจดทะเบียน   |
|                 |           |           |                           |
|                 |           |           | โดยยื่นขอจดทะเบียนเมื่อวันที่     |
|                 |           |           | 10 พฤษภาคม 2556           |
+-----------------+-----------+-----------+---------------------------+

ทั้งนี้
นอกเหนือจากเครื่องหมายการค้าที่บริษัทใช้กับแบรนด์ที่จำหน่ายในปัจจุบันดังที่ได้สรุปไว้ในข้างต้น
บริษัทยังเป็นเจ้าของเครื่องหมายการค้าอื่นที่จดทะเบียนไว้แล้วอีกเป็นจำนวน 37
เครื่องหมายการค้า
ซึ่งมีทั้งเครื่องหมายการค้าที่เคยใช้เป็นแบรนด์ในอดีตที่ยกเลิกการจำหน่ายแล้วในปัจจุบัน
รวมทั้งเครื่องหมายการค้าที่จดทะเบียนไว้สำหรับเป็นแบรนด์ในอนาคตของบริษัทอีกจำนวนหนึ่ง

ในปี 2556
บริษัทได้ดำเนินการส่งตัวแทนยื่นจดทะเบียนเครื่องหมายการค้าในต่างประเทศสำหรับเครื่องหมายการค้าของบริษัท
รวมทั้งผลิตภัณฑ์ของบริษัท ดังนี้ เครื่องหมายการค้าบิวตี้ บุฟเฟต์, บิวตี้ คอทเทจ, เมดอินเนเจอร์,
บิวตี้ มาร์เก็ต และเกิร์ลลี่ เกิร์ล เพื่อป้องกันการละเมิดสิทธิ
โดยดำเนินการส่งตัวแทนยื่นจดทะเบียนเครื่องหมายการค้าใน 7 ประเทศ คือ เวียดนาม, กัมพูชา,
ลาว, พม่า, จีน, อินโดนีเซีย และมาเลเซีย
โดยขณะนี้อยู่ในขั้นตอนการพิจารณาและตรวจสอบข้อมูลการจดทะเบียนของในแต่ละประเทศ

4.2 นโยบายการลงทุนในบริษัทย่อยและ/หรือบริษัทร่วม

บริษัทมีนโยบายลงทุนในบริษัทย่อยหรือบริษัทร่วมที่มีวัตถุประสงค์ในการประกอบกิจการที่เป็นส่วนสนับสนุนกิจการของบริษัทอันจะทำให้บริษัทมีผลประกอบการหรือผลกำไรเพิ่มมากขึ้น
หรือธุรกิจที่เอื้อประโยชน์ (Synergy) ให้กับบริษัท
โดยสามารถสนับสนุนการดำเนินธุรกิจหลักของบริษัทให้มีความครบวงจรมากยิ่งขึ้น
ทั้งนี้การลงทุนในบริษัทย่อยและบริษัทร่วมจะอยู่ภายใต้การควบคุมและตรวจสอบของคณะกรรมการตรวจสอบ
และในการกำกับดูแลบริษัทย่อยและบริษัทร่วม
บริษัทจะส่งกรรมการของบริษัทหรือคัดเลือกผู้บริหารที่มีคุณสมบัติและประสบการณ์ที่เหมาะสมกับการดำเนินธุรกิจเพื่อเป็นตัวแทนในการบริหารงาน
เพื่อกำหนดนโยบายที่สำคัญและควบคุมการดำเนินธุรกิจของบริษัทย่อยและบริษัทร่วมดังกล่าว

5.  ข้อพิพาททางกฎหมาย

ณ วันที่ 31 ธันวาคม 2556
บริษัทไม่มีข้อพิพาททางกฎหมายซึ่งอาจก่อให้เกิดผลเสียหายต่อบริษัทสูงกว่าร้อยละ 5
ของส่วนของผู้ถือหุ้น
และไม่มีข้อพิพาททางกฎหมายอื่นที่อาจก่อให้เกิดผลกระทบต่อการดำเนินธุรกิจอย่างมีนัยสำคัญ

6.  ข้อมูลทั่วไปและข้อมูลสำคัญอื่น

  6.1 ข้อมูลทั่วไป

+----------------+-----------------------------------------------------+
| ชื่อบริษัท         | บริษัท บิวตี้ คอมมูนิตี้ จำกัด (มหาชน)                        |
+----------------+-----------------------------------------------------+
| ชื่อภาษาอังกฤษ    | BEAUTY COMMUNITY PUBLIC COMPANY LIMITED             |
+----------------+-----------------------------------------------------+
| ชื่อย่อ           | จดทะเบียนซื้อขายในตลาดหลักทรัพย์แห่งประเทศไทย ( SET)       |
|                |                                                     |
|                | โดยใช้ชื่อย่อว่า “BEAUTY” ในกลุ่ม Commerce                 |
+----------------+-----------------------------------------------------+
| ประเภทธุรกิจ     | จำหน่ายผลิตภัณฑ์เครื่องสำอางและบำรุงผิว ภายใต้แนวคิด          |
|                | (Concept)                                           |
|                |                                                     |
|                | -   บิวตี้ บุฟเฟต์ (BEAUTY BUFFET)                       |
|                |                                                     |
|                | -   บิวตี้ คอทเทจ(BEAUTY COTTAGE)                      |
|                |                                                     |
|                | -   เมด อิน เนเจอร์ (MADE IN NATURE)                  |
|                |                                                     |
|                | -   บิวตี้ มาร์เกต (BEAUTY MARKET)                      |
|                |                                                     |
|                | -   เกิร์ลลี่ เกิร์ล (GIRLY GIRL)                         |
+----------------+-----------------------------------------------------+
| นโย            | MULTI BRANDS, MULTI PRODUCTS, MULTI CHANNELS        |
| บายการบริหารงาน |                                                     |
+----------------+-----------------------------------------------------+
| ที่ตั้งสำนักงานใหญ่  | เลขที่ 10/915 ซอยนวลจันทร์ 34 แขวงนวลจันทร์               |
|                | เขตบึงกุ่มกรุงเทพมหานคร 10230                           |
|                |                                                     |
|                | โทรศัพท์ 02 946 0700 – 6 โทรสาร 02 946 1571           |
+----------------+-----------------------------------------------------+
| เลขทะเบียนบริษัท  | 0107555000244                                       |
+----------------+-----------------------------------------------------+
| Home Page      | สำหรับข้อมูลทั่วไปของบริษัท รวมถึงข้อมูลในส่วนของนักลงทุนสัมพันธ์   |
|                |                                                     |
|                | www.beautycommunity.co.th                           |
|                |                                                     |
|                | สำหรับ Beauty Buffet                                 |
|                | www.beautybuffetshop.com                            |
|                | www.facebook.com/beautybuffetfanpage                |
|                |                                                     |
|                | สำหรับ Beauty Cottage                                |
|                | www.beautycottageshop.com                           |
|                | www.facebook.com/beautycottageshop                  |
|                |                                                     |
|                | สำหรับ Made in Nature                                |
|                | www.made-in-nature.com                              |
|                | www.facebook.com/madeinnaturefanpage                |
|                |                                                     |
|                | สำหรับ Beauty Market                                 |
|                | www.beautymarket-shop.com                           |
|                | www.facebook.com/beautymarketfanpage                |
+----------------+-----------------------------------------------------+
| บุคคลอ้างอิง      | -   ผู้สอบบัญชีรับอนุญาตบริษัทสอบบัญชี ดี ไอ เอ อินเตอร์เนชั่นแนล  |
|                |     จำกัด                                            |
|                |                                                     |
|                | -   บริษัท ศูนย์รับฝากหลักทรัพย์ (ประเทศไทย) จำกัด (TSD)     |
+----------------+-----------------------------------------------------+